
PREFAŢĂ 


Istoria Elveţiei este povestea unui experiment în- 
dräznet, al cărui proiect s-a construit în timp, prin efortul şi 
încrederea multor generaţii. Nimic nu a fost premeditat — 
poate doar dorinţa de libertate —, nimic nu a fost primit 
fără trudă; fie şi numai din acest punct de vedere, tenaci- 
tatea muntenilor făuritori de ceasornice de înaltă precizie 
este de admirat. Dar Elveţia nu este numai atât; ea 
reprezintă exemplul viu al unui permanent şi remarcabil 
exerciţiu de convietuire între oameni care vorbesc patru 
limbi oficiale (franceza, germana, italiana şi retoromana) şi 
care practică două mari confesiuni (catolică şi protes- 
tantă), pentru a nu mai vorbi de o sumă întreagă de par- 
ticularitäti regionale si locale, de care locuitorii „Ţării can- 
toanelor” se simt încă şi azi deosebit de atasati. 

De la legendarul Wilhelm Tell, cel nemurit de Schiller, şi 
până în era informaticii, Elveţia se confundă cu paradoxul 
însuşi şi înregistrează, pe rând, record după record. Obti- 
ne cea dintâi, în istoria europeană, statutul de neutralitate, 
şi aceasta nu prin complicate negocieri diplomatice, ci gra- 
tie forţei armate pe care o pune la dispoziţia puterilor 
europene. Altfel spus, îşi ajută vecinii să se lupte între ei — 
contra cost, desigur — pentru propria sa pace. Corolar al 
acestei reuşite, marile oraşe elveţiene devin puncte de 
referinţă pe harta lumii: sediul Comitetului Internaţional al 
Crucii Roşii se află la Geneva, unde, cândva, delibera şi 
adunarea Societăţii Naţiunilor. Organizaţii economice, 
politice, sportive aleg Zurich-ul, Basel-ul sau Geneva 
drept reşedinţă. Marile bănci ale lumii îşi au aici reprezen- 
tante de marcă; pentru capitalul international, Elveţia este 

tara cea mai sigurä si mai stabilä din Europa si, poate, din 
întreaga lume. 

Până şi marile evenimente paneuropene, cum e cazul 
Revoluţiei paşoptiste, capătă în Elveţia nuanţe particulare: 
fără zguduiri şi violente, elveţienii inaugurează — în plină 
eră a democratilor reprezentative — prima ,democratie” 
directă din Europa, făcând din referendum un instrument 
central de participare la viaţa publică. 

Nu este vorba de defazare, de refuz al responsabilităţii 
în toate acestea. Neutră, şi deci departe de pasiunile 
politice care au divizat şi divid încă Europa, cât şi lumea 
întreagă, Elveţia nu este deloc o ţară izolată. Oamenii ei 
şi-au asumat, în timp, alte responsabilităţi, nu mai puţin 
importante, nu mai puţin nobile, şi le-au dus, din câte se 
vede şi în această carte, la bun sfârşit. Au cultivat — cu 
greu, dar cu răbdare deopotrivă — respectul pentru 
celălalt, ca parte a respectului pentru sine însuşi; au 
învăţat arta dialogului şi consensului, în care orgoliul lasă 
loc înţelepciunii şi încrederii în parteneri; au ştiut să înveţe 
de la alţii fără să pretindă vreodată că alţii ar trebui să ia 
aminte la exemplul lor. Acest „să facem împreună”, atât de 
dificil pentru mulţi dintre noi, este poate deviza Elveţiei. 
Multe dintre spiritele înalte ale Europei au trecut pe aici, 
mulţi au înţeles şi au admirat „spiritul elveţian” la el acasă; 
în felul acesta, ţara a fost în contact permanent cu lumea, 
s-a racordat la curentele de idei europene, a ştiut să le cul- 
tive şi să le adapteze propriilor trebuinte. 

Cartea pe care o dăruim astăzi cititorului român este 
povestea acestor fapte, o introducere în ceea ce 
înseamnă civilizaţia elveţiană, o încercare de portret al 
uneia dintre cele mai interesante ţări europene. Unele 
tuşe sunt poate prea vagi, orice sinteză asumându-şi 
acest risc. Am încercat în notele ce însoțesc textul să le 
dăm mai multă consistenţă şi să racordăm istoria 
elveţiană la contextul general european. Pentru a face dis- 

tinctia dintre notele noastre si acelea ale autorului, le-am 
marcat pe acestea din urmă cu sigla n.a. — nota autoru- 
lui. Notele traducătorului sunt însemnate prescurtat n.tr. 
Din considerente lesne de înţeles, localităţile pomenite 
în lucrare poartă cel puţin două, dacă nu chiar patru nume. 
Pentru acelea deja fncetätenite în limba română (Lucerna, 
spre exemplu, în grafia germană Luzern) am adoptat ver- 
siunea consacrată, pentru altele am optat pentru denu- 
mirea autohtonă oficială (pentru Ticino, bunăoară, canton 
locuit în majoritate de vorbitori de italiană, denumit în tex- 
tul francez original Tessin, am ales denumirea italiană). În 
situaţii mai complexe, în care sunt curente două sau mai 
multe denumiri, am dat şi celelalte variante — spre exem- 
plu, Biel (Bienne). Am păstrat în forma lor originală numele 
unor instituţii specifice, precum Landsgemeinde, lan- 
dammann, considerând că traducerea lor în limba română 
nu le-ar putea reda exact conţinutul. Acolo unde am crezut 
necesar, am explicat în note specificul uneia sau alteia. 
Cum am pomenit mai sus, Elveţia a fost vizitată de un 
număr impresionant de oameni de cultură, începând din 
veacul al XVI-lea şi până în zilele noastre. Ni s-a părut 
inutil să reamintim cine au fost un Brahms, Wagner sau 
Romain Rolland, aflaţi în trecere prin Elveţia; în plus, 
aceasta ar fi dus la supraîncărcarea aparatului critic. Am 
preferat în schimb să dăm detalii despre unele person- 
alitäti de origine elveţiană (Borromini, spre pildă) sau 
străină (Georges Pitoeff) mai puţin familiare cititorului. 
Sperăm ca această muncă a noastră să-şi găsească 
ecou în orizontul de lectură al publicului românesc şi să 
adauge încă o fereastră spre lume deja consacratei 
colecţii pe care o publică Editura CORINT. Vă dorim 
aşadar o călătorie plăcută prin munţii şi istoria Elveţiei ! 


Radu G. Păun 


Elvetia va avea ultimul cuvänt în istorie. 
Victor HUGO, Legenda secolelor 


Singurul lucru pe care l-au inventat elvetienii 


este o mică pendulă care spune „cucu”. 
Orson WELLS, A! treilea om 


Elveţia valorează mai mult decât şapte mi- 


lioane de telespectatori laolaltă. 
Jean-Pascal DELAMURAZ, 


consilier federal, 
alocutiunea din 29 aprilie 1995, 
privind Sărbătoarea Podgorenilor din 1999. 


Capitolul 1 


ELVETIA DINAINTE DE ELVETIA 


Cancelarul austriac Metternich spunea despre Italia că 
nu e decât o „expresie geografică” Parafrazându-l, putem 
afirma că Elveţia ilustrează situaţia inversă: creaţie 
politică a sfârşitului Evului Mediu, rădăcinile libertăţilor 
sale coboară spre secolul al XIII-lea; în secolul al XV-lea, 
țara a căpătat conştiinţa existenţei proprii, iar în 1648 a 
devenit independentă din punct de vedere juridic, pentru a 
se transforma într-un stat adevărat abia în 1848. 

În anul 58 î.Hr., ţara ce avea să devină Elveţia a intrat în 
istorie printr-o menţiune făcută de Cezar! la începutul 
operei sale De Bello Gallico. „Prin natura locurilor, helveţii 
sunt «închişi» din toate părţile: dintr-o parte prin cursul 
Rinului, dintr-alta prin lanţul înalt al Munţilor Jura, dintr-o a 
treia parte prin lacul Léman şi cursul Ronului.” (Cezar lasă 
de-o parte cea de-a patra graniţă a Elveţiei, Alpii, care îi 
părea, fără îndoială, evidentă.) Simtindu-se încolţit şi împins 
fiind de ambiția unei căpetenii pe nume Orgetorix, poporul 
celtic al helvetilor a vrut să emigreze în Gallia; ei au pornit 
la drum după ce şi-au incendiat oraşele (aproximativ o 
duzină) şi satele (în jur de 400); au fost însă opriţi chiar de 
Cezar la Bibracte, în apropiere de Autun?, şi trimişi înapoi 


1 După cum se ştie, ilustrul general şi om politic roman Caius lulius 
Caesar (101-44 î.Hr.) a fost şi un remarcabil scriitor; De Bello Gallico 
constituie relatarea campaniilor sale împotriva galilor pe care i-a învins 
decisiv în anul 51 î.Hr. 

2 Oraş în Franţa de azi, anticul Augustodunum. 


în ţinuturile lor, pentru a nu lăsa aceste regiuni nepopulate 
şi pentru a nu risca ocuparea lor de către germani. 

Despre helveti nu se cunosc prea multe — cele 
douăsprezece ,orase” (mai degrabă nişte târguri fortifi- 
cate?) nu au fost în totalitate identificate şi nu suntem pe 
deplin edificati nici în ce priveşte specificul popoarelor care 
i-au precedat. După ,lacustrii” trăitori în neolitic şi în epoca 
bronzului“, dezvoltarea remarcabilă caracteristică celei 
de-a doua vârste a fierului coincide aici cu sosirea primilor 
celți’, începând cu secolul al V-lea. La vremea respectivă, 
helvetii trebuie să se fi aflat undeva în regiunea cuprinsă 
între Main şi Rin. La sfârşitul secolului al II-lea, cimbrii, 
venind din Jutlanda, îi antrenaseră în migrațiile lor spre 
Sud pe tigurini şi pe tugeni, care erau în mod cert două 
triburi helvetice; în anul 107, sub comanda lui Divico, pri- 
mii au învins o armată romană în regiunea Agen’, trecân- 
du-i pe prizonieri pe sub furcile caudines; cel de-al doilea 


3 Nu trebuie să ne lăsăm înşelaţi de terminologia antică; cu certitu- 
dine, termenul folosit de Cezar, oppidum, nu trimite la o realitate urbană 
similară celei de azi sau lumii romane de atunci, ci la aşezări întărite 
asemănătoare davelor geto-dacice, cu care aşezările celtice au fost 
adesea comparate. 

4 Aceste populaţii par să fi locuit mai degrabă pe litoralul lacurilor 
decât pe apă, aşa cum se credea începând cu mijlocul secolului 
al XIX-lea, când lucrările de desecare au dezgropat piloni şi construcţii 
lacustre din neoliticul târziu. (n. a.) 

5 Pentru o mai limpede precizare cronologică, vom aminti că epoca 
fierului a fost împărţită de specialişti în două mari perioade: Halstatt, 
prima vârstă a fierului (care acoperă secolele V-I î.Hr.), şi La Tene 
(secolele | î.Hr.—l d.Hr.), pentru care vezi şi nota 6. 

6 Perioada numită La Tâne îşi datorează numele unei staţiuni de pe 
malul lacului Neuchâtel. (n.a.) 

7 Oraş în sudul Franţei de astăzi. 

8 Practica umilirii învinşilor era larg răspândită în Antichitate. Furcile 
caudine (de la numele unei localităţi unde romanii au suferit o înfrân- 

trib ar putea fi „teutonii” învinşi de Marius aproape de Aix- 
en-Provence în anul 102. În urma acestor rătăciri, şi unii şi 
ceilalţi s-au stabilit între Jura şi Alpi, de unde aveau să 
pornească patruzeci de ani mai târziu în tentativa lor de 
emigrare?. 

Ce statut au avut helveţii după evenimentul de la 
Bibracte? Probabil că şi-au păstrat autonomia, fiind obligaţi 
în schimb să apere frontiera pe Rin împotriva germanilor“; 
participarea lor la revolta lui Vercingetorix", în anul 52, a 
însemnat, fără îndoială, ruperea tratatului încheiat cu 
Cezar; apoi, ei au fost înglobaţi progresiv în lumea romană, 
fără ca vreun alt război să aibă loc. Crearea coloniilor Nyon 
şi Augst, în apropiere de Basel (45-44 î.Hr.), cucerirea 
regiunii Valais şi supunerea rhaetilor’? (la sfârşitul ultimului 
secol înainte de Hristos), întemeierea taberei militare de la 
Vindonissa, în apropierea Rinului, sunt tot atâtea etape ale 
acestei absorbiri încununate cu înălțarea oraşului 


gere zdrobitoare) erau formate din două sulițe înfipte în pământ, peste 
care se aşeza transversal o a treia. Învinşii erau trecuţi prin acest 
cadru, ca şi cum ar fi fost puşi să se închine în faţa învingătorilor. 

9 Cimbrii şi teutonii, două triburi germanice, au constituit un pericol 
real pentru statul roman. Ei au fost definitiv învinşi de generalul şi omul 
politic roman Caius Marius, în 102 şi 101 î.Hr. 

10 Autorul face aici referire la o procedură tipică politicii externe 
romane faţă de cei numiţi „barbari”, cum era şi cazul helvetilor. Învinşi 
în luptă, ei capătă statutul de aliaţi ai Romei (foederati), cu rol de asi- 
gurare a graniţelor. 

11 Şeful uniunii tribale a galilor revoltați împotriva stăpânirii romane. A 
capitulat în faţa lui Cezar la Alesia (localizată ipotetic lângă Alise-Sainte- 
Reine, regiunea Côte d'Or), după un îndelungat asediu, şi a fost dus la 
Roma, unde a murit în închisoare. Vercingetorix a devenit ulterior un 
simbol al istoriei Franţei. 

12 Populati de origine celtică, localizate în zona Alpilor Centrali, azi 
estul Elveţiei, în Tirolul austriac şi nordul Lombardiei. Au fost supuşi 
Romei de către împăratul Tiberiu, după anul 15 d.Hr. 

Avenches, centrul administrativ al helvetilor, la rangul de 
colonia’? (în anul 73 d.Hr.). 

Care ar putea fi semnificaţia unei astfel de măsuri? Era 
o promovare, un act de bunăvoință al împăratului 
Vespasian acordat unui oraş în care îşi petrecuse o parte 
din copilărie sau, din contră, o măsură destinată să 
pedepsească sau cel puţin să controleze o populaţie puţin 
sigură, care în vremea crizei de succesiune imperială din 
anii 68-6914 optase pentru tabăra adversă'5? Chestiunea 
nu este încă lămurită; e sigur însă că Avenches a devenit 
astfel centrul urban al coloniei şi centru al Țării helvetilor, 
un fel de oras-stat în interiorul civitas-ului. Organizarea 
tribală a fost abandonată, introducându-se unităţi adminis- 
trative tipic romane, vici (târguri). 

În urma acestui prim pas, Helvetia pare să fi fost asi- 
milată fără mari dificultăţi. Acest fapt este atestat de 
urbanizarea aşezărilor Avenches, Nyon, Augst, Martigny, 
prevăzute cu amfiteatre si terme, de construirea sutelor de 
villae' semănate pe solul Podişului Elveţiei — dar practic 


13 Se ştie că oraşele romane erau de mai multe categorii. Colonia 
era un rang urban superior, desemnând un oraş întemeiat de statul 
roman prin colonizare cu cetăţeni romani, ceea ce înlesnea procesul de 
romanizare. 

14 Criza la care face trimitere autorul este cunoscută sub numele de 
„anul celor patru împărați” Pe rând sau simultan, Galba, Othon, 
Vitellius şi Vespasian au fost proclamati împărați de legiunile pe care le 
comandau, ducând între ei un dur război civil din care câştig de cauză 
va avea cel din urmă, fondatorul dinastiei Flaviilor (69-79). 

15 Helveti îl sprijiniseră pe efemerul împărat Othon, ca reacţie 
împotriva legiunii cantonate la Vindonissa, supranumită rapax, care se 
alăturase trupelor lui Vitellius. (n. a.) 

16 Ansamblu gospodăresc de tipul unei ferme, care cuprindea 
reşedinţa proprietarului şi dependintele necesare exploatării agricole. 
Tipică lumii romane, villa rustica este o realitate comună şi provinciei 
Dacia. 

inexistente în Alpi —, de dezvoltarea reţelei rutiere care 
străbate Alpii la vest prin trecătoarea Marele 
Saint-Bernard si la est prin defileele din Graubünden, 
Splugen, Septimer şi Julier. Alte semne ale aceluiaşi 
fenomen sunt asocierea elitelor indigene la exercitarea 
puterii locale, sincretismul dintre zeitățile galice şi cele 
romane, dispariţia aproape completă a limbii celte, 
răspândirea cultului imperial"? — în 1939, la Avenches a 
fost descoperit un bust de aur al lui Marc Aureliu'8. 

Alipită succesiv la Gallia Belgica, la Germania Superior 
şi, în fine, la Maxima Sequanorum, ţara helvetilor era desi- 
gur mai puţin întinsă decât Elveţia actuală: coloniile Nyon şi 
Augst îşi aveau propriul teritoriu, Geneva de azi aparţinea 
provinciei Gallia Narbonensis, Ticino Italiei însăşi, în vreme 
ce zona de est era inclusă în provincia Rhaetia, iar Valais 
depindea de mica provincie a Alpilor Graici şi Pennini. 

Pacea romană!" (care a fost, de altfel, mai putin abso- 
lută decât o credeau istoricii clasici) a fost zdruncinată în 
anul 260, când alamanii sau alemanii2 şi-au făcut apariţia 


17 Forma supremă a religiei de stat la Roma, inaugurată de fiul adop- 
tiv al lui Cezar, Octavian (27 î.Hr.—14 d.Hr.), care asocia personalitatea 
împăratului cu statul însuşi, căutând să asigure coeziunea poporului în 
jurul acestor două simboluri. 

18 Marcus Aelius Aurelius Verus, împărat roman, 161-180. S-a ilus- 
trat în campanii împotriva triburilor germanice care amenințau Imperiul. 
A fost şi un important gânditor, de la care au rămas o serie de maxime 
şi cugetări, exemplu de stil şi profunzime. 

19 În general, istoricii au considerat că stăpânirea romană a adus 
regiunilor cucerite o epocă de linişte şi prosperitate, denumită de obicei 
Pax romana („pacea romană”). 

20 Grup de triburi germanice, stabilite iniţial pe cursul mijlociu şi infe- 
rior al Elbei. După lupte îndelungate cu Roma, vor fi învinse de huni şi 
îşi vor întemeia mici grupări statele în zona franco-germană. Numele 
francez al Germaniei (Allemagne), dar şi cel italian (Alemagna) evocă 
prezenţa lor în aceste ţinuturi. 

pe Podis, jefuind si distrugând asezärile romane, care 
nu-şi vor mai regăsi strălucirea de altădată: Nyon a fost 
abandonată, iar Augst părăsită, populaţia sa instalându-se 
la Basel, în vreme ce târgul (vicus) Lausanne s-a mutat de 
pe malurile lacului Léman pe înălțimile învecinate. Prin 
pierderea sud-estului Germaniei şi reinstalarea frontierei 
pe Rin, Helvetia a redevenit o provincie de graniţă: tabăra 
de la Vindonissa — intrată în amortealä încă de pe vre- 
mea lui Traian — şi-a regăsit importanţa; s-au construit 
fortărețe (castra), dintre care cea mai importantă se 
situează în apropiere de Augst. În secolul al IV-lea au avut 
loc şi alte incursiuni ale alamanilor. 

În anul 401, trupele de pe frontieră au fost strămutate; 
li se deschidea astfel calea barbarilor, burgunzi şi alamani. 

Originari din Danemarca şi instalaţi pe cursul mijlociu al 
Rinului, burgunzii au fost învinşi de huni; în anul 443, 
romanii i-au instalat pe supraviețuitori în Helvetia occiden- 
tală. Populaţie minoritară, ei au împărţit teritoriul cu helveţii 
şi au adoptat limba lor, iar Geneva le-a devenit una dintre 
capitale. Celui mai important dintre regii lor, Gundobad, i se 
datorează aşa numita Lex Gundobada’, interesantă 
mărturie a dreptului germanic. Fiul său, Sigismond, a aban- 
donat erezia ariană2 şi a întemeiat mănăstirea Saint- 
Maurice, ceea ce i-a adus canonizarea, în ciuda faptului că 
îşi omorâse unul dintre fii. Conform cronicii episcopului 


21 Cod de legi destinat popoarelor germanice, influenţat de dreptul 
roman. 

22 Erezie creştină ce poartă numele iniţiatorului, Arius; a fost con- 
damnată la Sinodul ecumenic de la Niceea, în 325. Arianismul nega 
consubstantialitatea Fiului cu Tatăl. În pofida măsurilor luate de diferiţi 
împărați, atât în Orient, cât şi în Occident, precum şi a activităţii teolo- 
gice şi dogmatice a Sfinţilor Vasile cel Mare, Grigore de Nazianz şi 
Grigore de Nyssa, erezia s-a răspândit printre popoarele germanice 
(vandali, goți). 

Marius de Avenches3, Sigismond a fost învins de franci în 
anul 523, luat prizonier şi „aruncat într-un put împreună cu 
soţia şi copiii săi”; fratele său i-a urmat la tron, dar un nou 
atac al francilor a pus capăt regatului burgund în anul 534. 

În urma unei victorii împotriva francilor, la finele secolu- 
lui al V-lea, alemanii au pătruns la sud de Rin; n-a mai fost, 
ca în anul 260, un raid devastator, ci o infiltrare discretă, 
continuă, aproape „pe furiş”, a unui popor de crescători de 
animale, pe cale de sedentarizare şi aflaţi deci în căutarea 
unor noi terenuri pentru turmele lor. Toate aceste triburi 
erau, probabil, destul de puţin organizate (ducii de 
Alemania, menţionaţi de la începutul secolului al VI-lea, 
par să fi fost funcţionari franci şi nu indigeni); cu toate 
acestea, relativ numeroşi prin raportare la resursele locu- 
lui, ei au asimilat lent populaţiile romanizate, răspândite 
mai cu seamă în regiunile împădurite, unde aşezările ocu- 
pau doar luminişurile. Puţinătatea surselor — morminte, 
toponime — nu permite evaluarea precisă a situaţiei; ger- 
manizarea pare să se fi oprit spre vest, unde a întâlnit o 
populaţie romano-burgundă suficient de densă; în se- 
colele al VIll-lea şi al IX-lea, frontiera lingvistică s-a fixat 
pe cursului râului Sarine (Saane). În Alpii Orientali, ger- 
manizarea a fost mai târzie: dialectele retoromane2 au 


23 Acelaşi Marius, precum şi episcopul şi cronicarul Grigore de 
Tours, menţionează şi o misterioasă catastrofă naturală care s-ar fi 
petrecut în anul 563: un munte din dioceza Valais, Tauredunum (care 
n-a putut fi localizat cu exactitate), s-a prăbuşit brusc şi a provocat un 
val uriaş pe lacul Léman, „luând pe sus cu forţa sa podul de la Geneva” 
şi „omorând o mulţime de oameni”. Mai multe nu se pot spune despre 
acest eveniment. (n. a.) 

24 Limbă romanică vorbită în Elveţia orientală, în Tirol şi în Friuli. 
Retoromana prezintă mari deosebiri dialectale; dintre dialecte, 
romanşa a stat la baza retoromanei literare, a patra limbă oficială în 
Elveţia, alături de germană, franceză şi italiană. 

intrat într-un declin care continuă până în ziua de astăzi. 
Regiuni ca Rheintal din Sankt Gallen, Glarus, nordul Alpilor 
din Graubunden erau deja germanizate la finele primului 
mileniu; începând cu secolul al XII-lea, colonii din 
Valais-ul Superior (walserii, după pronunția germană) se 
stabilesc în alte văi şi chiar în câteva sate de la sud de Alpi. 

Primele mărturii legate de apariţia creştinismului datează 
din secolul al IV-lea. În anul 381 este menţionat un episcop 
de Valais, Théodore sau Théodule. El se află la originea 
legendei martiriului legiunii tebane: conform acesteia, în 
jurul anului 300, soldaţi din zona orientală a Imperiului ar fi 
fost masacrați de împăratul Maximian la Agaune, localitate 
care a căpătat apoi numele de Saint-Maurice, după numele 
comandantului legiunii. Autenticitatea faptului a fost viu con- 
testată25, dar, indiferent cum s-au petrecut lucrurile, dez- 
voltarea unui important cult local este certă, mărturie stând 
abația fondată în anul 515 pe locul presupus al martiriului. 
În mai toate oraşele romane — sau în ceea ce a mai rămas 
din ele — există episcopii: la Geneva, la Avenches (trans- 
ferată la Lausanne la finele secolului al VI-lea), la Martigny25 
(apoi Sion), la Augst (mai târziu Basel), la Chur (Coire); un 
nou centru episcopal se instalează pe teritoriul alemanic, la 
Konstanz (cel de la Vindonissa dispăruse). Apariţia ala- 
manilor determinase un recul al creştinismului — Valea Uri, 
de exemplu, nu va fi evanghelizată decât la începutul se- 


25 Pare destul de improbabil ca nişte soldaţi originari din Egipt să fi 
fost masacrați tocmai în Valais; este posibil să se fi produs o 
transpunere, în scop moralizator, a unui eveniment care s-a petrecut 
altundeva; îmbibat de miracol, Evul Mediu nu avea un simţ „ştiinţific” al 
localizărilor şi al identificärilor: se întâmplă, bunăoară, foarte adesea, 
ca sfinţi omonimi să fie confundați. (n.a.) 

26 A fost distrusă în anul 574 de o incursiune a lombarzilor veniţi din 
Italia. (n.a.) 

colului al VIli-lea —, însă el avea să se revigoreze graţie 
stăpânirii france şi misionarilor veniţi din Gallia? sau din 
Irlanda: cel mai cunoscut dintre aceştia este Gall. 

O sută de ani mai târziu, pe locul schitului său avea să 
fie construită o abație. Sankt Gallen se va bucura de o 
intensă viaţă spirituală şi artistică: în secolul al IX-lea, 
călugărul Notker cel Bâlbâit este cunoscut ca poet şi muzi- 
cian; în jurul anului 1000, un alt Notker construieşte un 
ceas astronomic. Mănăstirea de la Disentis / Munster 
(secolul al VIl-lea), în Alpii Graubünden, este cea mai 
veche ctitorie benedictină2 din Helvetia; în secolul 
al VIlll-lea, Reichenau, situat pe o insulă din lacul 
Bodensee, se afirmă ca un remarcabil centru cultural al 
epocii carolingiene; Einsiedeln (secolul al X-lea) va deveni 
loc de pelerinaj; Schaffhausen (secolul al XI-lea) este 
înconjurat de domenii întinse, la fel ca şi Sankt Gallen. 

În vremea merovingienilor şi a primilor carolingieni, 
Helvetia are parte de un destin asemănător cu acela al 
regatului vecin al francilor. Prin tratatul de la 843, care 
consfințea divizarea imperiului lui Carol cel Mare, ea a fost 
împărţită mai întâi între Lotharingia şi Germania, apoi 
cedată în întregime, cu excepţia Genevei şi a regiunii 
Valais, regatului lui Ludovic Germanicul (în anul 870). 


27 Văile Munţilor Jura sunt deosebit de bogate în sfinţi, ermiti care 
au defrişat locurile şi au întemeiat comunităţi, precum Imier sau 
Ursanne. Germain şi Randoald au fost martirizaţi în anul 675; în 
regiune s-au dezvoltat mai multe mănăstiri: Saint-Ursanne, Moutier- 
Grandval sau, mai la sud, Romainmôtier. (n.a.) 

28 Ordin religios întemeiat de Sfântul Benedict, în secolul al IX-lea. 
Centrul său principal de iradiere — mănăstirea de la Cluny, în Franţa — 
a jucat un rol cultural deosebit de important în Evul Mediu occidental. 

29 Este vorba de împărţirea imperiului lui Carol cel Mare între nepoții 
săi (fiii fiului său, Ludovic cel Pios, împărat între 814-840) prin tratatul 
de la Verdun (843). Lothar | stăpânea aşa-numita Francia Media, 

încă o dată se vor constitui doi poli: la est, ducatul 
Suabilor, numărând printre centrele sale importante oraşul 
Zurich, iar la vest regatul Burgundiei sau regatul de Arles. 
Proclamat în anul 888 la Saint-Maurice şi limitându-se la 
început la Burgundia Superioară, acesta din urmă avea să 
se întindă mai târziu până la Mediterana, înglobând, în 
mare, întregul bazin al Ronului. 

În contextul dificil creat de amenințările ungare şi de 
incursiunile sarazinilor (arabilor)%, figura reţinută de 
memoria populară drept cea mai importantă din dinastia 
Welf sau rudolfiană este aceea a „bunei regine Bertha3”, 
văduva lui Rudolf al Il-lea, mort în anul 937. 

Însăşi noţiunea de stat se spulberă însă în anarhia feu- 
dală. Cel din urmă rege donează teritorii imense sau îşi 
cedează drepturile regaliene*? episcopilor de Lausanne, 
Sion şi Basel; atunci când el se stinge din viaţă fără a fi 
lăsat un moştenitor direct, nepotul său, Conrad al Il-lea, îi 
moşteneşte numai titlul — de altfel, singura avere pe care 


incluzând Provence şi Burgundia, Ludovic, zis „Germanicul”, primea 
teritoriile de la est de Rin sub numele de Francia Orientalis, iar lui Carol 
cel Pleşuv îi reveneau ţinuturile de la vest de Ron şi Meuse, Francia 
Occidentalis, nucleul viitorului stat francez. 

30 Veniti din sud, prin defileul Marele Saint Bernard, sarazinii jefuiesc 
abația Saint Maurice în anul 940; la început, ungurii ajung mai ales în 
estul Helveţiei, ocupând Sankt Gallen în anul 926. Aparițiile acestor 
„bande de războinici puşi pe jaf” se dovedesc însă a nu avea caracte- 
risticile unei invazii masive şi în nici un caz ale unei imigraţii. (n.a.) 

31 Legenda a luat naştere plecând de la un document fals, fabricat în se- 
colul al XII-lea de călugării de la abația clunisianä Payeme, pentru a reapărea 
apoi într-o sumă de povestiri emotionante din secolul al XIX-lea. (n.a.) 

32 Drepturile regaliene reprezintă prerogativele considerate defini- 
torii pentru suveranitatea unui monarh, între care dreptul de a percepe 
impozitele cuvenite episcopilor în caz de vacanţă episcopală. Cedarea 
lor episcopilor înşişi le conferea acestora o dublă calitate: aceea de 
stăpân (într-o dioceză sau alta) şi de senior feudal independent. 

fostul suveran o mai avea de transmis%. Începând cu 
acest moment, Helvetia avea să facă parte din Sfântul 
Imperiu Roman. 

Vechiul regat de Arles este complet färâmitat în mici 
seniorii aparţinând unor nobili locali mărunți, ce deţineau 
drept unic privilegiu portul unei spade, iar drept unică avere 
un turn şi câţiva şerbi; din rândurile acestei modeste pături 
militare, singurii care evoluează sunt episcopii. În Germania, 
ducatul Suabiei îşi continuă existenţa; familia Zăhringen — 
care şi-l disputa cu casa de Hohenstaufen: — renunţă la el, 
în favoarea celei din urmă, în anul 1098, moment în care 
centrul de greutate al ducatului se deplasează către nord- 
est, de la Zürich la Ulm. Aceasta a permis familiei Zähringen 
să se instaleze în bazinul râului Aar, consolidându-şi şi mai 
mult poziţia o dată cu stingerea, în 1173, a unei alte familii 
nobile, Lenzburg. Zăhringenii au încercat să se implanteze 
şi în Helvetia occidentală, uzând de titlurile, mai degrabă for- 
male, de „rector de Burgundia” şi de avocat imperial în epis- 
copatele de Geneva, Lausanne şi Sions5, care le confereau 
la vest de Saane o autoritate pe cât de fragilă pe atât de efe- 
meră%. Dacă familia Zähringen nu s-ar fi stins în 1218, 


33 Aceasta în ciuda faptului că, în Solothum, unde a organizat o 
adunare a seniorilor din noul său regat, Conrad a ţinut să le spună că 
„au de-acum un rege în carne şi oase, şi nu o fantomă de rege” (n.a.) 

3 importantă dinastie de origine suabă, care a dat mai multi împărați 
Imperiului Romano-German, începând cu Conrad al Ill-lea (1138). Se 
stinge în 1268. 

35 istoricului îi este adesea destul de greu să distingă conţinutul efectiv 
pe care îl acoperă termenii utilizaţi în documentele medievale; de altfel, 
acesta nu era întotdeauna limpede nici pentru contemporanii înşişi. (n.a.) 

36 Berthold al V-lea, ultimul duce, era susținătorul împăratului, fapt 
care i-a atras ura episcopilor de la Lausanne şi a autorilor ecleziastici, 
dintre care unul n-a pregetat să-l plaseze în Infern încă din ziua în care 
şi-a dat obştescul sfârşit. (n.a.) 

ne-am fi putut imagina formarea unei monarhii de dimensiu- 
ni medii în Alemania, asemănătoare acelora ce s-au consti- 
tuit în aceeaşi perioadă pe întreg teritoriul Imperiului. 

Alte familii o vor înlocui. Încă de la sfârşitul secolului 
al XI-lea, în regiunile vestice, între Léman si Valais Inferior, se 
implantase casa de Savoia; primul personaj cu adevărat 
important din familie, Pierre, supranumit „micul Charlemagne”, 
va intra însă în scenă abia la jumătatea secolului al XIII-lea. 
Din orăşelul său, Moudon, şi din micul său castel, Chillon, 
acest mezin — care nu va deveni conte de Savoia decât 
către sfârşitul vieţii — reuşeşte să stăpânească întreaga 
regiune Vaud, fie prin cumpărare (alianţa cu Anglia îi permite 
să mobilizeze resurse însemnate, geniul politic cu care era 
înzestrat săvârşind restul), fie prin prestarea omagiului 
vasalic. Deci nu familia de Savoia a cucerit regiunea Vaud, 
ci invers, un principe originar din Vaud a ajuns să deţină pu- 
terea şi a căpătat titlul de conte. Începând din acest moment, 
Patria Vuaudi va avea nota sa de originalitate: deţinută în 
apanaj între anii 1285 si 1359, ea va reveni mai târziu 
ramurii majore a familiei*, păstrându-şi în acelaşi timp 


37 Omagiul vasalic reprezintă chintesenta raporturilor sociale şi de pu- 
tere în societatea feudală apuseană, consacrând ierarhia dintre seniori 
— care acordau celui ce-l presta un domeniu (feudă), precum şi sprijin 
militar şi economic necondiţionat — şi vasali, care se puneau la dispoziţia 
seniorilor cu persoana şi averea lor. Omagiul nefiind exclusiv (se putea 
presta mai multor seniori), s-a dovedit adesea — cum este şi cazul de 
faţă — un instrument eficace la îndemâna unor vasali abili, care au ştiut 
astfel să-şi rotunjească posesiunile şi să-şi lărgească influenţa. 

38 Termen care derivă din latinul apanare, în franceza veche apa- 
ner, însemnând a asigura cuiva un mijloc de întreţinere. Desemnează 
practica seniorială de a acorda un domeniu cu titlu viager mezinilor unei 
familii, în compensație pentru excluderea lor de la succesiunea politică, 
în regiunile unde dreptul de succesiune al primului născut era exclusiv. 

39 În termeni genealogici, ramura majoră este aceea derivată din 
primul născut al unei familii, succesiunea respectând mereu criteriul pri- 
mogeniturii, în regiunile unde dreptul scris sau cutuma îl prevăd ca atare. 

autonomia; în secolele al XIV-lea şi al XV-lea, Stările din 
Vaud” acordă şi adesea discută „subsidiile” ce trebuiau 
vărsate către principe, precum şi oportunitatea incursiunilor 
militare ce trebuiau efectuate. Familia de Savoia s-a bucurat 
de o strălucire deosebită între anii 1350 şi 1450, prin 
reprezentanţii săi Amedeu al VI-lea (Contele Verde), Amedeu 
al VIl-lea (Contele Roşu) şi Amedeu al VIIIea, care a obţinut 
titlul de duce, iar către sfârşitul vieţii a fost ridicat în scaunul 
pontifical“'. Familia Grandson s-a numărat printre cei mai 
importanţi dintre vasalii lor: Othon | a făcut carieră pe lângă 
regele Angliei Eduard 142, Wilhelm l-a însoţit pe Contele Verde 
în cruciada asupra Constantinopolului din anii 1366-136743; 
Othon al III-lea, poet însemnat, acuzat de a-l fi asasinat pe 
Contele Roşu“, a fost ucis într-un duel judiciar“ în anul 1397. 


40 Este vorba de instituţia medievală a Adunărilor zise „reprezenta- 
tive” sau ale Stărilor, adică ale tuturor categoriilor libere din societate. 
Adunările de Stări — în studiul cărora s-a ilustrat printre primii istoricul 
român Gh. |. Brătianu — aveau rol consultativ şi deliberau asupra pro- 
blemelor legate de cuantumul şi repartiţia impozitelor pe care autori- 
tatea centrală le percepea de la populaţie. 

41 Sub numele de Felix al V-lea. A renunţat la tiara pontificală în 
1449, după 9 ani. 

42 Rege al Angliei între 1272-1307. 


43 Este vorba de o iniţiativă antiotomană a papalității, care s-a trans- 
format ulterior într-o expediţie de eliberare a împăratului bizantin loan 
al V-lea Paleolog, întemnițat la Vidin de ţarul bulgar Stratimir. În 
această expediţie, Contele Verde a avut relaţii diplomatice cu dinastul 
dobrogean Dobrotici. 

44 Duelul judiciar era o practică obişnuită în lumea cavalerească a 
Evului Mediu occidental. În situaţii în care o parte era acuzată, iar probele 
erau irelevante, partea lezată îşi desemna un reprezentant ce urma să se 
măsoare în luptă deschisă cu acuzatul sau cu un reprezentant al aces- 
tuia, victoria fiind considerată relevantă pentru tranşarea litigiului. 

45 Astăzi se ştie că Amedeu al VII-lea a murit din cauza unei infecţii 
cu tetanos, şi nu prin otrăvire. (n.a.) 


21 


Celelalte famili, din actuala Elvetie romanicä, sunt ceva 
mai modeste: comitatul de Geneva se retrage în faţa familiei 
de Savoia şi sfârşeşte prin a fi anexat de aceasta la 
începutul secolului al XV-lea; conti de Neuchâtel şi de 
Gruyère se menţin ceva mai mult; în Valais au loc conflicte 
între autoritatea episcopului, influenţa familiei de Savoia, 
pretenţiile aristocratice şi mişcarea democratică a ,dizanilor” 

În partea alemanică, casele de Kyburg (care se stinge 
în anul 1264) si de Habsburg continuă ambițiile familiei 
Zăhringen. Originari din Alsacia, Habsburgii au dobândit 
cea mai mare parte a Helvetiei septentrionale, pornind de 
la castelul din Argovia (Aargau), de la care li se trage şi 
numele, şi instalându-se apoi în regiunea Alpilor. 
Evenimentul care îi aduce cu adevărat în prim-planul vieţii 
politice este desemnarea unuia dintre reprezentanţii lor 
drept împărat, sub numele de Rudolf | (1273), după cei 
douăzeci şi trei de ani ai Marelui Interregn. 


Mişcarea generală de renaştere economică şi 
demografică ce a cuprins Europa încă de la finele secolu- 
lui al X-lea, o dată cu încetarea amenințărilor din partea 
ungurilor, normanzilor şi sarazinilor, este marcată în Elveţia 
prin defrişări, o adevărată colonizare interioară a înălțimilor 
Munţilor Jura şi a văilor şi teraselor Alpilor. Topoarele 
doboară copacii, săpăligile destelenesc pământul, dez- 
groapă rădăcinile şi înlătură blocurile de piatră. Traficul 
alpin se reia încetul cu încetul; pe culmile defileelor, mă- 
năstirile înfiinţează adăposturi unde oamenii şi animalele 
pot primi găzduire şi hrană; ceva mai târziu, grupuri de 


46 Perioadă zbuciumată din existenţa Sfântului Imperiu, ce urmează 
morţii lui Frederic al II-lea de Babenberg (1250), fiind marcată de o dură 
luptă pentru succesiune, la care, alături de Rudolf de Habsburg, au luat 
parte Ottokar al II-lea al Boemiei, regele Alfons al X-lea al Castiliei, pre- 
cum şi alţi monarhi. 

catârgii vor asigura transportul, în schimbul unor taxe, şi 
vor construi refugii sau soustes pentru călători. 

Oraşele, care aproape dispăruseră, se trezesc din 
nou la viaţă. Unele dintre ele datează din epoca 
romană, precum Zurich, Solothurn sau Geneva; altele, 
ca Basel şi Lausanne, sunt resedinte episcopale; Sankt 
Gallen se dezvoltă în jurul abației; altele sunt ctitorii 
complet noi, legate de politica economică sau fiscală a 
unei anumite dinastii: ducii de Zähringen înființează 
oraşul Fribourg, în anul 1157, şi Berna, în 1191; în fine, 
către 1180, Lucerna îşi datorează întemeierea dez- 
voltării traficului terestru şi lacustru. În secolul al XII-lea, 
apar cartele de libertăţi+?, care se generalizează în seco- 
lul al XIII-lea; în Helvetia occidentală, familia de Savoia 
încurajează această tendinţă“. Renaşterea comerţului 
şi a meşteşugurilor duce la apariţia unei noi clase, si- 
tuate în afara celor trei ordine ale lumii feudale“, şi 


47 Este vorba de documente acordate de puterea centrală sau nego- 
ciate împreună cu aceasta, care reglementează drepturile şi privilegiile 
unei comunităţi anume, în cazul de faţă ale oraşelor. Ele stau la baza 
tradiţiilor de autonomie care au concurat la libera şi prospera dez- 
voltare a multor regiuni europene, cu rezultate care se văd încă şi azi. 

48 În actualele cantoane Vaud şi Fribourg, „oraşele” erau foarte 
numeroase; aproape toate au rămas la dimensiuni foarte mici, multe 
dintre ele dispărând ca urmare a unui război ori a unei epidemii, sau au 
fost absorbite de o aşezare învecinată; altele au rezistat, decăzând 
însă din punct de vedere economic la situaţia de sate, dar păstrând cu 
toate acestea arhitectura oraşelor medievale (de exemplu, Rue, cu 579 
de locuitori). (n.a.) 

49 Se acceptă — urmare a cercetărilor întreprinse de savanții 
francezi Georges Dumézil şi Georges Duby — că societatea medievală 
occidentală era compusă din trei categorii sociale şi politice care se 
regăseau ca atare în Adunările de Stări: clerul, sau „cei care se roagă”, 
în latină rogatores, alcătuia starea întâi, cavalerii, sau bellatores 
(„luptătorii”), formau starea a doua, iar cei care lucrau, laboratores, con- 

anume burghezia50. În cele mai puternice dintre cetăţi, 
această nouă categorie socială caută să preia puterea 
chiar din interiorul zidurilor oraşului (astfel, Zürich se 
eliberează de sub autoritatea abației mănăstirii 
Fraumunster), dorind să scape de sub dominaţia senioriilor 
teritoriale şi să se plaseze într-o relaţie de subordonare 
directă faţă de conducerea imperială, prin obţinerea statu- 
tului de oraş liber pentru cetăţile lor5'. Slăbirea treptată a 
autorităţii împăratului*? le va transforma în adevărate 
republici urbane, al căror privilegiu definitoriu se exprima 
cu deosebire prin liberul drept de a exercita justiţia. Prins în 


stituiau starea a treia, după cum se vede, mult mai vag definită decât 
primele două. În practica socială, această împărţire nu a fost însă nicio- 
dată nici tranşantă, nici atotcuprinzătoare, constituind mai degrabă un 
model teoretic de analiză. Diferenţa faţă de stările „clasice” decurge şi 
din ocupațiile acestor orăşeni (vezi nota următoare), preocupaţi de 
comerţ şi de producţia manufacturieră. 

50 Prin burghezie nu trebuie să înţelegem o categorie socio-eco- 
nomică definită de capital, aşa cum se face de la Marx încoace. În 
limba şi istoria franceză, burgeoisie se referă mai degrabă la un statut 
juridic care decurge din privilegiul de a fi cetăţean cu drepturi depline al 
unui oraş. Acesta este sensul termenului în paginile care urmează. 

51 Oraşele Europei medievale au cunoscut mai multe tipuri de statut 
juridic. Unele oraşe erau plasate sub autoritatea unor seniori locali — 
laici sau clerici (episcopii locului) —, ceea ce şi-a pus amprenta asupra 
dezvoltării lor economice şi a rolului lor politic. Dimpotrivă, oraşele 
libere se bucurau de o independenţă completă în raport cu seniorii din 
vecinătate şi de o largă autonomie faţă de puterea centrală, în cazul de 
faţă aceea a împăraţilor germani, singura instanţă faţă de care erau 
răspunzătoare. Acest statut era confirmat de cartele de libertăţi despre 
care a fost vorba mai sus. 

52 În vreme ce în Franţa puterea Capetienilor, fragilă în momentul 
urcării lor pe tron, nu încetează să se consolideze, Germania trece 
printr-un proces invers: autoritatea împăraţilor, puternici la origine, se 
erodează treptat din cauza ambițiilor lor de universalitate şi a luptei 
împotriva papalității. (n.a.) 

conflictul său cu papa şi unii dintre vasali, Frederic al II-lea 
va acorda cu uşurinţă acest privilegiu: aşa s-a întâmplat cu 
Berna, imediat după stingerea familiei Zähringen, cu Zürich 
şi cu Solothurn. 

În fine, în Europa sfârşitului de secol XII şi de secol XIII, 
are loc o mişcare democratică, sau mai exact comunitară, 
rurală şi specific alpestră, prezentă mai ales în nordul 
Italiei, Tirol şi Dauphiné. Pe versantul nordic al masivului 
Saint-Gothard, această mişcare a fost mai târzie decât în 
alte regiuni; originalitatea sa constă în faptul că a triumfat 
într-un moment în care celelalte erau deja în regres şi că, 
pe termen lung, a condus la formarea unui stat care există 
şi astăzi. 


Capitolul Il 


ORIGINILE CONFEDERATIEI 


Creşterea animalelor presupune alte condiţii decât cul- 
tivarea cerealelor: economia pastorală de munte implică o 
organizare comunitară. Este nevoie ca muntenii să se 
reunească — primăvara, cum se întâmplă şi astăzi în can- 
toanele care au păstrat acest obicei — pentru a pune la 
punct chestiunile legate de repararea cabanelor, de 
întreţinerea drumurilor, de numirea păstorilor, de fixarea 
datei pentru urcarea turmelor, de împărţirea produselor 
din anul precedent. Această adunare comunitară sau 
corporativă, numită Landsgemeinde, constituia pentru 
locuitorii Alpilor una dintre rarele ocazii de a se întâlni şi de 
a discuta despre preocupările lor de moment. Ea se putea 
lesne transforma dintr-o adunare cu scop economic 
într-una cu scop politic şi aducea laolaltă atât păstori, cât 
şi mici nobili. Diferenţa dintre şerbi şi ţăranii liberi era aici 
mai putin însemnată decât în alte părţi; populaţiile de la 
munte se bucurau, în orice caz, de o libertate de mişcare 
necunoscută locuitorilor regiunilor de câmpie; pe lângă 
toate acestea, ei îşi păstraseră dreptul de a folosi arme 
pentru vânătoare şi pentru război. 

Locuitorii văilor situate între Gothard şi Lucerna — 
Waldstätten (Ținuturile Păduroase) —, formau patru corpo- 
raţii: Uri, Schwyz şi cele două Unterwald, de Sus şi de Jos 
(Ob- şi Nidwald), prin raportare la pădurea care le separă. 


53 În Valais există, de asemenea, forme de organizare comunitară 


legate de exploatarea canalelor de irigare de pe versanţi (bisses), 
folosite la transportul pe câmpuri a apei provenite din ghețari. (n.a.) 

Multä vreme, Valea Uri, pe cursul râului Reuss, între 
Schôllenen si lac, fusese o fundătură; defileul Gothard 
este singurul care traversează Alpii Centrali de-a dreptul, 
dar această cale, deşi directă, este una dificilă; timp de 
mai multe secole ea avusese două puncte de netrecut: 
bariera stâncoasă Axenberg, pe malul lacului, care nu 
putea fi evitată decât pe apă, şi strâmtoarea Schâllenen, 
care separă valea transversală Uri de cea longitudinală 
Urseren; aceasta din urmă comunică cu văile montane 
italiene, iar prin defileele Furka şi Oberalp, cu Valais şi 
Graubünden. La începutul secolului al XIII-lea, peste 
Reuss a fost amenajat un pod atât de îndrăzneţ, încât 
mulţi au văzut acolo nici mai mult nici mai puţin decât 
mâna diavolului. 


Nu demult a izbucnit o polemică provocată de afirmaţia unui 
istoric care susţinea că Gothard nu ar fi devenit o adevărată cale 
de trecere decât în secolul al XIV-lea. Cu siguranţă, „drumul” nu 
putea fi mai mult decât o potecă pentru catâri; în defileu existau 
probabil pasarele de bârne „pavate” cu scânduri; aceste 
pasarele erau ancorate cu inele de fier fixate sus pe pereţii de 
stâncă. O cale de trecere trebuie că exista totuşi, fapt susţinut 
de indicii precum prezenţa punctelor de vamă instalate între 
Basel şi Lucerna, construirea la Basel a unui pod peste Rin în 
anul 1225, interesul pe care împăratul îi manifesta faţă de Valea 
Uri şi faţă de văile sudice. Se presupune că iniţiativa construirii 
acestui pod le-ar fi aparţinut chiar locuitorilor Văii Uri. 


Brusc, ţinutul Uri devenea important. Din punct de 
vedere politic, el fusese donat de către Ludovic 
Germanicul mănăstirii Fraumunster din Zurich, în anul 
853. E limpede însă că pentru abație această posesiune 
nu însemna mai mult decât o sursă de venituri şi că ea nu 
putea să exercite singură cele două atribute esenţiale ale 

puterii medievale, în speţă conducerea militară şi practica 
justiţiei, care erau încredințate unui funcţionar cu compe- 
tente juridice. Dreptul de reprezentare în justiţies îi 
aparţinea împăratului, care îl delega unui senior local: 
până în anul 1218, acesta a fost un Zâhringen, mai târziu 
un Habsburg. 

Or, în 1231, regele Henrics5, care guverna imperiul în 
numele tatălui său, Frederic al II-lea, a acordat corporației 
Uri o cartă care îi conferea dreptul de a avea relaţii de 
dependenţă directă faţă de împărat: contele de Habsburg 
se vedea astfel deposedat de dreptul său de reprezen- 
tare5â. Ce se întâmplase? Se dovedise că, initial modestă 
şi fidelă împăratului, familia Habsburgilor devenea tot mai 
puternică, prea puternică chiar, şi deci periculoasă pentru 
Frederic al ll-lea, mereu în conflict cu papalitatea, căreia 


54 Traducerea termenilor folosiţi de autor — avoué: le droit 
d'avouerie — nu este deloc simplă. În franceza mai veche, desem- 
nează un magistrat însărcinat să reprezinte părţile implicate într-un 
litigiu, de la latinescul advocare, „a chema la sine” si care azi a dat mai 
comunul „avocat”. Pentru situaţia din epocă avem de-a face cu un drept 
de reprezentare în justiţie, care, fireşte, este în practică totuna cu drep- 
tul de apărare. 

55 Henric al Vil-lea de Babenberg, rege al Romanilor, nu a ajuns 
împărat niciodată, din cauza revoltei împotriva propriului său tată, şi 
s-a sinucis în închisoare, în 1235. 

56 Este vorba de instituţia prezentată la nota 52. Habsburgii, seniori 
ai locului, constituiau veriga de legătură între comunităţile din regiune — 
pe care le reprezentau în justiţie în litigiile cu alte comunităţi sau se- 
niori — şi puterea imperială, cu împuternicirea căreia acționau. Facem 
această precizare suplimentară tocmai pentru a pune în lumină dife- 
rentele dintre organizarea societăţii medievale — în care reprezentarea 
nu era decisă de comunitatea beneficiară — şi societăţile democratice 
actuale, în care reprezentanţii sunt aleşi de către comunităţile respec- 
tive, ceea ce va fi curând, cum vom vedea, şi cazul cantoanelor 
elveţiene. 

orasul Como, stäpân peste versantul sudic al masivului 
Gothard, fi era aliat. Este posibil ca membri corporatiei 
Uri, îmbogăţiţi de pe urma traficului ce înflorea în defileu, 
să-i fi plătit pe Habsburgi; în orice caz, aceştia din urmă 
n-au contestat niciodată carta care a constituit fundamen- 
tul juridic al libertăţilor de care se bucurau Ținuturile 
Păduroase. Ceea ce trebuie remarcat este faptul că drep- 
turile respective nu au fost acordate unui principe sau unui 
oraş, ci unei comunităţi rurale. 

Fundamentul politic al acestor libertăţi trebuie căutat la 
Schwyz. Regiunea — mai restrânsă decât cantonul actu- 
al, căci nu cuprindea decât Valea Muota — aparţinea unei 
ramuri a familiei Habsburgilor. Aceşti principi adoptaseră o 
practică de guvernare pe care statele „moderne” aveau 
deja tendinţa să o generalizeze: în loc să confere admi- 
nistrarea domeniilor lor unor vasali, cu titlu de feudă — 
ceea ce le-ar fi acordat acestora o independenţă care 
putea deveni riscantă — ei o fncredintau unor funcţionari 
desemnaţi şi deci revocabili, denumiți ministeriales*?. 
Adesea făcând parte din suita domestică a principelui, 
fiind deci de origine servilă, aceştia primeau unele atribute 
de nobleţe, precum dreptul de a purta arme şi dreptul de 
a exercita justiţia, fapt considerat o violare a dreptului 
cutumiar, conform căruia fiecare persoană trebuia să fie 
judecată de către egalii säiss. 


57 Denumirea curentă în Evul Mediu latin pentru cei ce formau 
aparatul administrativ aflat în subordinea unui senior, curtea sa. 

58 Violarea consta în promovarea artificială a unor personaje cu un 
statut inferior la origine într-o categorie superioară, care depindea de 
unica voinţă a seniorului, în cazul de faţă împăratul. Strategia aceasta 
a avut două consecinţe importante pe plan social şi politic: a creat întâi 
o elită nouă, strâns dependentă de monarh, şi a asigurat o administrare 
eficientă a domeniilor acestuia, nucleu al centralizării viitoare. 

În anul 1240 s-a produs o ruptură între Habsburgi si 
împărat. Or, interesul economic al locuitorilor din Schwyz 
era să se afle în aceeaşi tabără cu cei din Uri; ei au obţinut 
de la Frederic al Il-lea, la Faenza, în Italia, o cartă prin 
care erau aşezaţi „sub protecţia Imperiului şi a împăratului 
însuşi”. Formula, destul de vagă — poate în mod 
intenţionat —, nu conferea automat statutul de oraş liber; 
pe de altă parte, Habsburgii, care nu erau menţionaţi în 
document, aveau să conteste acest act mai bine de un 
secol, deşi nu erau formal deposedati de drepturile lor. 

În fine, Unterwald, situat pe malul sudic al lacului, 
departe de drumul prin Gothard, prezenta mai puţin 
interes; el era împărţit între diverşi proprietari aparţinând 
cel mai adesea unor comunităţi religioase şi care erau 
reprezentaţi în justiţie de către Habsburgi; către 1240, 
cele două văi au încercat zadarnic să obţină avantajele de 
care se bucura Schwyz. 

În timpul interregnului se instalează anarhia; Uri se bu- 
cură de autonomie totală, dar nu mai are protector. În ceea 
ce-l priveşte, Rudolf de Habsburg îşi consolidează influ- 
enţa: în 1258, el arbitrează un conflict — mai degrabă o 
vendetta — între două familii din Uri, iar în 1273 cumpără 
de la verii săi din ramura Laufenburg drepturile asupra tinu- 
turilor Schwyz şi Unterwald; în acelaşi an este ales împărat. 

S-ar putea crede că această evoluţie asigura — indirect — 
instituirea unor raporturi nemediate între Schwyz şi autori- 
tatea imperială; nici vorbă însă, din contră, acest privilegiu 
a fost pierdut şi de cantonul Uri, deoarece Rudolf | s-a com- 
portat nu ca un împărat roman, ci ca şef al propriei sale 
case. El a ignorat Italia; cucerind ducatul de Austria în 


59 Împărații Sfântului Imperiu Romano-German, cum erau şi 


Habsburgii, erau aleşi de principii teritoriali de pe cuprinsul Imperiului. 
Pe lângă calitatea lor imperială, electivă deci, şi, în teorie cel puţin, 

calitate de împărat, l-a păstrat pentru fiul său mai mare, 
celui mai mic rezervându-i proprietăţile din Germania 
Superioarä®. A recunoscut carta din 1231, dar nu şi pe 
aceea de la Faenza; totuşi, în anul 1282, a avut grijă să le 
garanteze locuitorilor din Schwyz că nu vor compărea în 
justiţie decât în faţa lui însuşi, a fiilor săi ori a unui 
judecător pe care să şi-l aleagă singuri. În 1291, cu câte- 
va săptămâni înainte de a muri, le-a promis acestora şi că 
nu vor fi nevoiţi să răspundă pentru faptele lor în faţa unui 
judecător care să nu fie liber, adică un ministerial. Pe de 
altă parte însă, în anul 1283, împăratul dobândise Valea 
Urseren; în 1291, abatele de Murbach, în Alsacia, îi vindea 
Lucerna. Astfel, cleştele se închidea. 

Întâmplată la Speyer, pe 15 iulie 1291, moartea lui Rudolf 
a survenit pe un fond de tensiune: nu se ştia cine avea să îi 
urmeze la tronul imperial şi nici ce atitudine aveau să adopte 
fiii săi. Astfel, la începutul lui august — documentul trebuie 
să fi circulat câteva zile de la o comunitate la alta —, a fost 
încheiat un pact între reprezentanţii celor trei văi; redactat în 
latină, el nu putea proveni decât dintr-un mediu de nota- 
bilităţi. Acest text este considerat drept actul fondator al 
Confederaţiei, iar ziua de 1 august a fost adoptată, la 
sfârşitul secolului al XIX-lea, ca sărbătoare naţională. 


netransmisibilă în familie în mod automat, ei deţineau numeroase titluri 
date de rangul proprietăţilor de familie de care dispuneau (duci ai 
Austriei, spre exemplu), titluri care erau inalienabile. Tocmai aceste 
domenii constituiau baza puterii lor; de aceea, Rudolf n-a pregetat să 
le consolideze, abandonând politica de stat în favoarea celei de fami- 
lie. El şi-a extins deci autoritatea asupra cantoanelor în calitatea sa de 
senior feudal şi nu ca împărat. 

60 Altfel spus, a trecut o sumă de domenii, obţinute în virtutea dem- 
nităţii „publice” pe care o deţinea, în proprietate personală, transfor- 
mându-le în bunuri transmisibile în familie, tocmai pentru a consolida 
resursele dinastiei. 

Trebuie însă să cădem de acord asupra unui aspect: 
nu avem în nici un caz de-a face cu o „declaraţie de inde- 
pendentä”, cu expresia unui deziderat de emancipare de 
sub o formă de dominație politică; din contră, una dintre 
clauze precizează că „fiecare rămâne supus seniorului 
său, după cum se cuvine”. Cunoscutul vers al lui Schiller 
— „Vrem să fim liberi cum au fost părinţii noştri” — 
exprimă aspiraţiile oamenilor din secolul al XVIII-lea şi nu 
pe ale celor din secolul al XIII-lea. Tratatul este o alianţă 
militară, un pact de asistenţă reciprocă, utilă pentru 
perioada de incertitudine care avea să urmeze; el conţine 
şi un fel de cod penal rudimentar: şi aici este vorba tot 
despre dorinţa de a face ordine. Există însă şi o clauză 
revendicativă, şi anume aceea prin care nu este recunos- 
cut „un judecător care şi-a plătit funcţia sau care nu e de 
prin locurile noastre” — o dispoziţie conservatoare, vizând 
supărătoarea inovaţie a puterii delegate către ministeriali. 
Se prevede, în fine, că, în cazul vreunui litigiu între comu- 
nitäti, „cei mai înţelepţi dintre confederați trebuie să 
acţioneze ca mediatori pentru aplanarea conflictului”; 
această procedură de arbitraj avea să devină una dintre 
trăsăturile caracteristice ale „spiritului elveţian”, ea fiind 
prezentă chiar şi în convenţia pentru „Pace şi muncă” din 
1937. 

Încheiat „pentru totdeauna, cu voia lui Dumnezeu”, 
documentul afirmă că reînnoieşte „textul pactului celui 
vechi, pe care îl întăreşte cu un jurământ”; aşadar, el nu 
este decât cel mai vechi document care s-a păstrat sau, 
mai exact, care a fost găsit, ţinând cont de faptul că a fost 
pierdut vreme de câteva secole şi regăsit în 1758, la 
Schwyz. lată de ce, vreme îndelungată, tradiţia a consi- 
derat drept act fondator jurământul de la Rütli, iar ca dată 
anul 1291, ales, de altfel, în mod absolut arbitrar. 

Tradiţia completează neîncetat istoria: începând cu 
secolul al XV-lea circulă mai multe povestiri exemplare; 
redactate în secolul al XVI-lea de cronicarul Gilg von 
Tschudi, ele au fost difuzate în Europa la finele veacului al 
XVIII-lea, graţie istoricului elveţian Johann von Miller şi 
poetului german Friedrich Schiller. În perioada Revoluţiei 
şi a romantismului, Wilhelm Tell şi „Cei Trei Elvetieni” 
devin astfel eroi ai umanităţii. 

Conform tradiţiei, Waldstătten au suferit un tratament dur 
din partea seneşalilor habsburgici. Unul dintre aceştia i-ar fi 
reproşat unui notabil casa de piatră pe care şi-o construise, 
lux nepotrivit cu condiţia sa de ţăran. Un altul fusese crud: 
fiul unui ţăran ameninţat să i se rechizitioneze boii îl bătuse 
pe senesal, iar apoi fugise; drept răzbunare, seneşalul ar fi 
pus să i se scoată ochii tatălui nevinovat al tânărului. 

Alt senesal, pe numele său Gessler, înfipsese o hale- 
bardă sub teiul de la Altdorf, punându-şi în vârful ei pălăria 
şi obligându-i pe ţărani să o salute. Unul dintre aceştia, 
Wilhelm Tell, a refuzat. Ca să-l pedepsească, Gessler l-a 
obligat pe acest arcas îndemânatic să-şi demonstreze 
măiestria străpungând un măr aşezat pe capul fiului său. 
Tell a reuşit lovitura, dar pregătise şi o a doua, pentru 
cazul în care copilul ar fi fost rănit. Gessler şi-a dat seama 
şi a pus ca Tell — căruia iniţial îi promisese libertatea — 
să fie arestat şi întemnițat într-unul dintre castelele sale. 

În timp ce se îndreptau spre castel, pe lac s-a stârnit o 
furtună. Tell era la fel de bun vâslaş pe cât era de bun 
arcaş şi a fost dezlegat ca să-i ajute pe marinari; el a pro- 
fitat de situaţie pentru a îndrepta barca spre mal, a sărit pe 
uscat într-un loc unde ştia că se află o stâncă ce ieşea de 
sub ape şi astfel a scăpat. După aceea a mers pe drumul 
pe unde avea să treacă Gessler, pe care l-a aşteptat şi 
l-a omorât. 

Excesele functionarilor habsburgici au dus în cele din 
urmă la organizarea unei conjuratii, la a cărei origine s-au 
aflat trei bărbaţi: Werner Stauffacher, din Schwyz — cel pe 
care seneşalul îl admonestase pentru casa de piatră —, 
Walter Fürst, din Uri, şi Arnold an der Halden, din Melchtal 
(Unterwald) — fiul bătrânului orbit. Fiecare dintre ei a venit 
însoţit de zece tovarăşi pe o pajişte ferită aflată pe malul 
lacului, numită Rütli; printre ei se număra şi Tell. Aici, cei 
33 de bărbaţi au jurat să elibereze ţara de servitute. În 
timp ce nobilii şi autorităţile habsburgice participau la o 
sărbătoare, conjuraţii au pătruns în castele, pe care le-au 
ars, le-au şters de pe faţa pământului şi i-au alungat defi- 
nitiv pe senesali. Apoi, locuitorii celor trei văi şi-au jurat 
alianţă pentru totdeauna. 

În anul 1760, un autor din Berna a pus sub semnul 
întrebării existenţa istorică a lui Wilhelm Tell, într-o lucrare 
publicată sub titlul Guillaume Tell, fable danois („Wilhelm 
Tell, poveste daneză”). Fapt semnificativ, cartea a fost 
pusă pe foc de către călăul din Altdorf. Pe lângă similitu- 
dinile cu legendele scandinave, critica istoriografică din 
secolul al XIX-lea a mai arătat şi că nici un personaj cu 
numele de Tell sau Gessler nu este menţionat în docu- 
mente; în plus, primele povestiri apar la o sută douăzeci 
de ani în urma evenimentelor, ceea ce înseamnă o dis- 
tantä de cel putin patru generaţii. Alţi istorici însă au 
apărat tradiţia cu pasiune, printre argumentele invocate în 
sprijinul acesteia figurând absenţa oricărui element 
supranatural, a oricărei referinţe la diavol sau la sfinţi. 

După toate aparențele, unele elemente reproduc situaţia 
politică şi socială a epocii: casa de piatră constituia un semn 
de îmbogăţire a notabilitätilor locale, într-o vreme în care 
construcţiile de piatră — castelul, în special — erau rezer- 
vate nobilimii; rechizitionarea boilor marchează creşterea 

fiscalităţii, vizibilă în timpul domniei lui Rudolf |; refuzul de 
a saluta pălăria reprezintă respingerea justiţiei ministeri- 
alilor; pajiştea Rütli, situată la punctul de convergenţă din- 
tre cele trei cantoane, într-un loc izolat şi accesibil doar pe 
calea apelor, este posibil să fi fost folosită pentru reuniuni 
secrete. 

Alte elemente se datorează în mod evident dorinţei de 
a justifica şi de a glorifica „revolta oamenilor de jos”, 
într-un moment în care Elveţia devenea conştientă de 
forţa sa; cruzimea nobilimii, isprava arcaşului îndemânatic 
şi curajos, „saltul spre libertate” sunt elemente constante 
în legende. Ceea ce cu siguranţă trebuie respins este dis- 
trugerea castelelor: au existat, desigur, fortărețe, unele 
dintre ele au fost abandonate, altele au suferit violenţe, 
dar acestea s-au întâmplat în perioade diverse, pe par- 
cursul a două secole. În ceea ce-l priveşte pe Wilhelm 
Tells1, episodul cel mai suspect este acela al mărului... 

În lipsa documentelor, nimic nu poate fi dovedit: 
„Trebuie să ne resemnăm: problema existenţei istorice a 
lui Wilhelm Tell nu este o problemă pentru istorici.” Dar ce 
mină de aur pentru istoria mentalitätilor!62 


61 Eroul a fost recuperat atât în scopuri politice (ar fi votat, desigur, 
împotriva adeziunii la Societatea Naţiunilor ... ), cât şi comerciale: pen- 
tru a ne limita la cel mai inocent exemplu, arbaleta a devenit emblema 
producţiei industriale elveţiene. (n.a.) 

62 Faptul că asemenea tradiţii au căpătat formă literar-istoriograficä 
în epoca romantică nu trebuie să mire. Este perioada în care autori pre- 
cum scotianul Walter Scott s-au bucurat de o mare trecere, iar Schiller 
a scris dramele sale Hoţii şi Wilhelm Tell, militând pentru libertatea 
naţiunilor şi spiritul de dreptate al oamenilor simpli. 

Capitolul III 


PRIMELE ALIANTE 


Ar fi o eroare să ne imaginăm Confederaţia ca pe un 
cerc ai cărui trei fondatori ar fi primit succesiv noi membri; 
în realitate, Waldstătten au încheiat alianţe“, unele tem- 
porare, altele perpetue, care s-au ţesut încetul cu încetul, 
formând o reţea complexă în jurul nucleului originar. 

Pe termen scurt, se punea problema valorificării libertă- 
tilor enunțate în pact. Atitudinea şefilor comunităţilor consta 
în a urmări schimbările produse de succesiunea imperială: 
ei rămâneau în expectativă atunci când împăratul era un 
Habsburg, dar profitau de situaţie când titlul imperial reve- 
nea vreunei dinastii rivale, pentru a primi confirmarea liber- 
tätilor de care se bucurau deja şi pentru a obţine unele noi. 

Noul împărat, Adolf de Nassau, pe care principii electori îl 
preferaseră lui Albert de Austria, a recunoscut cartele de la 
Uri şi Schwyz în 1297, în momentul rupturii definitive cu 
vechiul său rival. Anul următor, disputa a fost câştigată de fiul 
lui Rudolf; sursele nu spun prea multe despre relaţiile sale cu 
Waldstătten, nici despre dorinţa sa de a proteja mănăstirea 
Einsiedeln, al cărei apărător era, împotriva neajunsurilor pro- 
vocate de locuitorii din Schwyz. În 1308, după ce împăratul a 
fost asasinat de către un nepot&, succesorul său, Henric al 


63 În 1999, primul articol din Constituţie mai stipula încă: „Popoarele 
din cele douăzeci şi trei de cantoane suverane ale Elveţiei, unite prin 
această alianţă...” (n.a.) 

64 Pe locul crimei, la Kônigsfelden, în Aargau, văduva sa a ridicat 
două mănăstiri, una franciscană şi cealaltă a Clariselor, pe care le-a 
înzestrat din plin. (n.a.) 

VIlHea de Luxemburg, a confirmat privilegiile şi le-a extins la 
Unterwald, desemnând un singur senesal pentru toate cele 
trei văi; în 1313, era pe cale să se împace şi cu Austria, când, 
din fericire pentru Cantoane, a murit înainte de a o fi făcut. 
Se deschidea astfel o nouă competiţie pentru tronul 
imperial: între un Habsburg, Frederic cel Frumos, şi ad- 
versarul său, Ludovic de Bavaria. Conflictul a izbucnit întâi 
între Ludovic şi fratele lui Frederic, ducele Leopold: incur- 
siunile repetate asupra oraşului Einsiedeln l-au determinat 
pe duce să interzică accesul locuitorilor din Waldstătten la 
piaţa de la Lucerna, iar în 1315 să încerce să-i pedep- 
sească. Un detaşament mixt de cavalerie şi pedestrime 
care înainta prin trecătoarea îngustă dintre un lac şi culmile 
Morgarten, aflate sub stăpânirea locuitorilor din Schwyz, a 
fost asaltat de munteni cu lovituri de pietre şi de hale- 
bardes5; încercând să fugă, soldaţii habsburgici care au 
scăpat teferi din masacru s-au înecat în lac. Nu există 
probe privitoare la participarea locuitorilor din Uri — cu toate 
că ulterior aveau să celebreze şi ei aniversarea eveni- 
mentului —; cât despre locuitorii din Unterwald, ei aşteptau 
în defileul Brünig, pe unde credeau că va surveni atacul. 
Bătălia nu a afectat semnificativ puterea Austriei, dar a 
avut un răsunet simbolic: era o victorie repurtată de 
„hoardele de ţărani grosolani şi fără frica lui Dumnezeu” 
asupra unei armate regulate, obţinută prin nesocotirea 
legilor luptei cavaleresti; ea a avut, de asemenea, darul de 
a inspira încredere celor din Waldstătten. Câteva 
săptămâni mai târziu, locuitorii din cele trei văi semnau un 
nou acord, la Brunnen; redactat de această dată în limba 
germană, el era deci mai „public” decât cel din 1291. 
Clauzelor deja existente li se adăuga o noutate: nici una 
dintre comunităţi nu avea dreptul de a încheia un acord 


65 Mai târziu, tradiţia a adăugat stânci şi trunchiuri de copaci. (n.a.) 

sau de a se supune autorităţii unui senior fără asentimen- 
tul celorlalte; astfel, ele constituiau un bloc unitar. Deşi tex- 
tul consemnează obligativitatea respectării îndatoririlor 
către stăpânul legitim, el prevede, în schimb, excluderea 
„celui care, cu armata lui, ar ataca vreun canton sau ar 
dori să-i impună ceva nedrept”; într-o atare situaţie, orice 
îndatorire ar fi fost suspendată atâta timp cât între cele 
două părţi nu se restabileau relaţii normale. 

Un an mai târziu, Ludovic de Bavaria, devenit împărat, 
confirmă dependenţa directă a Ținuturile Păduroase faţă 
de tron. 

Prima alianţă perpetuă pe care acestea au încheiat-o 
este aceea cu Lucerna. Oraş-pod situat pe marginea lacu- 
lui, în punctul prin care se efectua transbordarea mărfurilor, 
Lucerna reprezenta, de asemenea, şi cea mai importantă 
dintre pieţele de desfacere pentru locuitorii din Waldstătten; 
de aceea, interesele sale se îndreptau către cei ce deţineau 
controlul masivului Gothard. Or, din anul 1291, Lucerna 
depindea de Habsburgi, care o foloseau ca instrument pen- 
tru punerea în practică a propriei lor politici, iar acest lucru 
dăuna prosperității oraşului. Când a reuşit să ajungă la pu- 
tere, facțiunea care se opunea Austriei, dornică de o mai 
mare autonomie, a jurat solemn că o va obţine. În faţa ati- 
tudinii tot mai rigide a reprezentanţilor suzeranului — 
seneşalul a interzis asocierea juratilor în corporaţii —, 
locuitorii Lucernei s-au aliat cu Confederaţia în 1332; la fel 
ca şi în 1291, ajutorul reciproc nu excludea supunerea faţă 
de seniorul legitim: pentru una dintre părţi, acesta era însuşi 
împăratul, pentru cealaltă ducele de Austria56. 


66 Habsburgii deţineau titlul ducal prin moştenire, cum am precizat mai 
sus, dar nu puteau fi niciodată siguri de demnitatea imperială. Altminteri, 
un împărat din Casa de Habsburg era în acelaşi timp şi duce de Austria; 
în acest caz, cele două comunităţi menţionate aveau acelaşi senior. 

Cât despre Zürich — oraş imperial —, acesta desfăşura 
activităţi comerciale şi industriale: el era un centru de 
schimb mai important decât Lucerna şi deţinea prospere 
ateliere de prelucrare a mătăsii; materia primă venea din 
Italia, prin trecătoarea Gothard. În interior, îşi disputau 
întâietatea două grupări politice: una aristocratică şi una 
populară. În anul 1336, nobilul Rudolf Brun a preluat con- 
ducerea meşteşugarilor, reuşind astfel să ajungă la putere; 
adevărat dictator îmbrăcat în haine democratice, el s-a 
străduit să-şi păstreze cu orice preţ poziţia, sprijinindu-se 
succesiv pe oraşele din Suabia, pe Austria şi pe 
Confederație. Însă o alianţă cu Austria nu putea fi durabilă, 
deoarece, alungaţi din oraş, nobilii din Zurich îşi continuau 
lupta pe domeniile pe care le deţineau de la Habsburgi; 
mai devreme sau mai târziu, această familie trebuia să-şi 
apere vasalii. Propunerea de alianţă făcută de Brun în anul 
1351 i-a flatat pe reprezentanţii celor patru cantoane: în 
enumerarea părţilor contractante, oraşul Zurich apărea 
primul; pe lângă aceasta, el avea dreptul — clauză care 
mai apoi avea să se dovedească periculoasă — să încheie 
şi alte alianţe. Tratatul prezintă şi un aspect deosebit de 
ofensiv, precizând că obligaţia de ajutor reciproc se va 
extinde la un perimetru ce depăşea frontierele celor cinci 
cantoane (cuprinzând, în mare, Elveţia germană de 
astăzi); se mai prevedea, în fine, ca, în cazul în care ar fi 
intervenit vreun conflict, să se organizeze o conferinţă pe 
teritoriu neutru, la jumătatea distanţei dintre Altdorf si 
Zurich, adică la Einsiedeln; acest tip de măsură va conti- 
nua să se regăsească şi în alianțele ulterioare. 

În perioada imediat următoare, oraşul Zürich şi-a antre- 
nat partenerii într-un nou război împotriva Austriei, ceea 
ce a dus la semnarea altor două pacte. 

Valea Glarus, care se învecinează cu Uri şi cu Schwyz 

la est, dar care, spre deosebire de Uri, nu are ieşire prin 
nici un defileu important, încerca să se elibereze şi ea de 
sub dominaţia Habsburgilor. În anul 1352, Zürich şi 
Waldstätten au încheiat cu Glarus o alianţă, dar, pentru că 
zona nu prezenta nici un interes major, înțelegerea 
respectivă s-a făcut în termeni inegali: Glarus trebuia să 
îşi sprijine partenerii necondiţionat şi fără rezerve; în cazul 
invers, când locuitorii din Glarus ar fi solicitat ajutor, cei 
patru aliaţi — Lucerna, supusă în continuare Habsburgilor, 
nu a îndrăznit să se alăture ,rebelilor” — aveau dreptul să 
delibereze dacă să intervină sau nu”. 

În acelaşi an a fost asediat oraşul habsburgic Zug, si- 
tuat între Lucerna şi Zurich; neprimind ajutorul pe care îl 
solicitaseră stăpânilor lor, locuitorii s-au predat confe- 
deratilor după cincisprezece zile; pactul încheiat cu aceas- 
tă ocazie prevedea statut egal pentru parteneri. 

Aceste două alianţe n-au durat decât câteva săptămâni; 
datorită medierii făcute de margrafuls de Brandenburg — 
care continua eforturile desfăşurate anterior de regina 
Agnes a Ungariei, fiica lui Albert | — a fost încheiată o pace 
de compromis: Glarus şi Zug erau retrocedate, Lucerna 
rămânea sub dominaţia Austriei, continuând totuşi să fie 
aliată cu Waldstâtten; Schwyz şi Unterwald erau obligate să 
recunoască proprietăţile funciare ale Habsburgilor; în 
schimb, aceştia din urmă renuntau definitiv la drepturile 
comitale® pe care pretindeau încă a le deţine. 


67 Glarus a dobândit statutul de egal abia un secol mai târziu; şi, cum 
condiţiile anterioare erau destul de ruşinoase, noul pact a fost antedatat 
cu o sută de ani; istoricii nu s-au lăsat însă înşelaţi. (n.a.) 

68 Margraful este conducătorul unei mărci, unitate administrativ-militară 
caracteristică iniţial statului carolingian. Ulterior, titlul a fost purtat de o sumă 
de principi suverani de pe cuprinsul Sfântului Imperiu Romano-German. 

69 Adică drepturile senioriale asupra celor două cantoane, drepturi 
care le-ar fi plasat în relaţie de vasalitate faţă de Casa de Habsburg. 

Dacä aceste aliante aveau fundamente economice si 
geografice dictate de interesele traficului alpin, întele- 
gerea încheiată la Berna are un caracter strict politic. 
Această aşezare a avut întotdeauna o vocaţie adminis- 
trativă şi militară mai pronunţată decât aceea industrială; 
spre deosebire de nobilimea din împrejurimi, ea avea 
legături strânse cu alte oraşe, cum ar fi Solothurn şi 
Fribourg. Prosperitatea sa a constituit însă şi o sursă de 
conflicte: în 1339, cetatea a trebuit să înfrunte o coaliţie a 
nobilimii din Podişul occidental, la care aderase chiar şi 
Fribourg-ul, pe care însă a reuşit să o învingă cu ajutorul 
Waldstätten. Ca si Zürich, Berna a încercat şi ea o alianţă 
cu Austria, căreia i-a furnizat trupe la începutul asediului 
oraşului Zurich, în anul 1352; după pacea de la 
Brandenburg, Berna s-a decis de ce parte urma să se 
plaseze şi a încheiat, în anul 1353, o alianţă perpetuă cu 
cele Trei Cantoane — alianţa nu le privea decât pe cele 
trei, dar se stipula obligaţia de a ajuta şi oraşele Lucerna 
şi Zurich, lucru valabil şi reciproc. Waldstätten dobândeau 
astfel sprijinul unui oraş puternic; cât despre Berna, ea 
neutraliza avantajul pe care Zurich, rivalul său, tocmai îl 
obținuse, asigurându-se astfel pentru eventualitatea unei 
revolte a primilor săi supuşi, căci Uri şi Unterwald ar fi 
putut încerca într-o bună zi să-i ajute pe muntenii din 
valea superioară a Aar-ului, vecinii lor70. Pe termen lung, 
alianţa cu Berna avea să antreneze Confederaţia pe dru- 
muri noi: prin intermediul Bernei, mai multe regiuni de 
limbă franceză aveau să devină elveţiene în secolele 
următoare. 

Acest secol de afirmare politică a fost, din multe 


70 Faptul că Waldstătten erau capabile să se alieze cu un oraş „opre- 
siv”, dacă acesta le era interesul, demonstrează limitele ,prozelitismu- 
lui democratic” al acestora. (n.a.) 

puncte de vedere, unul întunecat, ca şi în restul Europei. 
Clima se înăsprea: perioada caldă care domnea de la 
începutul mileniului s-a încheiat spre sfârşitul anilor 
125071, fapt ce avea să determine, nu peste multă vreme, 
încetarea defrişărilor şi a întemeierii de noi oraşe. Anii 
1315-1316 şi 1345-1347 au fost marcați de inundaţii ca- 
tastrofale; în anul 1338, o invazie de lăcuste a precedat 
marea ciumă din 134972 şi masacrele evreilor provocate 
de aceasta”3; vreme de câteva secole, ciuma a revenit, în 
medie o dată la zece ani. Încă din secolul al XIII-lea, 
leproşii erau izolaţi în bolnite, unde erau supuşi unui 
regim de excludere destul de strict şi trăiau din mila pu- 
blicä’4 Populaţia a scăzut: în graniţele sale actuale, 
Elveţia pare să fi trecut de la 800 000 — 850 000 de 
locuitori, în 1300, la 600 000 — 650 000, în 1400. În 1334, 
la Geneva, un incendiu a distrus o treime dintre case şi a 
provocat moartea a 480 de persoane dintr-o populaţie de 
aproximativ 4000 de locuitori; ocolită de acest dezastru, 
catedrala avea să ardă totuşi cincisprezece ani mai târ- 
ziu. În 1356, un cutremur urmat de un incendiu a devas- 
tat oraşul Basel. În anul 1375, un senior pus pe jaf, 


71 O răcire încă şi mai accentuată s-a produs la mijlocul secolului al 
XVI-lea si către finele secolului al XVII-lea, fapt atestat de înaintarea 
ghețarilor, care au acoperit păşunile şi au măturat la vale cabanele, în 
fapt..., dar mai ales în legende. (n.a.) 

72 în târgul Saint-Maurice, de exemplu, 40% din populaţie a pierit în 
urma catastrofelor; în satele vecine, între 25 şi 30%. (n.a.) 

73 Legătura dintre aceste fenomene ne-o desluşeşte istoricul francez 
Jean Delumeau; evreul, perceput mereu ca un străin din cauza religiei 
şi a modului său de viaţă, era considerat în epocă un „agent al Răului”, 
jucând adesea rolul de ţap ispăşitor pentru catastrofele naturale. 

74 Se pare că aceasta putea furniza o cale de trai îndestulat, fapt 
argumentat de cazul unui pretins lepros din Lausanne: să fi fost mize- 
ria sau lenea cea care a biruit frica de contaminare? (n.a.) 

Enguerrand de Coucy, a devastat Podisul în fruntea ban- 
delor sale armate pe care un moment de acalmie în 
Războiul de 100 de ani le lăsase fără ocupaţie; în final, 
Berna a reuşit să le nimicească. 


Lupta împotriva Austriei a continuat. Profitând de o 
slăbire a puterii Habsburgilor, elvetienii recuceresc oraşul 
Zug în anul 1365. Un document din 1370, Carta preoţilor, 
pretindea vasalilor Austriei care locuiau pe teritoriul 
„Confederaţiei noastre” — cuvântul ca atare apare pentru 
prima dată — un jurământ de supunere care să primeze 
asupra omagiului prestat suzeranului lor”5. Dorind să se 
elibereze complet, Lucerna devine agresivă şi cucereşte 
sau se aliază cu micile aşezări din Podiş, între care şi 
Sempach. Ducele Leopold reacţionează, împreună cu 
întreaga nobilime din Alsacia până în Tirol; ciocnirea cu 
elveţienii are loc la Sempach, în 1386; Leopold este învins 
şi ucis, nobilimea decimată, iar victoria ţăranilor şi a 
orăşenilor capătă un răsunet european. Doi ani mai tîrziu, 
o altă bătălie, la Naefels, la intrarea în Valea Glarus, eli- 
bera definitiv şi acest canton. 


75 Cum am precizat mai sus (nota 37), un vasal putea să aibă mai 
mulţi seniori, dintre care unul principal, căruia îi presta aşa numitul 
omagiu ligiu, şi alţii secundari. În caz de conflict, vasalul trebuia să 
susţină seniorul principal, lucru de care cantoanele erau perfect 
conştiente. Aceasta explică dorinţa lor de a modifica ierarhia jurămân- 
tului vasalic, astfel încât cel depus faţă de Confederație să primeze 
asupra celui prestat seniorului duce de Austria. 

76 Figura eroului Winkelried din Nidwald, despre care se spune că ar 
fi spart zidul de lănci ale austriecilor cu propriul său trup, strigând 
înainte de a muri: „Aveţi grijă de soţia şi de copiii mei !” — figură 
apărută o sută de ani mai târziu —, face desigur parte din universul le- 
gendei; dar această legendă s-a imprimat, de-a lungul secolelor, în 
sufletele multor elveţieni. (n.a.) 

În fine, Convenţia de la Sempach, încheiată în 1393, 
aduce o oarecare ordine în aceste lupte impetuoase şi 
dezordonate”. Documentul stipulează că nici un soldat nu 
are dreptul să plece de pe câmpul de bătălie pentru a se 
deda jafurilor... înainte de a fi primit ordin expres de la 
comandanţi!”e 

Prin aceste alianţe şi victorii, Confederaţia îşi con- 
solidează situaţia tocmai în momentul în care oraşele din 
sudul Germaniei încep să slăbească din cauza ofensivei 
puterii princiare; un nou stat este pe cale de a se naşte. 


77 Între secolele al XIV-lea şi al XVI-lea, celebritatea soldaţilor 
elveţieni nu se datorează atât unei organizări sau unei dotări armate 
deosebite, cât curajului lor ieşit din comun şi dispretului faţă de moarte. 
Adeseori, luptătorii erau foarte tineri; în Haut Valais, un ghetar a scos 
la suprafaţă scheletul şi echipamentul unui mercenar căzut la 
întoarcerea din luptă, în jurul anul 1595; vârsta lui nu depăşea 16-18 
ani. (n.a.) 

78 Precizarea nu e atât de amuzantă pe cât a fost de eficientă, 
într-o epocă în care ordinea pe câmpul de luptă era un fapt foarte rar, 
războiul fiind de multe ori ceva personal înainte de a deveni un 
fenomen de coeziune a grupurilor. Această disciplină a dat în bună 
măsură valoarea trupelor de mercenari elveţieni, despre care va fi 
vorba mai departe. 

Capitolul IV 


APOGEUL MILITAR AL LIGILOR 


În secolul al XV-lea şi în primii ani ai secolului 
al XVI-lea, „Înaltele Ligi” elveţiene reprezintă o însemnată 
putere militară, graţie îndeosebi infanteriei lor, care devine 
acum la fel de redutabilă precum arcaşii englezi sau 
ienicerii otomani”. Forţa lor de expansiune le va duce 
către noi cuceriri şi alianţe. 

Dacă fructele pe care le culeg sunt destul de modeste, 
aceasta se datorează faptului că, atunci când forţele de 
care dispune un canton sau un grup de cantoane se 
îndreaptă într-o direcţie anume, celelalte le urmează până 
la un anumit punct, dar încetează să o facă atunci când 
interesul nu le-o mai dictează%. Cu toate acestea, se pot 
distinge trei direcţii de dezvoltare: sud, nord şi vest. 

Expansiunea către sud este susţinută de Waldstätten, 
cel mai activ dintre aceste cantoane — Uri — fiind totodată 
şi cel mai „vârstnic”. La jumătatea secolului al XIV-lea, 
Como şi comunităţile montane şi-au pierdut autonomia 


79 Epoca marchează triumful definitiv al trupelor de infanterie asupra 
escadroanelor de cavaleri echipați greoi şi luptând de multe ori pe cont 
propriu. Cele două exemple sunt relevante, cu precizarea că armata 
engleză, deosebit de eficace în vremea Războiului de 100 de ani 
împotriva Franţei, utiliza arcaşi galezi, ale căror săgeți puteau 
străpunge armurile cavalerilor. Trupele de ieniceri îşi datorau prestigiul 
îndeosebi extraordinarei lor discipline. 

80 în legătură cu acest subiect, Machiavelli notează: „Ceea ce 
împiedică astfel de federaţii să crească este faptul că ele formează un 
stat ai cărui membri nu sunt uniţi.” (n.a.) 

faţă de statul milanez; dar acest stat, initial puternic, va 
intra la rândul său în declin în secolul următor; cantoanele 
din Confederație vor şti cum să profite de pe urma acestei 
situaţii. 

Pentru a asigura controlul căilor de acces spre Gothard 
erau posibile două strategii politice: înțelegerea cu ducii de 
Milano sau cucerirea. Cele două vor fi aplicate pe rând; pe 
tot parcursul secolului al XIV-lea predomină privilegiile 
vamale şi facilitățile de acces la pieţele de desfacere; în 
1402, când moare Gian Galeazzo Visconti, lăsând un fiu 
minor, Leventina, situată imediat în sudul defileului, se 
răscoală: Uri şi Obwald semnează cu locuitorii ei un tratat 
de coburghezie*2 (procedeul va mai fi utilizat în repetate 
rânduri), care impune un adevărat protectorat; Leventina 
devine astfel primul teritoriu ,elvetian” ai cărui locuitori nu 
vorbeau limba germană. În 1403, Lucerna, Uri şi Unterwald 
întăresc extremitatea vestică a Gothard-ului printr-o alianţă 
cu Valais; începând din 1410, cantoanele orientale 
lansează mai multe expediţii împotriva văii Ossola; în ceea 
ce priveşte flancul estic, cantoanele — mai întâi Glarus, în 
1400 —  întreţin legături cu Graubünden. În 1422 însă, 
înfrângerea suferită de Waldstătten le face să piardă, pen- 
tru o vreme, toate noile achiziţii de la sud de Alpi. 

La nord, Casa de Austria, care fusese alungată din Alpii 
Centrali, deţinea încă teritorii întinse pe Podiş, între 


81 Sub familia Visconti, Milano a dominat vreme de decenii Italia 
nordică, întâi în numele Sfântului Imperiu, apoi pe cont propriu. 
Principalele achiziţii în zona elveţiană au fost realizate de cardinalul 
Giovanni Visconti, senior al Milanului între 1339-1354. 

82 Combourgeoisie, în textul original. Termenul este dificil de tradus; 
în esenţă, el desemnează co-participarea la statutul de cetăţean cu 
drepturi depline al unei aşezări urbane (vezi şi nota 50). Altfel spus, 
locuitorii din Leventina erau „adoptaţi” de cei din Uri şi Obwald. 

(II) Cele opt cantoane 
Teritoriile austriece 

& Episcopii 
Ÿ x Aïat ai elvetienior 


[i Y 
| DUCATUL DE MAN 
Harta 3 — Elveţia în 1412 


Fribourg şi lacul Bodensee. De la episodul de la Naefels, 
ea trăia în pace cu cele opt cantoane; armistițiul din 1389, 
mai întâi reînnoit, a fost prelungit în 1412 pentru încă 
cincizeci de ani. În anul 1415 însă, Confederaţiei i se oferă 
o ocazie neaşteptată: împăratul Sigismund& îl alungă din 
imperiu pe ducele de Austria, anunțând că oricine va 
ocupa domeniile acestui principe se va bucura de apro- 
barea sa. Cantoanele, îndeosebi Berna, îşi depăşesc 
scrupulele şi, în ciuda tratatelor, cuceresc Aargau, 
regiune fertilă situată între Berna, Lucerna şi Zurich. 


În manualele tradiţionale, elevilor li se spunea că aceia care 
fuseseră eroii libertăţii cu o sută de ani înainte s-au făcut cu 
acest prilej „vinovaţi” de ambiţii de cucerire, transformând 
regiunea Aargau nu într-un nou canton, ci într-o ţară supusă: 
gestul din 1415 ar fi fost deci un fel de negare a actului din 1315 
(Morgarten), iar 1515 (Marignano) nu avea să fie decât pedeap- 
sa cuvenită... Avem de-a face, în mod evident, cu o proiecţie 
modernă: în Aargau nu existase niciodată o structură politică, 
acest teritoriu a trecut, prin cucerire, de sub suzeranitatea aus- 
triacä sub aceea a Confederaţiei. Cantoanele intrau de fapt în 
ierarhia feudală şi începeau să aibă supuşi; Lucerna, Zurich şi 
Berna procedau la fel cu teritoriile învecinate. 


Berna a păstrat vestul teritoriului, Lucerna şi Zurich 
câteva comune; restul, adică zona din jurul nodului rutier 
de la Baden, avea să devină o circumscripție comună: un 
seneşal, desemnat pe rând de fiecare dintre cele opt can- 
toane pe o perioadă de doi ani, se ocupa de strângerea 
dărilor şi de problemele juridice. Delegații cantoanelor se 
reuneau pentru a controla activitatea seneşalului: aceasta 
este originea Dietei federale, primul şi singurul organism 


83 Sigismund de Luxemburg, împărat german (1433-1437), aliatul 
lui Mircea cel Bătrân la Nicopole, rival al Casei de Habsburg. 

politic comun pentru multă vreme de aici înainte. Dieta era 
în fapt o conferinţă a ambasadorilor, unde se luau decizii 
în unanimitate; preşedinţia sa revenea oraşului Zurich, de 
unde şi numele acestuia de Vorort sau canton director. 

În 1460, circumstanţe asemănătoare au permis 
obținerea regiunii Thurgau, echivalentul de la est de 
Zurich al regiunii Aargau; de această dată, ducele de 
Austria fusese excomunicat de papă, ceea ce deschidea 
complet drumul spre cucerire. 

În acest răstimp, Confederaţia fusese zguduită de un 
conflict interior. Mai întâi, Zurich s-a confruntat cu Glarus şi 
Schwyz; toate trei, alături de alţi pretendenți, revendicau 
moştenirea contelui de Toggenburg, mort fără copii în 
1436. Învins într-o primă fază, Zürich a cerut ajutor Austriei 
(promițând chiar să retrocedeze Aargau), apoi Franţei lui 
Carol al VIl-lea. Regele Franţei a trimis asupra elvetienilor — 
toate celelalte cantoane luaseră partea oraşului Schwyz — 
bande înarmate pe care terminarea Războiului de o sută 
de ani le lăsase fără ocupaţie şi care deveneau pericu- 
loase pentru el. La 1444, în apropiere de Basel, cele şapte 
cantoane au fost învinse de delfinuls+ Ludovic, dar regele 
Carol al Vil-lea avea să semneze curând o pace avanta- 
joasă pentru Confederație; „secesiunea” de la Zurich s-a 
încheiat puţin după aceea: cele două tabere erau obosite 
şi epuizate financiar. Zurich a acceptat ca dreptul său de a 
încheia liber tratate să fie pe mai departe subordonat 
relaţiei confederale. 

Alte alianţe, tot provizorii, vor fi încheiate şi cu Basel, 
Schaffhausen, Mulhouse şi Sankt Gallen. 


84 Nume dat în mod traditional moştenitorului tronului regal al 
Franţei, a cărui figură heraldică era delfinul. În acest caz este vorba de 
viitorul rege Ludovic al XI-lea (1461-1483). 

Extinderea către vest se datorează Bernei, care era 
mărginită la est de alte cantoane şi la sud de Alpi — două 
încercări de pătrundere în Valais au fost sortite eşecului. Mai 
rămâneau nordul (Aargau) şi vestul. 

Berna şi-a reluat politica de alianţe şi de coburghezie:s: 
Fribourg, Solothum — acest oraş este practic erveţian din 
14008 —, Biel, Neuchâtel, Murten si Payerne marchează 
etapele acestei înaintări. 

În jurul anului 1470, Ligile sunt gata să intre în marea 
politică europeană. După Războiul de o sută de ani, echili- 
brul Occidentului pare a fi ameninţat de ascensiunea 
politică a ducatului de Burgundia; situat în vecinătatea 
Franţei şi a Imperiului, el este un pericol şi pentru un stat şi 
pentru celălalt. Cei care îl vor învinge vor fi însă elvetienii. 

Se pare că rolul jucat de aurul şi intrigile lui Ludovic 
al XI-lea în declanşarea conflictului a fost întrucâtva 
exagerat. Un lucru e limpede, şi anume dorinţa marelui 
feudal care era Carol Temerarul de a-i umili pe ţăranii din 
Alpi; cât despre aceştia, ei erau conştienţi de faptul că 
expansionismul burgund le ameninţa interesele şi însăşi 
existenţa Confederaţiei. Stăpân peste Ţările de Jos, 
ducele încerca să le ataşeze posesiunilor sale din 
Burgundia si din Franche-Comté; el a obţinut sudul 
Alsaciei drept garantie pentru un împrumut acordat 
Austriei5 şi nu a întârziat să trateze acest teritoriu ca pe o 
regiune ocupată; oraşele renane, în frunte cu Basel şi 


85 Tratatul de la Neuchâtel ilustrează aspectul inegal al acestui tip de 
înțelegere: în schimbul a două mărci de argint pe an, Berna arbitra con- 
flictele între conte şi orăşeni. (n.a.) 

8% Se spune în glumă că, în urma bătăliilor, Solothurn primea 
drapelele, în vreme ce Berna îşi însuşea teritoriile cucerite... Arsenalul 
de la Solothurn conţine într-adevăr o frumoasă colecţie de stindarde, 
dar cantonul e mic şi are o formă foarte neregulată. (n.a.) 

87 Pentru plata unei sume datorate chiar elvetienilor. (n.a.) 

Mulhouse, erau direct amenintate. În plus, Carol se bucu- 
ra si de sprijinul, mai bine zis de controlul, ducatului de 
Savoia, aflat în declin. Berna risca să fie zdrobită. 

În 1474, elvetienii încheie o alianţă cu liga oraşelor din 
Alsacia, o „pace perpetuă” cu Austria — după două se- 
cole de lupte, aceasta a făcut o impresie atât de puter- 
nică, încât au fost trase clopotele pentru a marca eveni- 
mentul — şi, în fine, un tratat cu Franţa, prin care regele 
Ludovic al XI-lea le promitea sprijin financiar. Campaniile 
au început încă din toamnă; în 1475 şi 1476, Vaud a fost 
invadat de două ori; în 1476, Temerarul vrea să-i pedep- 
sească pe elveţieni pentru nesupunere, dar armata sa 
este pusă pe fugă în luna martie la Grandson, învinsă în 
iunie la Murten, pe drumul pe care ar fi trebuit să ajungă 
la Fribourg şi la Berna, şi distrusă definitiv la Nancy, în ia- 
nuarie 1477. 

Elvetieni nu au ştiut însă cum să administreze victoria. 
Berna a încercat zadarnic să cucerească provincia 
Franche-Comté, care o aproviziona cu sare; cât despre 
cantoanele orientale, ele se interesau mai degrabă de 
posibila pradă de război decât de acest teritoriu îndepărtat. 
Chiar şi Vaud, cu excepţia câtorva feude burgunde 
devenite circumscripţii comune ale Bernei şi ale Fribourg- 
ului, a fost înapoiat în schimbul unei răscumpărări. Bema a 
păstrat regiunea Aigle, în masivul Chablais — primul terito- 
riu francofon deţinut de un canton —, iar Valais a împins 
înapoi frontiera cu Savoia; toate acestea nu reprezentau 
însă mare lucru. 

Cererea de adeziune — în momentul respectiv ter- 
menul nu mai e anacronic — înaintată de Fribourg şi 
Solothurn a provocat o criză de proporţii: cantoanele 
rurale, invidiind importanţa crescândă a oraşelor, nu erau 
de acord cu această nouă extindere a puterii lor. În timpul 

lucrärilor Dietei de la Stans, în 1481, s-a ajuns la doi pasi 
de războiul civil; în acest moment a intervenit mesajul paci- 
ficator al unui sihastru, Nikolaus von der Fluier: Fribourg şi 
Solothum au fost admise în Confederație, dar nu li s-a per- 
mis să desfăşoare o politică externă independentă. 
„Fratele Nikolaus"5 fusese omul situaţiei; mesajul său era 
exact acela pe care delegaţii doreau să îl audă. 

În acest moment, Elveţia este în culmea puterii, este 
conştientă de forţa ei şi îşi afirmă identitatea: elvetienii se 
consideră un popor distinct de germani, povestirile 
despre Wilhelm Tell şi Winkelried încep să se răspân- 
dească. Alianţa lor este dorită, iar forţa lor de distrugere 
devenise deja temută: în lupta de la Grandson, sunetul 
cornurilor de luptă ale trupelor din Uri, „glasul 
înspăimântător al bătăliilor”, a semănat panica în rândul 
duşmanilor. Populaţiile din Vaud erau, pe bună dreptate, 
îngrozite de aceşti „germani”: orăşelul Clées, situat la 
ieşirea spre Podiş din masivul Jura, a fost jefuit şi incen- 
diat în 1475, iar garnizoana masacrată, aşezarea 
nemaireuşind niciodată să se restabilească după acest 
dezastru. Numeroşi tineri elveţieni caută cu orice preţ 
ocaziile de a lupta; atunci când nu se bat pentru cantonul 
lor, o fac pe cont propriu sau se angajează ca mercenari; 
înrolărilor individuale le vor urma capitulatiile (convențiile 
militare) încheiate între cantoanele elveţiene şi statele 
europene. 

Condiţiile economice se îmbunătăţesc la rândul lor; 
după mai bine de un secol de regres demografic, către 
1450 populaţia începe din nou să crească; Geneva şi 
Basel numără acum 10 000 de locuitori, iar Berna, Zurich, 
Fribourg şi Lausanne jumătate pe atât. Aceste oraşe ating 
un anume nivel de bunăstare, vizibil în ameliorarea 


88 A fost beatificat în 1669 şi canonizat în 1872. (n.a.) 

condiţiilor de igienă, în pavarea străzilor şi în construirea 
de fântâni. Reglementările privitoare la construcţii şi 
comerţ sunt foarte stricte, şi aceasta din teama de incendii 
şi de epidemii; spitalele asigură serviciile de asistenţă 
socială, adică „îi hrănesc pe cei flămânzi, le dau de băut 
celor fnsetati, îi adăpostesc pe săraci si pe călători, fi 
îmbracă pe amärâtii fără haine, îi îngrijesc pe cei bolnavi, 
îngroapă morţii”; tot în scopuri de binefacere sunt înfiinţate 
şi confreriile Sfântului Duh. Pierderile demografice din 
secolul al XIV-lea au antrenat creşterea suprafeţelor cul- 
tivate, diminuarea şi, pe alocuri, chiar dispariţia şerbiei, 
precum şi o îmbunătăţire a nivelului de viaţă al ţăranilor. 
În ceea ce priveşte nobilimea feudală, ea e pe cale de 
dispariţie, ca urmare a războaielor, a conflictelor fratricide 
datorate partajului succesoral, a dificultăţilor financiare 
cauzate de cheltuielile de lux. Creşterea animalelor 
câştigă teren în faţa agriculturii, deşi în cantonul Uri cul- 
turile de cereale sau de viţă de vie mai pot fi întâlnite une- 
ori până la altitudinea de 1000 de metri; exportul de 
brânză începe să capete contur, în special datorită adao- 
sului de sare, care face posibilă conservarea. Printre 
oraşe, Fribourg este renumit pentru postăvăriile sale, iar 
Sankt Gallen pentru pânza de in. Târgurile de la Geneva 
şi de la Zurzach, în Aargau, sunt foarte importante în 
prima jumătate a secolului; ceva mai târziu, târgul de la 
Geneva decade, locul său fiind luat de cel de la Lyon. 
Traficul pe lacuri şi pe fluvii era chiar mai intens decât în 
zilele noastre: se cobora cu plutele pe Limmat, plecând 
de la Zurich, iar pe Rin de la Chur până la Marea Nordului 
(navigația în amonte era însă imposiblilă, de aceea 
ambarcatiunile erau vândute înainte de întoarcere). Apar 
şi primele forme de turism, la băile din Baden; conform 
descrierii unui umanist florentin care a mers acolo în 


54 


1415, cu ocazia Conciliului de la Konstanz&, în localitate 
domnea o destul de mare libertate a moravurilor. 

Un alt conciliu s-a reunit la Basel, între 1431 şi 1449; cu 
acest prilej a fost încoronat antipapa% Felix al V-lea. 
Văduv, fost duce de Savoia sub numele de Amedeu 
al VIll-lea, acesta trăia departe de lume pe malul lacului 
Léman, el nu a reuşit să adune la un loc întreaga 
creştinătate şi a sfârşit prin a abdica la Lausanne, inter- 
minabilul conciliu fiind, la rândul lui, dizolvat la cererea 
împăratului. În 1460, la Basel este întemeiată o universi- 
tate prin decretul papei Pius al II-lea; elveţienii merg să 
studieze şi la Bologna, Paris şi Montpellier. 

În ultimii ani ai secolului al XV-lea are loc o scădere de 
ritm în activitatea textilă, ceea ce duce la apariţia şomaju- 
lui urban; în zonele rurale, şomajul este mai degrabă 
structural: populaţia devine prea numeroasă pentru a fi 
încadrată în economia pastorală; aceasta şi este, de altfel, 
cauza emigrației şi a mercenariatului, nu atât goana după 
aur şi setea de aventuri. 

Succesul creşterii animalelor face ca germanii, con- 
curenţii direcţi ai elvetienilor pe piaţa de înrolări militare, 
să îi trateze adesea pe aceştia drept „văcari”; la rândul lor, 
elvetienii îşi pun în evidenţă cu cochetărie trăsăturile rus- 
tice, ceea ce nu i-a împiedicat deloc să deţină opere de 
artă intrate în patrimoniul european. 


8 Conciliul a fost convocat de papa loan al XXIII-lea, la insistenţele 
împăratului Sigismund de Luxemburg, între anii 1415-1418, pentru a 
pune capăt disensiunilor din Biserica romană. 

% Denumirea de antipapă îi desemnează pe papii aleşi de Concilii a 
căror autoritate ecumenică nu era recunoscută. În perioada prezentată 
aici, alegerile pontificale au fost decisiv influențate de presiunile exerci- 
tate de suveranii laici aflaţi în conflict. Felix al V-lea i se opunea lui 
Eugeniu al IV-lea, depus de Conciliul de la Basel, şi lui Nicolae al V-lea, 
ales în 1447. 

După sanctuarele carolingiene din Graubünden 
(Mustair si Mistail), arta romanicä este reprezentatä de 
marile abatii de la Romainmôtier, Payerne, Saint-Ursanne, 
Saint-Maurice, de mici biserici în Ticino, de plafonul de la 
Zillis (Graubünden), cu cele 153 de panouri pictate ale 
sale. Mai târziu sunt înălțate catedrale gotice, dintre care 
cea mai impresionantă este aceea de la Lausanne’; 
abația de la Kônigsfelden ilustrează arta vitraliului, tezau- 
rul de la Saint-Maurice pe aceea a orfevrăriei, iar două 
manuscrise pe aceea a miniaturii: la Zurich se păstrează 
o carte de cântece liturgice provenind de la 
Katharinenthal, iar poemele cavalereşti Manessé se află 
azi la Heidelberg (dar opera trebuie să fi fost realizată în 
Elveţia). Konrad Witz, artist originar din Basel, este unul 
dintre primii pictori de şevalet*?. 


Eliberată de Austria, Elveţia a dorit să se elibereze şi de 
Imperiu, a cărui protecţie o căutase pe vremea când 
obținea primele libertăţi, cu două secole în urmă. 
Maximilian de Habsburg” încerca să îi redea o parte din 
forţa de odinioară prin crearea unei Camere imperiale (tri- 
bunal suprem) şi perceperea unui impozit general; a 
accepta aceste condiţii ar fi însemnat pentru Confederație 
să redevină germană“. În anul 1449 s-a stârnit un conflict 


91 A fost sfinţită în 1275, cu ocazia unei întâlniri dintre papa Grigore 
al X-lea şi împăratul Rudolf |. (n.a.) 

92 Trăieşte, cu aproximaţie, între 1400-1410 şi 1445 şi este influ- 
entat de arta flamandă şi de sculptura burgundä a epocii. 

93 Această familie ocupa din nou tronul imperial, de data aceasta 
definitiv; în plus, Maximilian se căsătorise cu fiica şi moştenitoarea lui 
Carol Temerarul, unificând astfel toate domeniile familiei sale. (n.a.) 

% În sensul că ar fi avut acelaşi statut juridic şi politic cu numeroase- 
le state germane supuse împăratului. 

între Cantoane, pe de o parte, si Maximilian si Liga de 
Suabia, o coalitie a oraselor si principilor din sudul 
Germaniei, de celalaltä parte; din acest motiv, con- 
fruntarea e cunoscută, la sud de Rin, sub numele de 
războiul din Suabia, iar la nord sub acela de războiul din 
Elveţia. Nu este vorba despre bătălii însemnate, ci doar 
despre o serie de confruntări izolate, care au făcut însă 
multe victime; victorioşi, elvetienii au reuşit să obţină drep- 
tul de a fi scutiţi de plata impozitelor către Imperiu şi scoşi 
de sub jurisdicţia tribunalelor sale, ceea ce însemna prac- 
tic independenţa. Basel şi Schaffhausen, iar mai târziu 
Appenzell, care gravitau de decenii în orbita Confe- 
deratiei, au devenit cantoane propriu-zise în 1501, respec- 
tiv 1513. Aşa cum se întâmplase cu Fribourg şi Solothurn 
în urmă cu douăzeci de ani, ţinuturile rurale le-au impus 
celor două oraşe renane să rămână neutre în cazul unor 
eventuale conflicte. Rinul fusese atins şi, în plus, Elveţia, 
compusă de aici înainte din treisprezece cantoane, 
deţinea două capete de pod pe malul drept al fluviului. 

A fost reluată şi expansiunea spre sud. Cele mai multe 
dintre cantoane mizau pe înţelegerea cu Milano, unde 
familia Sforza înlocuise clanul Visconti. Uri se pronunţa 
însă în favoarea războiului, iar în 1478, după o ciocnire în 
care câteva sute de elveţieni au învins 10 000 de milanez, 
a preluat definitiv Leventina. Pretenţiile sale nu se limitau 
însă la atât. 

În conflictul ce se declanşează între Franţa, Austria si, 
curând după aceea, Spania, Ludovic al XII-lea emite pre- 
tenţii asupra MilanuluiS5. El face unele concesii şi promisiuni 
Cantoanelor, apoi angajează 5 000 de mercenari, cu aju- 


35 Evenimentele ce urmează au loc în cursul lungilor războaie ita- 
liene în care Franţa s-a implicat din 1494 până în 1559, pentru a con- 
tracara politica de expansiune a Spaniei. 

torul cärora cucereste ducatul în 1499. În 1500, Uri, Schwyz 
si Nidwald, cele mai räzboinice dintre cantoane (Zürich si 
Berna erau ceva mai rezervate), ocupă în nume propriu 
Bellinzona, fapt recunoscut oficial trei ani mai târziu. 
Elvetienii au fost întorşi din drum de Matthäus Schiner, 
episcop de Sion (mai târziu cardinal), care îi detesta pe 
francezi. În ţară se făceau auzite voci împotriva merce- 
nariatului; în plus, se credea că regele nu prea îşi respec- 
ta cuvântul. Aceasta a determinat Cantoanele să se 
alăture, în schimbul unei sume de bani, „Sfintei Ligi” din 
care făceau parte papa, Spania, Austria, Veneţia şi chiar 
Anglia*. În 1512, ei i-au alungat pe francezi din 
Lombardia, au reinstalat la putere clanul Sforza, ai cărui 
protectori deveniseră, şi au păstrat, ca preţ pentru servici- 
ile lor, Lugano, Locarno şi Ossola — teritoriile lor ter- 
minându-se acolo unde începe câmpia Padului; cât 
despre cantonul Graubünden, acesta a ocupat Valtellina. 
În 1513, elveţienii au înfrânt, la Novara, o tentativă de 
recucerire întreprinsă de Ludovic al XII-lea; în plus, au 
asediat şi oraşul Dijon, pe care apărătorul său, La 
Trémoille?7, nu a reuşit să-l salveze decât plătind în aur şi 
avansând promisiuni pe care regele nu avea să le con- 
firme. Pe lângă aceasta, în condiţiile în care coaliția se 
destrăma, Cantoanele s-au trezit brusc singure cu ducele, 
nepăsător şi nepopular, pe care îl susțineau. Pentru a 


% Coaliția era „sfântă” numai pentru că era binecuvântată de papă. 
Altminteri, fiecare dintre participanţi avea propriile interese, ceea ce şi 
explică participarea Angliei, ţară asupra căreia Biserica romană nu mai 
avea autoritate. 

97 Louis de La Trémoille, viconte de Thouars, print de Talmont, ge- 
neral francez care s-a ilustrat în campaniile italiene. A murit în bătălia 
de la Pavia, în 1525. 

98 De altfel, pe termen lung le-ar fi fost foarte dificil să asigure admi- 
nistrarea statului lombard. (n.a.) 

preîntâmpina o contraofensivä a francezilor, elvetienii 
supravegheau defileele din partea de nord a Alpilor; or, 
tânărul rege Francisc | a intrat în Italia printr-o trecătoare 
situată mai la sud, luându-i pe elveţieni prin surprindere. 
Ofertele pe care le-a propus regele i-au sedus pe delegaţii 
cantoanelor mai puţin implicate, cele din vest; altele le-au 
refuzat. Confruntarea decisivă a avut loc în 1515, la 
Marignano®, aproape de Milano, după ce o parte din 
armată începuse deja retragerea. Cei 20 000 de infan- 
terişti elveţieni au fost învinşi de 30 000 de francezi, care 
dispuneau de cavalerie şi artilerie; devenea acum evident 
că, în fapt, Cantoanele nu avuseseră nici maturitatea 
politică, nici mijloace financiare la înălţimea forţei militare 
de care dispuneau. În anul următor, ei au acceptat pro- 
punerile regelui, impresionat de bravura lor: „pacea per- 
petuă” — care va dura până la Revoluţia Franceză — le 
garanta tot ce cuceriseră la sud de Alpi, în afară de 
Ossola; în plus, Franţa avea de acum acces liber la cea 
mai însemnată piaţă de războinici din Europa. 


99 Astăzi localitatea se numeşte Melegnano şi face parte din periferia 
oraşului. (n.a.) 


59 


Capitolul V 


REFORMA 


Nu episodul de la Marignano a pus capät rolului activ al 
elvetienilor în politica europeană — în 1521, Machiavelli 
menţiona „batalioanele lor numeroase şi puternice” —, ci 
fărâmițarea religioasă care a intervenit putin după aceea. 

După Germania, Elveţia a fost cel de-al doilea leagăn 
al Reformei, ceea ce nu înseamnă neapărat că din punct 
de vedere religios lucrurile stăteau aici mai prost decât 
altundeva. Relele de care suferea Biserica, în speţă 
cumulul de beneficii sau absenteismul prelatilor, erau mai 
vizibile în ceea ce avea să devină Elveţia romanică (papa 
luliu al II-lea fusese înainte episcop de Lausanne, dar nu 
a pus niciodată piciorul în acest teritoriu) decât în 
Confederație. De la adoptarea Cartei preoților, în 1370, 
cantoanele controlau mai bine clerul şi îi supuneau pe 
funcţionarii ecleziastici jurisdicției obişnuite. Adesea, ei îi 
refuzau pe „curtenii romani”'®: în 1519, autorităţile de la 
Zürich au interzis unui vânzător de indulgente intrarea în 
oraş; în 1525, când numai Zurich rupsese relaţiile cu 
Roma, zece cantoane au adoptat măsuri comune de 
suprimare a abuzurilor, reacţionând mai ales împotriva 
pedepselor prea uşoare cu care episcopii îi sanctionau pe 
clericii ce „se făceau vinovaţi de necuviintä şi necinste”. 

Determinante au fost însă influenţa umanismului din 
care se hrăneau reformatorii, citirea în original a textelor 
sacre şi, mai ales, personalitatea lui Ulrich Zwingli'01, care 


100 Denumire dată trimişilor Scaunului pontifical. 
101 Reformator religios, 1484-1531. Şi-a făcut studiile la Basel şi 

nu-i datorează nimic lui Luther si cu care, de altfel, nu s-a 
înţeles niciodată. Acest bărbat înflăcărat, născut pe 
domeniile abației Sankt Gallen, a fost preot la Glarus şi 
apoi la Ziirich. Încă din 1521, el a predicat sistematic şi 
exclusiv Evanghelia, înlăturând din convingerile sale toate 
„invențiile omeneşti”: cultul sfinţilor şi al Fecioarei, doctrina 
comuniunii într-o singură materie, autoritatea papală, pur- 
gatoriul, celibatul preoţilor, liturghia. La vremea aceea, 
ruptura sa cu Biserica romană avusese deja loc. 
Neîndrăznind să conteste obiceiuri pe care poporul le 
îndrăgea, în 1524 autorităţile au desființat confesiunea, 
maslul, procesiunile şi au golit bisericile de imagini şi de 
relicve; un an mai tărziu, se renunţa chiar la liturghie. 

Mai radical decât Luther, Zwingli — pentru care, în timpul 
Cinei celei de Taină, Hristos este prezent nu în materii'%2, ci 
în inimi, prin Spiritul Său — a găsit ascultare la intelectualii şi 
burghezii din oraşe. Bema, Basel, Schaffhausen, Mulhouse, 
Biel, Sankt Gallen, o parte din Glarus, din Appenzell si din 
Graubünden au aderat la Reformă; cantonul Solothurn era 
la rându-i zguduit. În anul 1528, la Bema, unde câţiva 
patricieni şi mai ales muntenii din Oberland ţineau la credinţa 
tradiţională, a avut loc o „dispută” în cadrul căreia fiecare 
parte şi-a putut apăra tezele proprii; reformaţii au învins. 
Preocupările temporare — cum ar fi intenţiile de a ocupa 
ţinuturile savoiarde sau dorinţa de a egala Zurich-ul — au 
avut rolul lor în această decizie. 


Viena şi s-a pronunţat deschis contra mercenariatului, ceea ce i-a atras 
ostilitatea autorităţilor din Glarus. Doctrina sa este expusă în cele 67 de 
teze prin care afirmă Biblia ca singura autoritate spirituală şi respinge 
autoritatea Romei. Doctrina lui Zwingli nu a separat niciodată — cum 
era cazul la Luther — puterea spirituală de cea temporală şi Statul de 
Biserică. 

102 Adică în pâine şi vin, materiile care întruchipează la euharistie 
carnea şi sângele Domnului, sacrificiul Său suprem. 

Reformatorii erau reactionari sau revolutionari? Ei 
înşişi se considerau drept restauratori ai creştinismului 
originar, cel al Apostolilor, care fusese deformat de 
adăugirile ulterioare ale „papismului” În ochii catolicilor 
(ca şi în aceia ai anticlericalilor din secolul al XIX-lea), ei 
atacau ordinea stabilită şi subminau autoritatea Bisericii. 
Cu toate acestea, Zwingli predica întoarcerea la 
moravurile curate şi sănătoase din trecut, combătea radi- 
calismul anabaptiştilor'% şi ataca cu precădere mercena- 
riatul: în calitatea sa de cleric fusese la Marignano, unde 
cunoscuse ororile războiului, şi nu pretuia din punct de 
vedere militar decât apărarea patriei. 

Reforma nu s-a bucurat însă de succes în Elveţia cen- 
trală. În aceste regiuni conservatoare, unde clericii erau 
putin cultivați, iar laicii încă şi mai putin decât ei, nu exis- 
tau prea multe persoane care i-ar fi putut reproşa preotu- 
lui necunoasterea latinei; preoţii erau oameni ai locului, iar 
comportarea lor lăsa de dorit în mai mică măsură decât 
aiurea. Pe de altă parte, ostilitatea surdă pe care locuitorii 
din Waldstătten o resimteau la adresa Zurich-ului făcea ca 
oamenii să nu fie înclinați a-l urma pe Zwingli; în fine, des- 
fiinţarea mercenariatului ar fi dus la o adevărată catastrofă 
economică. Dintre oraşele din Podiş, Solothurn a rămas în 
cele din urmă catolic, iar la Fribourg, unde clerul fusese în 


103 Aceşti marginali (care refuzau, de exemplu, să se supună 
autorităţilor şi să presteze serviciul militar obligatoriu) au apărut la 
Zurich în anul 1523, răspândindu-se apoi spre Basel, Sankt Gallen şi 
mai ales în zona rurală a Bernei; aici au fost torturați peste 40 de mem- 
bri ai acestei grupări religioase; mai târziu, ei au fost doar alungaţi, pen- 
tru ca, în secolul al XVIII-lea, unii să-şi găsească adăpost pe domeniile 
montane ale episcopului de Basel (se spune despre acest prelat că era 
tolerant doar la altitudini mai mari de 1 000 de metri), unde iau în 
arendă, la preţuri foarte mari, exploatări agricole, păstrându-şi limba şi 
stilul propriu de viaţă (purtau bărbi lungi şi haine fără nasturi). (n.a.) 

bunä mäsurä câstigat de noile idei, autoritätile laice au 
reacţionat în forţă pentru păstrarea vechii credinţe. 

Dacă, în spiritul epocii, noţiunea de erezie era puternic 
şi tragic ancorată în mentalități (cel care era în greşeală 
fiind sortit damnării), suveranitatea cantonală nu a fost 
niciodată pusă la îndoială; nici după victoria din 1531, 
catolicii nu au încercat să-i constrângă pe locuitorii din 
Zurich să abjure; în cel mai rău dintre cazuri, în 1524, 
cîteva voci se ridicaseră pentru a cere excluderea can- 
tonului din Confederație. Se putea oare imagina o 
împărţire confesională amiabilă, conform principiului cujus 
regio ejus religio, cum fusese cazul în spaţiul ger- 
man'0%5? Nici vorbă: în interiorul cantoanelor, minoritarii îşi 
chemau în ajutor coreligionarii din exterior, care se con- 
siderau în drept să-i sprijine; întâlnirile din cadrul Dietelor 
au dus la numeroase disensiuni", fiecare tabără voind ca 
în teritoriile deţinute în comun să fie adoptată confesiunea 
sa; la disensiunile dintre cantoane contribuiau, în plus, şi 
alianțele cu străinii. 

Din aceste cauze s-a recurs în cele din urmă la arme. 
În 1529, un prim conflict a fost evitat cu greu, graţie inter- 
ventiei landammann-ului (prim magistrat) de Glarus; dar 


104 În Ib. latină în original; în traducere liberă ar însemna „cine deţine 
stăpânirea, impune religia” (de fapt, confesiunea). Acest principiu a fost 
consfințit în 1648, ca soluţie de compromis pentru tensiunile religioase 
existente în spaţiul german supus Sfântului Imperiu, şi prevedea că 
fiecare principe local poate impune poporului pe care-l conduce confe- 
siunea pe care o îmbrăţişa el însuşi. 

105 În Graubiinden, comunele erau libere să-şi aleagă religia; în cir- 
cumscripţiile mixte, se proceda după principiul superiorității numerice: 
fiecare parohie se pronunţa în funetie de decizia majorităţii. (n.a.) 

106 Jurământul.de alianţă nu a mai fost reînnoit, protestanții refuzând 
să jure în numele sfinţilor, iar catolicii opunându-se oricărei modificări a 
formulei. (n.a.) 

spiritele erau încinse şi ploua cu injurii, formulele ,ucigasi 
de suflete” şi „traficanţi de carne omenească” fiind dintre 
cele mai puţin violente. În 1531, armatele din cinci can- 
toane — cele din Waldstătten, Lucerna şi Zug — i-au ata- 
cat prin surprindere pe locuitorii Zurich-ului şi i-au 
învins107; Zwingli a fost ucis108. Pacea care a urmat a oprit 
înaintarea Reformei în circumscripțiile mixte din punct de 
vedere confesional; parohiile care doreau puteau chiar să 
revină la vechea credinţă. 

La sfârşitul secolului, Contrareforma şi-a arătat roa- 
dele. Episcopul de Basel a reuşit să-şi recâştige o parte 
dintre supuşi, iezuitul olandez Pieter Canisius'® a fondat 
colegiul din Fribourg, arhiepiscopul de Milano, Carlo 
Borromeo''0, a întemeiat în oraşul său un Collegium hel- 
veticum şi a intervenit în Graubünden şi Valtellina contra 
„ereticilor”; unsprezece dintre aceştia au fost arşi pe rug". 

Din acest moment, repartiţia confesiunilor nu se va mai 
modifica deloc în cele treisprezece cantoane: 7 sunt cato- 
lice, 4 reformate, 2 mixte. La sfârşitul secolului, Appenzell 
se separă în două semicantoane: Ausser Rhoden, protes- 


107 Protestanti nu erau bine organizaţi, iar Bema nu a putut interveni 
la timp. În toate conflictele, în virtutea pactelor semnate înainte de 
Reformă, protestanții din Basel şi din Schaffhausen, precum şi catolicii 
din Fribourg şi Solothurn rămâneau neutri; cantoanele mixte Glarus şi 
Appenzell au procedat în acelaşi mod. (n.a.) 

108 Cadavrul său a fost mutilat şi ars... (n.a.) 

109 Teolog ulterior sanctificat, 1521-1597, promotor al Contrarefor- 
mei în Germania protestantă şi autor al celebrului catehism Summa 
doctrinae christianae. 

110 Episcop şi teolog italian, sanctificat de Biserica romană, 
1538-1584. A fost unul dintre teoreticienii importanţi ai Contrareformei. 

111 Cele trei Ligi din Graubünden nu ar fi permis arderea pe rug pen- 
tru erezie; de aceea, capul de acuzare a fost vrăjitoria. (n.a.) 

tant, si Inner Rhoden, catolic. Dintre comunitätile mixte, 
Aargau si Ticino sunt sau redevin catolice''2, cea mai mare 
parte din Thurgau, deja câştigată de Reformă, rămânând 
protestantă. Catolicii deţineau majoritatea în Dietă, dar 
erau conştienţi de inferioritatea lor pe plan demografic şi 
economic, ceea ce i-a şi împiedicat, de altfel, să exploate- 
ze la maximum victoria obţinută cu atât de mult noroc. 

Elanul national al războaielor din Italia fusese retezat. 
Aproape că s-au format două confederaţii: catolicii şi 
protestatii organizează adesea două Diete diferite, una la 
Lucerna şi cealaltă la Aarau. 

O altă urmare a Reformei este extinderea Confede- 
ratiei către vest. 

Ducatul de Savoia deţinea cea mai mare parte din 
Vaud, dar era în plină decadentä. Berna, Fribourg şi Valais 
deţineau câteva domenii, Geneva şi Lausanne aveau 
episcopul lor: comitatele de Neuchâtel şi de Gruyere, 
împreună cu episcopia de Basel îşi împărțeau restul 
actualei Elvetii romanice. 

Propagarea Reformei se confunda, pe de o parte, cu 
dorinţa de expansiune a Bernei şi, pe de altă parte, cu 
luptele pentru independenţă ale genevezilor. 

La Geneva, ducele de Savoia, care nu-şi ascundea 
ambiția de a transforma oraşul în centrul administrativ al 
posesiunilor sale, îşi avea partizanii săi, iar episcopul 
făcea parte dintre cei mai devotați. Adepții independenţei 
se sprijineau în mod firesc pe membrii Confederaţiei'!3; ei 
s-au aliat, în 1519, cu Fribourg, cel mai apropiat dintre 
cantoane, în 1526 cu Fribourg şi Berna, care era mai pu- 

112 Câteva familii protestante din Locamo, de exemplu familia 
Pestalozzi, s-au refugiat la Zurich. (n.a.) 

113 În germană, Eidgenossen, în franceză, Eyguenots, origine pro- 
babilă a cuvântului hughenot. (n.a.) 

ternică, iar în 1535 numai cu Berna, Fribourg refuzând să 
sprijine erezia. La fel de firesc, aceşti Eidgenossen au tre- 
cut de partea Reformei. Savoia a procedat la impunerea 
unei blocade asupra oraşului, iar câţiva gentilomi din Vaud 
au organizat, în 1530, o expediţie militară; Berna, Fribourg 
şi Solothurn au intervenit, impunându-i ducelui un tratat 
prin care acesta se angaja să nu-i mai persecute pe ge- 
nevezi; ținutul Vaud era însărcinat cu supravegherea 
păcii. 

În acel moment, mai multe regiuni au trecut de partea 
Reformei. Un predicator francez înflăcărat, Guillaume 
Farel, a fost angajat de Berna pentru a-i converti pe 
supuşii Acvilei''4; acesta a antrenat mai târziu Murten, 
văile meridionale ale episcopiei de Basel, Neuchâtel-ul 
şi, în fine, Geneva, unde liturghia a fost desființată în 
1535. Toate acestea au făcut ca presiunea din partea 
familiei de Savoia să crească; locuitorii Bernei încă ezi- 
tau — înfrângerea recentă a lui Zwingli nu fusese uita- 
tă — în momentul în care Francisc | a declarat război 
ducelui de Savoia. Temându-se ca ţinutul Vaud să nu 
cadă în mâinile francezilor, bernezii l-au cucerit cu 
uşurinţă, la fel ca şi masivul Chablais şi ţinutul Gex, în 
1536115, după ce îşi luaseră însă precautia de a solicita 
sprijin din partea cantoanelor catolice Fribourg şi Valais, 
care şi-au primit în schimb partea cuvenită. Oraşul 
Lausanne, deşi în relaţii de coburghezie cu Berna încă 
din 1525, a decăzut la nivelul de oraş supus. Mai noro- 
coasă, Geneva a reuşit să-şi păstreze independenţa, pe 


114 Acvila bicefală era simbolul heraldic al Sfântului Imperiu 
Romano-German. 

115 Cucerind castelul Chillon, ei l-au eliberat pe genevezul Bonivard, 
întemnițat acolo de patru ani şi devenit celebru în epoca romantică 
datorită unui poem al lui Byron. (n.a.) 

care a fost nevoită să o apere pentru ultima oară în 1602, 
când, într-o noapte de iarnă, ducele a încercat să 
pătrundă prin surprindere dincolo de zidurile oraşului; şi 
în zilele noastre, această „Escaladă” este comemorată în 
fiecare an. 

Alipirea Elveţiei occidentale s-a încheiat în 1554, când 
contele de Gruyère, pe care firea sa cheltuitoare îl făcuse 
să se înglodeze în datorii, a fost deposedat de creditori, 
Fribourg şi Berna împărţindu-şi domeniile sale". 

Una dintre primele măsuri luate de Berna în Vaud a fost 
impunerea Reformei, în urma unei dispute a cărei 
rezolvare nu lăsa loc pentru îndoieli. Pentru că doctrina 
catolică le interzicea teologilor disputele cu „ereticii”, nu a 
putut fi găsit, pentru a se opune excelentilor oratori refor- 
mati — printre care Farel şi Calvin — decât un laic cu 
puţină ştiinţă de carte. În plus, condiţiile dezbaterii pre- 
cizau că singurele argumente admise erau cele extrase 
din Scriptură, ceea ce însemna din start victoria protes- 
tantilor7. 

Reformaţii acordau o mare însemnătate ştiinţei de 
carte, indispensabilă pentru citirea Bibliei, aceasta a dus 
la o slăbire a dialectelor în favoarea limbii franceze; tot ei 
au înfiinţat academii destinate formării pastorilor — nucle- 
ele viitoarelor universităţi: Lausanne, în 1537, apoi 
Geneva, în 1559, au devenit centre ale protestantismului 
francofon; din aceste oraşe au pornit pastorii francezi în 
timpul ,Desertului” care a urmat revocării Edictului de la 


116 Deceniul care a urmat marchează apogeul teritorial al Elveţiei; în 
1564, Berna şi Valais au înapoiat Savoiei ţinutul Gex şi cea mai mare 
parte din Chablais. (n.a.) 

117 Explicaţia acestui atu de pornire este simplă: preoţii catolici de 
rând cunoşteau textele de oficiat, dar nu stăpâneau în profunzime 
Biblia, căreia protestanții îi acordau o importanţă excepţională. 

Nantes ‘8. Autorităţile au instituit si Consistorii, un fel de tri- 
bunale destinate reglementării moravurilor şi afacerilor 
matrimoniale. 

Francezul Calvin" nu s-a instalat la Geneva decât 
după ce Reforma a fost adoptată, transformând oraşul 
într-un ,model”12. Unul dintre argumentele invocate 
împotriva acestui redutabil predicator a fost arderea pe 
rug a medicului spaniol Servet, care nega dogma Trinității; 
trebuie spus însă că Servet era urmărit de Inchizitie şi că, 
încercând să se salveze, a comis imprudenta de a trece 
prin Geneva. Execuţia a fost de altfel aprobată în unani- 
mitate, cu excepţia teologului şi umanistului Castellion din 
Basel, care a încercat să facă ascultată vocea 


tolerantei'21. 
Dezbaterile ideologice animă si stimulează viaţa in- 


M8 Prin Edictul de la Nantes (1598), regele Franţei, Henric al IV-lea, 
autoriza exercitarea cultului protestant. În 1685, Ludovic al XIV-lea, 
preocupat de unificarea religioasă a regatului, a revocat această 
măsură, ceea ce a determinat un exod al populaţiei protestante din 
Franţa către Elveţia, spaţiul german şi Olanda, perioadă cunoscută şi 
azi sub numele de „Deşert”. 

19 Jean Calvin (1509-1564) a studiat filosofia la Paris şi dreptul la 
Orléans şi Bourges, posedând o remarcabilă cultură clasică si teolo- 
gică. Redacteazä la Geneva Ordonanfele ecleziastice, care au jucat 
rolul de statut al Biserici reformate din Geneva. Graţie lui, Universitatea 
geneveză a devenit un centru de învăţământ renumit. Doctrina sa, în 
special în plan etic, prin glorificarea muncii şi autorizarea activităţilor 
financiar-bancare — interzise de Biserica Romană — a conferit o 
dinamică particulară regiunii geneveze şi a iradiat în Franţa, Scoţia şi, 
mai târziu, în Statele Unite şi Canada. 

120 Nu toţi locuitorii Genevei erau de acord cu regulile pe care el 
dorea să le impună în oraş şi de aceea a fost nevoit să se exileze timp 
de trei ani la Strasbourg. (n.a.) 

121 Calvin şi pastorii genevezi au încercat să intervină împotriva 
formei de supliciu alese: în ceea ce-i privea, ei ar fi optat pentru o 
moarte mai blândă... (n.a.) 

telectuală. Geniul lui Paracelsus'2, medic, alchimist şi 
filosof, care în timpul scurtei sale treceri pe la Basel a fost 
primul care s-a folosit de limba germană, preferând-o 
latinei în exercitarea meseriei sale, îl face să rămână în 
afara disputei; nu la fel se petrec lucrurile cu pictorul 
Nikolaus Manuel Deutsch din Berna, care este un protes- 
tant feroce, nici cu cronicarul Tschudi din Glarus, un 
catolic convins. În Zürich-ul de după Zwingli, medicul şi 
naturalistul Konrad von Gesner face o imensă muncă de 
clasificare a speciilor — el este şi primul profesor de 
greacă de la Academia din Lausanne; un păstor de capre 
din Valais, Thomas Platter, convertit la Zurich, devine 
învăţător şi tipograf la Basel; fiul său, Felix, va fi medic în 
acelaşi oraş. Constituit în jurul universităţii, Zürich-ul este, 
de altfel, un centru intelectual strălucitor: pe aici au trecut 
germanul Holbein'23, olandezul Erasmus‘, francezul 
Castellion'25. 

Elveţia devine acum o ţară de refugiu. Strămoşii unor 
importante familii geneveze, de pildă Turettini şi Saussure, 
au sosit aici în secolul al XIV-lea, venind din Italia sau din 
Lorena. Dar hughenotii francezi, ca şi unele familii din 


122 Theophrastus Bombastus von Hohenheim (1493-1541) a predat 
la Basel. Opera sa medicală, interesantă combinaţie între alchimie şi 
ştiinţele naturale pe cale de a se constitui, se baza pe ideea analogiei 
între microcosmos (corpul omenesc) şi macrocosmos. 

123 Este vorba de marele pictor Hans Holbein cel Tânăr 
(1497-1543), legat de mediile umaniste erasmiene şi de Erasmus 
însuşi după 1523. 

124 Desiderius Erasmus din Rotterdam (1469-1536), umanist olan- 
dez de renume, a trăit din 1521 la Basel, unde situaţia religioasă i-a 
inspirat o parte dintre operele în care promovează toleranța şi prudenta. 

125 Sébastien Castellion (1515-1563), umanist francez de confe- 
siune protestantă, inspirat de Calvin, cu care ulterior a intrat în conflict. 
Profesor de greacă la Basel, a tradus Biblia în latină şi franceză. 

Piemont stabilite în Vaud, ajung în Elveţia îndeosebi către 
1685, după revocarea Edictului de la Nantes; numărul celor 
care se stabilesc'?# în ţară, aducând cu ei ştiinţa artelor şi 
meseriilor, se situează undeva între 10 000 şi 20 000. 

Confederaţia a ştiut să evite catastrofa pe care ar fi 
reprezentat-o participarea la conflictele europene, însă 
unele alianţe au existat totuşi. Protestanţii s-au mulţumit 
cu tratate de „coburghezie creştină” încheiate cu oraşele 
Strasbourg, Konstanz, cu landgraful'27 de Hessa, dar nu 
s-au alăturat Ligii Schmalkaldent2, care i-a unit în 1530 pe 
luteranii germani, şi nici nu au intervenit atunci când 
aceasta a fost zdrobită de împărat. Cât despre catolici, ei 
s-au aliat cu Austria, Spania, Savoia şi cu Sfântul Scaun. 
În timpul războaielor religioase din Franţa, Elveţia 
Centrală este de partea Ligii, Fribourg şi Solothurn îl spri- 
jină pe Henric al II-lea, iar reformaţi trimit trupe de partea 
lui Henric de Navarra'2. 


126 Estimările cantitative sunt dificile: multi refugiaţi sunt doar în tre- 
cere, traversând ţara în drum spre Germania, Ţările de Jos sau Anglia; 
alţii intră de mai multe ori sau se întorc de unde au venit... Între 1685 
şi 1700, pe teritoriul Bernei trăiau în medie 6 000 de fugari, dintre care 
între 700 şi 800 în oraş. (n.a.) 

127 Sau conte (graf, în Ib. germană). Denumirea era caracteristică 
pentru principii suverani din micile state germane, între care şi Hessa. 

128 Coaliţie a principilor protestanți germani (după numele unui mic 
oraş din Thuringia), conduşi de principele de Hessa şi de electorul de 
Saxa şi îndreptată împotriva împăratului Carol Quintul, care îi obligase 
să restituie bunurile ecleziastice confiscate în timpul Reformei. Au fost 
învinşi la Mühlberg şi au acceptat pacea şi amnistia oferite de împărat. 

129 Aceste evenimente au loc în timpul Războaielor religioase din 
Franţa, iar versantul lor politic îl reprezintă încercarea Ligii protestante 
de a-l întrona pe şeful ei, Henri de Guise, în dauna regelui catolic 
Henric al Ill-lea. După asasinarea lui de Guise la Blois, regele însuşi 
moare asasinat, în 1589. Îi urmează Henric de Navarra, care trece la 
catolicism şi, ca rege al Franţei, ia numele de Henric al IV-lea. 

În timpul Războiului de treizeci de ani, cele două părţi 
refuză ofertele pe care le primesc, preferând să-şi 
păstreze neutralitatea. Teritoriile situate către frontieră nu 
scapă însă de invazii militare: episcopia de Basel este 
jefuită de trupele regelui Suediei, în Graubiinden intră 
armatele franco-venetiene şi austro-spaniole; ca urmare a 
acestor invazii, suveranitatea asupra regiunii Valtellina 
slăbeşte vizibil. În 1648, tratatul din Westfalia scuteşte 
cantoanele Basel, Schaffhausen, Appenzell şi Sankt 
Gallen — care nu fuseseră incluse în tratatul de pace din 
1499 — de orice jurisdicție imperială: prin acest gest, 
Europa recunoştea independenţa deplină a Elveţiei. 

Au mai existat încă două conflicte confesionale. În 
1656, Berna şi Zürich au fost din nou învinse de cele cinci 
cantoane catolice care-şi păstrau astfel supremaţia 
politică. În 1712, reformaţii şi-au luat revanşa, catolicii 
pierzând unele domenii din Aargau, dar în acest moment 
nu se mai punea problema constrângerii localnicilor în 
a-şi schimba confesiunea. Ideile de paritate şi de toleranţă 
îşi croiesc drum încetul cu încetul: în Thurgau, protestanții 
nu mai şomează în timpul sărbătorilor catolice şi îşi 
descoperă capetele atunci când se aud bătând clopotele 
pentru Angelus"%. 


130 Rugăciune închinată Maicii Domnului, ce-şi datorează numele 
primului cuvânt din text. Se pronunţă în fiecare zi, dimineaţa, la prânz 
şi seara, marcând, prin sunetul clopotelor, ritmul vieţii unei comunităţi. 

Capitolul VI 


STRUCTURA SOCIALĂ SI VIAȚA COTIDIANĂ 
ÎN VECHIUL REGIM 


Confederaţia celor Treisprezece Cantoane era un orga- 
nism complex. Mai întâi, frontierele sale exacte nu pot fi de- 
finite cu uşurinţă; ca şi în restul Europei, trecerea dintr-o 
țară în alta se făcea în mai multe etape!*!, existând mai 
multe zone dependente, sau zone de influenţă; sintagma 
germană zugewandter Ort, pe care am traduce-o prin „ţinut 
aliat”, are semnificaţia literală de „loc îndreptat spre”... 


Episcopatul de Basel este un exemplu în acest sens. El era 
unul dintre cele 360 de state aparţinând Sfântului Imperiu, dar, 
începând din 1648, era despărţit de Germania prin teritorii 
deţinute de Franţa şi Elveţia. Zona de nord, partea germanică, 
îşi plătea impozitele şi se supunea din punct de vedere juridic tri- 
bunalelor imperiale; partea sudică, circumscripțiile cunoscute ca 
fiind elveţiene, erau legate de oraşele din Confederație prin 
tratate de alianţă sau de coburghezie, care le apăraseră în tim- 
pul Războiului de treizeci de ani. Principele-episcop nu mai 
deţinea nici un fel de autoritate la Basel şi trăia în orăşelul 
Porrentruy, capitulul'5 avându-şi reşedinţa altundeva'#. Aliat cu 


131 În 1750, Lorena era franceză, germană... sau poloneză ? (n.a.) 
Autorul are în vedere situaţia complicată instituită prin pacea de la Viena, 
între Franţa şi Austria (1738). Lorena, aparţinând de drept Austriei, fu- 
sese dată pe timpul vieţii lui Stanislaw Leszczynski, prinţ polonez, 
susţinut de regele Franţei, Ludovic al XV-lea, fiind însă administrată în 
fapt de francezi, până în 1766, când a intrat în componenţa Franţei. (n.tr.) 

132 Adunarea clerului dintr-o dioceză, care delibera şi reglementa 
problemele comunităţii religioase respective. 

133 Granițele episcopatului (în calitatea sa de principat teritorial, n.tr.) 

cantoanele catolice între 1579 şi 1735, el nu a mai reînnoit după 
aceea tratatele. 


În sens larg, Elveţia se afla în linii mari pe teritoriul său 
actual, deţinând în plus şi oraşele Mulhouse, Rottweil 
(aflat pe valea Neckarului), Valtellina (între 1519 şi 1632), 
şi în minus mica vale Fricktal, o parte din actualul canton 
Geneva, o comună din Neuchâtel si una din Graubünden. 
În sens restrâns, cele 13 cantoane erau mult mai puţin 
întinse decât în prezent. Şi erau mai ales inegale ca 
dimensiuni: de exemplu, Berna singură reunea 40% din 
totalul populaţiei. În plus, teritoriile şi cantoanele erau 
departe de a avea acelaşi statut sau regim. 

Existau, în ordine, cantoanele propriu-zise: Zurich, 
Berna, Lucerna (cele trei oraşe cărora Waldstätten le 
cedaseră, în timp, întâietatea), Uri, Schwyz, cele două 
Unterwald, Glarus, Zug, Basel — care reuşise să întreacă 
Fribourg şi Solothurn, admise în Confederație înaintea sa —, 
Schaffhausen şi Appenzell. Dar, în cea mai mare parte a 
timpului, cantoanele nu erau pe deplin suverane pe întreg 
teritoriul pe care-l deţineau'%. 

Cele şase cantoane rurale aveau propria lor 
Landsgemeinde. Deşi gândirea politică era convins de- 
mocratică, lucrurile nu stăteau la fel cu structurile puterii: 
pe de o parte, nu toate comunele“ participau la adunările 


nu erau aceleaşi cu graniţele diocezei: din punct de vedere spiritual, 
Porreuntruy se afla sub autoritatea arhiepiscopului de Besançon, iar 
principele-episcop nu conducea clerul din mica sa capitală. (n.a.) 

134 În sensul că ele includeau — din punct de vedere administrativ-teri- 
torial — regiuni care depindeau din punct de vedere politic de alţi 
suverani. 

135 Precizăm că termenul comună, frecvent în vocabularul de spe- 
cialitate, nu are sens administrativ-teritorial, ca astăzi. Iniţial, el desem- 
nează o localitate (rurală sau urbană) liberă de obligaţii feudale şi pe 

HARTA 4. — Confederaţia celor treisprezece cantoane 


legislative — la Uri, Schwyz, Zug, o parte din canton era 
practic supusă celeilalte; pe de altă parte, numărul de 
cetăţeni suficient instruiți şi care dispuneau de timpul 
necesar pentru exercitarea magistraturilor era destul de 
restrâns: câteva familii se certau pentru împărţirea 
funcţiilor mai importante, în vreme ce demnităţile cele mai 
profitabile erau vândute cui oferea preţul cel mai mare. 

În oraşele industriale — Zürich, Basel, Schaffhausen'% — 
breslele mestesugäresti monopolizaseră încetul cu încetul 
puterea; în adunări se respecta principiul egalităţii, dar 
intrarea în aceste instituţii devenea tot mai dificilă; locuitorii 
regiunilor rurale nu aveau nici un drept, fiindu-le interzise 
activitatea industrială, studiile, accesul la magistraturi; 
tipografiile erau, de asemenea, un privilegiu al capitalei. 

Berna, Lucerna, Fribourg şi Solothurn aveau constituţii 
declarat aristocratice. Desigur, cetăţenii erau consultaţi — 
în principiu cel puţin —, dar ultima adunare a poporului din 
Berna a avut loc la finele secolului al XVI-lea. Încetul cu 
încetul, autoritatea a fost monopolizată de oraşele princi- 
pale, apoi, în interiorul acestora, de cetăţenii cu drepturi 
depline şi, în cele din urmă, doar de familiile considerate 
capabile să guverneze. 

Reglementarea apartenenţei la comunitatea orăşe- 
nească („dreptul de burg”) este o instituţie tipic helvetä'?7; 


care locuitorii săi o administrează direct şi personal. În sens mai larg, 
termenul denumeşte reuniunea tuturor acelora care aparţin din punct 
de vedere juridic unei aşezări. În sens administrativ, el se referă la insti- 
tuţiile unei asemenea comunităţi. 

136 Oraşele aliate Biel, Sankt Gallen, Mulhouse şi, într-o mai mică 
măsură, Geneva aveau acelaşi regim. (n.a.) 

137 în zilele noastre există încă ceea ce se numeşte calitatea de 
„cetăţean al unei comune de origine” (pe paşapoarte figurând această 
menţiune şi nu locul de naştere), precum şi indigenatul unui canton, 
care primează asupra statutului de cetăţean al ţării. (n.a.) 

uneori, comunele dispuneau de averi considerabile, iar o 
serie de activitäti, de exemplu comertul, erau strict rezer- 
vate membrilor acestora. latä de ce statutul de membru al 
unei comune devine tot mai greu de obtinut: la 
Schaffhausen, el este acordat doar de două ori, între 1718 
şi 1798, iar la Berna niciodată după 1694. 

Instituţia legislativă era Marele Consiliu; la Berna, el 
număra între 200 şi 299 de membri (atunci când numărul 
membrilor scădea la 200, locurile erau recompletate); 
administraţia îi revenea Micului Consiliu, format din 27 de 
magistrați; acesta era ales de Marele Consiliu, iar el pro- 
punea, la rândul său, candidaţii pentru forumul legislativ. 
Sistemul funcţiona pe principiul unui organism închis, 
numărul privilegiatilor devenind treptat tot mai restrâns. 
Deşi totalul familiilor „burgheze” era de 243, de fapt numai 
68 dintre acestea erau reprezentate efectiv în guvernare, 
unele dintre ele, cum ar fi familiile Steiger şi Wattenwyl, 
ocupând mai bine de zece locuri în Marele Consiliu. Ele îşi 
împărțeau administrarea celor 51 de circumscripţii şi ocu- 
pau locuri în cele 47 de Camere care se ocupau de 
reglarea unor probleme provenind din sectoarele cele mai 
diverse, cum ar fi aprovizionarea cu cereale, apelurile judi- 
ciare, regia tutunului sau refugiații. Pentru a evita even- 
tualele masinatiuni, magistratul suprem, /avoyer, era 
desemnat printr-un sistem complicat ce presupunea 
alegerea de către cele două Consilii, alegerea de către 
membrii vechi ai Consiliilor şi tragerea la sorti. În fine, în 
regiunile rurale, familiile conducătoare cumpăraseră drep- 
turile senioriale din Evul Mediu. Burghezii (de data aceas- 
ta în sens de orăşeni fără origine nobilă) deveniseră gen- 
tilomi şi țineau să fie desemnaţi cu formula ,Excelentele 
Lor” 

Ținuturile aliate deţineau acest statut în diverse moduri. 

Biel, unde episcopul de Basel mai deţinea încă unele 
drepturi, precum şi oraşul şi abatele de Sankt Gallen 
(autorităţii acestuia din urmă i se supuneau numai regiu- 
nile rurale) erau aliați apropiați şi participau la Dieta for- 
mată din 16 membri. Valais, unde autoritatea episcopului 
era foarte relativă, şi cele trei Ligi din Graubünden, care 
erau o federaţie de comune cu autonomie extinsă, 
întreţineau legături cu unele dintre cantoane, dar nu cu 
toate. Principatul Neuchâtel, care, în 1707, când s-a stins 
familia de Orléans-Longueville, a recunoscut autoritatea 
regelui Prusiei'3%, era aliat cu Berna şi Solothurn. Geneva, 
pe care la sfârşitul secolului al XVI-lea catolicii refuzaseră 
de două ori să o primească în Confederație, era sprijinită 
de Berna şi Zurich; începând din 1586, Mulhouse nu mai 
era aliat decât cu protestanții. În fine, abația de Engelberg, 
în ţinutul Unterwald, şi burgul-republică Gersau, în can- 
tonul Schwyz, erau mici entităţi distincte de Confederație. 

Ținuturile supuse aparţineau unui canton, mai multor 
cantoane sau chiar unui aliat. Astfel, Leventina depindea 
de Uri, Valais Inferior de Valais Superior, Valtellina de 
Graubünden, Vaud şi partea occidentală din Aargau de 
Berna. Cum regimul „Excelenţelor Lor” räsfäta întrucâtva 
orgoliul locuitorilor din Vaud, ţinutul a fost în general bine 
administrat de senesali originari din aristocrație, care, în 
principiu, se mențineau în funcţie vreme de şase ani; 
adjuncti lor erau localnici numiţi pe viaţă, iar oraşele îşi 


138 Printre numeroșii pretendenți, notabilitätile de la Neuchâtel l-au ales 
pe acest prinţ calvin (Frederic de Hohenzollem, principe elector şi, din 
1701, rege al Prusiei, n. tr.), care era îndeajuns de putemic pentru a-i apăra 
împotriva lui Ludovic al XIV-lea şi destul de îndepărtat pentru a le lăsa o 
mare libertate de mişcare. Trebuie spus că Neuchâtel nu a aparţinut efec- 
tiv niciodată Prusiei; cu toate acestea, nimic nu-l împiedica pe un şef repu- 
blican din secolul al XIX-lea să poarte numele de Fritz! (n.a.) 

păstrau autonomia. În orice caz, nu a existat nici o tenta- 
tivă de germanizare; din contră, seneşalul vorbea limba 
supusilor săi, iar unul dintre ei, Bonstetten, a fost chiar 
scriitor de limbă franceză"39. 

Locuitorii circumscripţiilor stăpânite în comun de mai 
multe cantoane erau mai putin favorizați: seneşalii se 
schimbau mai des, iar cantoanele nu aveau nici un interes 
să facă investiţii ale căror roade ar fi urmat să fie culese 
de succesori. Aşa stăteau lucrurile la Orbe, Grandson şi 
Murten, supuse Bernei şi Fribourgului; la fel şi pentru zona 
centrală din Ticino, dominată de Uri, Schwyz şi Nidwald. 
Aargau şi Thurgau depindeau de opt cantoane, sudul şi 
estul Ticino-ului de toate, mai putin Appenzell, în vreme ce 
în Rheintal situaţia era încă şi mai complicată. 

Instituţiile centrale erau ca şi inexistente. Hotărârile 
Dietei, în care fiecare dintre cantoane, mare sau mic, dis- 
punea de un vot, nu aveau putere de constrângere. 
Reunindu-se cel mai adesea pe domeniile comune, la 
Baden, în Aargau, şi, mai târziu, când catolicii au fost 
excluşi din administraţia acestei regiuni, la Frauenfeld, în 
Thurgau, lucrările Dietei erau adesea întrerupte când vre- 
unul dintre deputaţi pleca pentru a cere instrucţiuni de la 
guvernul său. Acest organism încheia tratate politice şi 
comerciale cu străinătatea, privind probleme dintre cele 
mai diverse, de la comerţul cu sare la mercenariat şi de la 
administrarea circumscriptilor comune la reglarea 
chestiunilor militare. În 1647, la sfârşitul Războiului de 
treizeci de ani, Dieta a adoptat un act numit Defensional, 


139 în secolul al XX-lea, libertatea regimului savoiard a fost adesea 
contrapusă despotismului de la Berna. Este însă vorba despre un 
anacronism: o comparaţie mai exactă ar fi aceea dintre libertăţile 
medievale şi absolutismul specific epocii moderne, către care se 
îndreptau mai toate statele. (n.a.) 

care stabilea efectivul trupelor pe care fiecare dintre can- 
toane se angaja să le pună la dispoziţia Confederaţiei; 
prin urmare, coordonarea militară se limita la apărarea 
frontierelor în timpul conflictelor europene. 

În secolul al XVIII-lea, slăbiciunea militară a Elveţiei era 
un fapt evident. Ceea ce a salvat ţara de invazie a fost 
rivalitatea dintre Franţa şi Austria; atunci când cele două 
s-au împăcat, în 1756, Elveţia ar fi putut să se aştepte la 
o soartă asemănătoare aceleia a Poloniei, lucru pe care 
l-au împiedicat doar o anumită inertie şi interesul pe care 
Europa îl purta încă mercenarilor". 

Şi aceasta deoarece armata elveţiană se afla de fapt în 
afara frontierelor. Trupele erau „împrumutate” suveranilor 
străini, dar jurământul lor era făcut mai ales în faţa 
Confederaţiei şi autorităţilor cantoanelor. Dacă ţara era 
implicată într-un război, ea îşi putea rechema soldaţii, iar 
din acest motiv monarhii străini ţineau ca Elveţia să 
rămână în afara conflictelor. Guvernele cantonale îşi 
supraveghează regimentele, dar ştiu să şi profite de pe 
urma lor, primind pensii din străinătate şi uneori chiar titluri 
nobiliare. Se poate spune chiar că ele se îmbogăţeau din 
vânzarea sângelui celor pe care îi administrau. 

Numărul mercenarilor este considerabil, istoria lor fiind 
în acelaşi timp glorioasă şi demnă de compasiune. În 


140 Nici unul dintre cantoane nu a încercat cu adevărat să pună pe 
picioare o armată profesionistă, deşi, începând de la Louvois (ministrul 
armatei sub Ludovic al XIV-lea, cel ce a reorganizat sistemul militar 
francez, n.tr.), regimentele care serveau în Franţa nu mai erau nici pe 
departe nişte bande înregimentate, ci de-a dreptul nişte armate perma- 
nente, beneficiind de instrucţie, antrenamente şi uniforme. (n.a.) 

141 Referirea se face la începutul Războiului de şapte ani 
(1756-1763), când Franţa a încheiat o „alianţă împotriva naturii” cu 
Austria, şi la împărțirile succesive ale Poloniei (1772, 1793 şi 1795) 
între Austria, Rusia şi Prusia. 

1701, regimentele elvetiene numärau 54 000 de oameni, 
dintre care 25 000 în serviciul Franţei şi 11 000 în servici- 
ul Ţărilor de Jos (Provinciile Unite). Dintre cei 10 000 de 
„francezi” morţi la Pavia în 1525, 5 000 erau elveţieni'2. 
Dieta se preocupă ca elveţienii să nu lupte împotiva com- 
patriotilor, dar uneori aceasta se întâmplă totuşi. 

În măsura în care se poate vorbi despre o politică 
externă, aceasta este întemeiată pe o neutralitate de fapt, 
necesară echilibrului interior şi avantajoasă pentru 
Europa, dar care nu exclude alianţa cu Franţa, care este 
reînnoită în mod solemn cu Ludovic al XIV-lea, în 1663. 
După cucerirea regiunii Franche-Comté, anexarea 
Strasbourgului — aliat cu Berna şi Zurich —, construirea 
unei fortărețe la Basel şi revocarea Edictului de la Nantes, 
regele nu s-a mai bucurat de simpatia protestanților, care 
s-au orientat către Provinciile Unite şi Anglia. În 1715, 
ambasadorul Franţei (care locuia la Solothurn, oraş catolic 
aflat în proximitatea Franţei) a îmbrăţişat cauza catolicilor 
şi a semnat cu ei un tratat separat. Abia în 1777 a fost 
încheiată o nouă alianţă generală, de data aceasta cu 
Ludovic al XVI-lea. 

Populaţia este în creştere uşoară în secolul 
al XVII-lea, atingând cifra de un milion, apoi mai accentu- 
ată în secolul al XVIII-lea, când creşte de la 1,2 la 1,7 mi- 
lioane de locuitori. Ultima epidemie de ciumă a bântuit în 
1670, dar amintirea sa este încă terifiantă. Acesteia i se 
adaugă epidemiile de variolă, de dizenterie, de rujeolă, 
precum şi bolile puerperale. 

În a doua jumătate a secolului al XVIII-lea oamenii se 


142 Bătălia de la Pavia a marcat cea mai gravă înfrângere a Franţei 
lui Francisc | în faţa trupelor lui Carol Quintul, eternul său rival. Chiar 
regele Franţei a fost luat prizonier şi a fost apoi obligat să semneze o 
pace catastrofală la Madrid. 

căsătoresc târziu — la 28 de ani bărbaţii şi la 25 femeile — 
şi mai ales iarna. La catolici, căsătoria este interzisă în 
Postul Crăciunului şi al Paştelui, iar în regiunea Bernei şi 
în timpul celor două săptămâni dinaintea şi de după 
duminicile de comuniune'4; continuă să existe şi tradiţia 
medievală, probabil precreştină, care interzice nunțile în 
luna mai. Procrearea are loc mai ales primăvara — în 
regiunile de munte bărbaţii îşi petrec vara cu turmele la 
păşune. La început — în ceea ce-i priveşte pe copii, 
lucrurile stau la fel şi în secolul al XVIII-lea —, oamenii mor 
mai ales vara; ceva mai târziu, mortalitatea devine mai 
degrabă hibernală. 

„Fructele dezmăţului” sunt rare, dar sunt frecvente 
cazurile de concepţie prenuptialä; nunțile se fac adeseori 
în două etape: după logodnă, tinerilor le este permis să 
locuiască împreună, uniunea devenind definitivă în 
momentul în care bărbatul este sigur că are urmaş. Se 
întâlneşte şi curiosul obicei numit Ki/tgang: băieţii au drep- 
tul de a vizita fetele în timpul nopţii, putând chiar să 
doarmă în patul acestora, dar „în deplină curăţenie” 

Oraşele continuă să fie mici şi îşi păstrează caracterul 
rural. La Lausanne (9 000 de locuitori), un regulament din 
1801 conţine interdicţia de a depozita bălegar pe străzi, pe 
strädute şi în pieţe, excepţie făcând situaţiile în care inter- 
valul de timp nu depăşeşte 48 de ore. 

Emigratia este o necesitate (adevărații elveţieni sunt 
soldaţii, ceilalţi nu-s decât nişte ţârcovnici); se adaugă la 
aceasta emigrația sezonieră — a locuitorilor din Ticino 


143 Este vorba de zilele în care aveau loc primele comuniuni ale 
copiilor, ritual cu valoare initiaticä în Biserica romană. Este probabil ca 
aceste măsuri să fi fost extinse la toate duminicile în care oamenii se 
împărtăşeau, după cum se ştie, comuniunea sau împărtăşania 
făcându-se după un anume calendar. 

către Italia de Nord bunăoară —, precum şi o mare mobi- 
litate a claselor populare formate din servitori şi zilieri care 
se deplasează în căutare de muncă. Cantoanele suprave- 
ghează aceste „categorii periculoase”, iar justiţia este aspră 
la adresa vagabonzilor şi a femeilor care au copii din flori. 
Elveţia dobândeşte totuşi o oarecare îndestulare, pro- 
fitând de uriaşa binefacere pe care o reprezintă pacea. 
După Războiul de treizeci de ani, situaţia sa este mult dife- 
rită de aceea a Germaniei. Sfârşitul secolului al XVII-lea 
este ceva mai dificil, agricultura având de suferit de pe urma 
„micii ere glaciare”, dar după 1730 lucrurile se restabilesc în 
mod vădit, continuând aşa vreme de o jumătate de veac. 
Secolul al XVill-lea este prin excelenţă secolul 
agronomiei. La Berna, există „Societatea economică”, ce 
se ocupă activ de promovarea unei agriculturi raţionale, 
„Ştiinţifice” Mişcarea de îngrădire a terenurilor agricole, 
începută în secolul al XVI-lea, se intensifică; spre 1780, 
asolamentul trienal şi câmpurile deschise ţin deja de dome- 
niul trecutului. Sunt introduse culturi noi: trifoiul, tutunul şi 
mai ales cartoful. Favorizată de climatul umed (pentru că 
furtunile şi vânturile violente doboară cerealele), creşterea 
animalelor îşi continuă evoluţia. Deşi adesea foarte pro- 
fitabilă, această ocupaţie nu oferă întotdeauna prea multe 
locuri de muncă. lată de ce Elveţia se va îndrepta către o 
primă industrializare. În jurul anului 1700 îşi face apariţia 
bumbacul: importat din Levant prin Genova, Livorno sau 
Marsilia, el este trimis la Geneva şi apoi la Zurich. 
Pânzeturile imprimate şi stambele sunt tot mai răspândite; 
tesäturile „elveţiene” (din in şi cânepă) sunt în continuare 
căutate, dar lâna pierde teren. Faptul că dezvoltarea indus- 
triei textile presupunea o aprovizionare regulată şi îndestu- 
lată cu materii prime, precum şi o reţea comercială vastă şi 
solidă, care să asigure desfacerea produselor, făcuse ca, 

încă din secolul al XVI-lea, industria să fie subordonată 
comerţului: negustorul furniza materia primă, uneori şi uti- 
lajele necesare, preluând apoi produsul finit. Veniturile 
mestesugarilor au toate aparențele unui salariu, cu atât 
mai mult cu cât în zonele rurale ale Zurichului munca este 
realizată de o mână de lucru cel mai adesea feminină, 
neprotejată de sistemul breslelor. Acesta este aşa-numitul 
Verlagssystem, apariţia marilor ateliere şi a primelor fa- 
brici în secolul al XVIII-lea îi va pune însă capăt. 

Ceasornicăria, practicată pentru o lungă perioadă 
numai la Geneva, se extinde în zona arcului Munţilor Jura 
la finele secolului al XVIl-lea; în jurul anului 1770, 
Jaquet-Droz, meşter din Neuchâtel, îşi prezenta 
maşinăriile la curţile europene. Regulamentele geneveze, 
tot mai puţin favorabile celor ce nu deţineau statutul de 
cetăţean, la care se adăuga şi interdicţia de a fabrica cru- 
cifixe, potire şi rozarii în oraşul lui Calvin, contribuie la 
această dislocare, de pe urma căreia vor profita ceasorni- 
carii şi orfevrii din episcopatul de Basel; genevezii se vor 
orienta mai ales către industria poleirii cu aur. Manufactura 
de porțelan de la Nyon (1781-1813) are o existenţă pe cât 
de scurtă, pe atât de strălucitoare: stilul „Vieux Nyon” 
rămâne unul dintre cele mai căutate. 

Încă din secolul al XVI-lea, refugiații au însufleţit viaţa 
economică; industria mătăsii îşi face apariţia la Geneva, 
unde sunt plantați duzi de-a lungul drumurilor de prome- 
nadă, apoi la Lausanne, dar sucesul său este unul 
trecător. Ceasornicăria, tipografia, pasmanteria, fabri- 
carea ciorapilor, a pălăriilor şi chiar a perucilor le dato- 
rează foarte mult italienilor şi francezilor, emigranţi care 
întâmpină adesea serioase rezistenţe locale, căci primirea 
străinilor nu este întotdeauna dintre cele mai călduroase. 

Evreii — cărora li se interzicea să deţină alte proprietăţi 

funciare în afara celor pe care locuiau, precum şi să prac- 
tice meşteşugurile — aveau însă, încă din Evul Mediu, 
dreptul să dea bani cu împrumut şi, în cazul în care nu li 
se înapoiau creditele, să procedeze la sechestrarea 
bunurilor: aşa a luat naştere negustorul de vechituri evreu. 
Şi practicarea medicinei le era permisă. Mulţi dintre ei 
erau încă negustori ambulanți sau negustori de vite, 
plătind la trecerea de pe un domeniu pe altul şi la trecerea 
pe poduri o taxă specială, care nu a fost desființată decât 
la începutul secolului al XIX-lea"4. 

Sarea joacă un rol important; zăcămintele descoperite 
în zona alpină din Vaud, în 1554, nu sunt nici pe departe 
îndestulătoare pentru nevoile populaţiei; până la darea în 
exploatare a salinelor de pe Rin, în 1837, Elveţia îşi impor- 
ta sarea din Franche-Comté, din Camargue, din Lorena, 
din Austria şi de la Veneţia. 

Transporturile se îmbunătăţesc. Stockalper, un perso- 
naj originar din Valais, organizează în 1640 un serviciu de 
curieri cu cai pentru transmiterea scrisorilor de la Milano la 
Geneva, prin trecătoarea Simplon'#; tot el a finanţat şi 
amenajarea unui canal navigabil în câmpia Ronului. Unui 
francez stabilit în Olanda i-a venit ideea de a lega lacul 
Léman de lacul Neuchâtel, şi aşa a luat naştere canalul 
Entreroches. Construit între 1637 şi 1648, acest canal nu 
a ajuns niciodată la Léman (panta fiind prea abruptă), dar 
pe cei 25 de kilometri realizaţi au fost transportate, până 
la începutul secolului al XIX-lea, mărfuri grele, cereale, 
vin, sare, în condiţii financiare variabile. 


144 În secolul al XVIII-lea, o listă de taxe de la Neuchâtel consem- 
nează: „Evreul călare trebuie să plătească 8 creitari, evreul pe jos 4 
creitari, catârul neîmpovărat 4 creiţari...” (n.a.) 

145 Trecătoare din Alpii Pennini, principala cale de comunicare cu 
Europa de Nord-Est. 

Desigur, viteza de deplasare era una foarte relativä: 
drumul de la Lausanne la Milano dura la vremea aceea 
şapte zile; diligenta făcea două zile şi jumătate de la 
Geneva la Berna. 

Elveţia se face remarcată şi în domeniul artelor şi al 
literelor. La Basel se nasc matematicienii Euler'# şi 
„dinastia” Bernoulli; Geneva este patria lui Charles 
Bonnet, „filosof şi naturalist, logician şi experimentator, 
savant şi contemplator al naturii”, şi a lui Horace Bénédict 
de Saussure, a cărui ascensiune pe Mont Blanc, între- 
prinsă în anul 1787, prezintă mai degrabă un interes 
ştiinţific decât unul sportiv, ţinând cont de faptul că savan- 
tul se echipase cu tot soiul de instrumente. Unele femei 
încep să iasă din bucătărie şi să se implice în viaţa socială 
şi literară: Barbara Schulthess, prietenă cu Goethe, la 
Zurich, Julie Bondeli la Berna, Isabelle de Charrière'#3, 
olandeză de origine, la Neuchâtel. Publicaţia Le Mercure 


146 Leonhard Euler (1707-1783), celebru matematician elveţian. A 
activat la Academia de ştiinţe din Sankt Petersburg, unde a predat fi- 
zica şi matematicile. A avut contribuţii importante în domeniul mecanicii 
şi al calculelor infinitezimale, precum şi în astronomie. 

147 Este vorba de trei oameni de ştiinţă originari din Anvers, dar 
instalaţi la Basel. Jakob sau Jacques Bernoulli (1654-1705) a fost dis- 
cipolul lui Leibniz şi s-a dedicat calculelor logaritmice şi infinitezimale şi 
studiului ecuaţiilor diferenţiale. În calculul probabilităților a fundamentat 
teorema numerelor mari, care-i poartă numele. Johann sau Jean 
Bernoulli (1667-1748), fratele precedentului, a colaborat îndeaproape 
cu acesta, având contribuţii importante în mecanică şi geometria 
analitică. A predat la Sankt Petersburg, împreună cu fiul lui Jacques, 
Daniel Bernoulli (1700-1782), la rândul său matematician şi fizician cu 
studii în domeniul mecanicii fluidelor, unul dintre pionierii hidrodinamicii. 

148 Personalitate literară a vremii sale, doamna de Charrière 
(1740-1805) a călătorit intens, a studiat artele în Franţa şi a fost 
autoarea unor scrieri în care îmbină finele analize psihologice cu 
descrieri pertinente ale moravurilor societăţii. 

suisse şi succesoarea ei, Journal helvétique, contribuie la 
răspândirea „gustului pentru literatură, fără însă a duce la 
pierderea aceluia pentru scris” La Zurich, „Secolul 
Luminilor” străluceşte îndeosebi datorită istoricului 
Bodmer'*, poetului Salomon Gessner, pastorului şi natu- 
ralistului Lavater'5, unul dintre părinţii fiziognomoniei; 
Albrecht von Haller“51, cel mai mare dintre toţi aceşti iluştri 
învăţaţi, este originar din Berna, profesează medicina la 
Göttingen, conduce salinele din Vaud şi corespondează 
cu toate marile spirite europene ale epocii. Cât despre 
J. J. Rousseau‘? el este „cetăţean al Genevei” şi al lumii 
înainte de a fi elveţian, ceea ce nu-l împiedică însă să 
scrie: „Elveţia întreagă e ca un oraş mare, împărţit în trei- 
sprezece cartiere. Geneva, Sankt Gallen, Neuchâtel sunt 
ca nişte târguri märginase.” Boschetele din romanul său 
Noua Eloiză se află la Montreux. 

Viaţa artistică este ceva mai săracă: regimul republi- 


149 Mai mult decât istoric, Johann Jakob Bodmer (1698-1783) a fost 
scriitor şi critic, precum şi iniţiatorul unor publicaţii periodice dedicate li- 
teraturii şi moralei. A publicat vechile epopei germanice, între care 
„Cântul Nibelungilor”, precum şi florilegii din lirica trubadurilor 
medievali. 

150 Personalitate controversată, apreciată de Goethe, cu care a fost 
multă vreme prieten, Johann Kaspar Lavater (1741-1801), poet, teolog 
şi naturalist originar din Zürich, a devenit celebru prin opera sa privind 
arta de a descoperi caracterul uman în funcţie de trăsăturile fizice. 

151 Savant şi scriitor elveţian de expresie germană (1708-1777), 
profesor de botanică si chirurgie la Göttingen, unde a fondat Grădina 
botanică. A lăsat importante lucrări de botanică, anatomie şi fiziologie, 
precum şi o operă literară apreciată în epocă. 

152 Jean-Jacques Rousseau (1712-1778), celebrul scriitor şi gândi- 
tor francez, unul dintre cei mai de seamă reprezentanţi ai Iluminismului, 
a avut sentimente deosebite pentru Elveţia, în special pentru Geneva, 
oraş în care s-a născut şi a locuit multă vreme şi pe care-l considera 
republica perfectă. 

can, dimensiunile reduse ale statelor cantonale, etica 
protestantă nu prea creează condiţii pentru propăşirea 
artiştilor; cei mai strălucitori dintre aceştia sunt originari 
de pe „domeniile italiene”, şi fac carieră ca arhitecţi sau 
sculptori la Roma sau la Veneţia, precum Fontana, 
Maderno'5 sau Borromini'%. În pictură, clasicismul ge- 
nevezului Liotard'55 se opune în secolul al XVIII-lea pre- 
romantismului oniric al lui Fuissli'56. Tot atunci se constru- 
iesc abaţiile în stil baroc de la Sankt Gallen si Einsiedeln, 
precum şi numeroase rezidente aristocratice, în oraşe 
sau în zonele rurale, cu faţade simetrice, după modelul 
franțuzesc, sau împodobite, după modelul german, cu 


153 Domenico Fontana (1543-1607) şi nepotul său Carlo Maderno 
(1556-1629) s-au afirmat ca arhitecţi, urbanişti şi decoratori, în special 
la Roma, unde primul a fost arhitect oficial al papei Sixt al V-lea. Stilul 
lui Fontana anunţă barocul pe care-l va ilustra nepotul său în lucrările 
efectuate la bazilica San Pietro, palatul Barberini, palatele Strozzi, 
Mattei şi Chigi. 

154 Este destul de inadecvată calificarea lui Francesco Castelli, zis 
Borromini (1599-1667), drept elveţian, chiar dacă s-a născut lângă 
Lugano. Activitatea sa de arhitect, decorator şi desenator s-a 
desfăşurat numai în Italia, unde s-a remarcat ca unul dintre cei mai 
importanţi artişti ai epocii sale, în special prin colaborarea cu celebrul 
Bernini la bazilica San Pietro din Roma şi prin decorarea palatului 
Barberini şi a numeroase alte edificii religioase şi laice, astăzi monu- 
mente de referinţă pentru barocul european. 

155 Jean-Étienne Liotard (1702-1789) a excelat în pictură şi gravură, 
influenţat fiind de modelele orientale pe care le-a cunoscut direct în vre- 
mea călătoriei întreprinse la Constantinopol şi în Ţările Române, ceea 
ce i-a asigurat succesul la curţile de la Viena, Paris şi Londra. Ne-au 
rămas de la el portrete ale domnului Constantin Mavrocordat şi ale 
soţiei acestuia, Ecaterina Rossetti. 

156 Johann-Heinrich Füssli (1741-1825), pictor, desenator şi scriitor 
elveţian care a activat la Londra. Temele sale predilecte (scene de na- 
bunie, monşiri) şi îndeosebi tratarea lor într-un stil ce privilegia fantasticul 
şi demonicul aveau să marcheze profund şcoala engleză de pictură. 

bovindouri$?, cu plafoane casetate'% şi sobe de faianţă. Co- 
nacul — destinat repaosului, dar având şi un important rol de 
reprezentare — transformă în realitate visul țărănesc şi no- 
biliar al burgheziei urbane; adesea, el este legat de o exploa- 
tare agricolă modernă, de o moară, de o manufactură textilă; 
o vie în jurul castelului, pe malul însorit al unui lac, este o 
investiţie avantajoasă care flatează orgoliul proprietarului. 

Idila alpestră se încadrează în aceeaşi mitologie, iar 
poemul lui Haller Alpii îşi aduce contribuţia sa; gravurilor 
topografice, din secolul al XVII-lea, ale lui Merian le 
urmează, în secolul al XVIll-lea, cele bucolice ale lui 
Freudenberger, „cu drăgălăşenii de operă comică”, iar mai 
târziu cele ale lui Lory, tatăl şi fiul. 

Anglia este foarte la modă; elveţienii se duc acolo ca 
preceptori, medici, meşteşugari, iar, pe de altă parte, 
numărul „hoardelor de englezi care descind în Elveţia” ca 
să studieze, ca să-şi îngrijească sănătatea sau pur şi sim- 
plu ca să se distreze îi impresionează pe contemporani. 
După restaurarea dinastiei Stuart, „regicizii” se refugiază 
în cantoanele protestante'5%; tânărul Gibbon'® locuieşte la 


154 Avansare bombată spre faţadă a peretelui unei camere, un fel de 
fereastră ieşită în relief (din Ib. engleză, bow-window). (n.tr.) 

155 Plafoane care pun în evidenţă spaţiile goale lăsate de îmbinarea 
grinzilor. 

155 Este vorba de intervalul 1660-1688, când, după războiul civil şi 
executarea regelui Carol | Stuart (1649), urmate de guvernarea autoritară 
a lui Oliver Cromwell, liderul partidei zise „parlamentare”, monarhia este 
restaurată în persoana lui Carol al Il-lea Stuart (1660-1685). „Regicizii” 
sunt aceia care au participat la procesul şi execuţia regelui Carol |. 

157 ilustrul istoric Edward Gibbon (1737-1794) nu a avut nimic a face 
cu evenimentele expuse în nota precedentă, el nefiind născut la acea 
dată. Şederea la Lausanne, unde l-a cunoscut pe Voltaire, a făcut parte 
dintr-o serie de călătorii al căror punct decisiv s-a dovedit a fi Roma, 
care l-a inspirat în scrierea memorabilei sale sinteze, The History of the 
Decline and Fall of the Roman Empire, una dintre operele majore ale 
istoriografiei universale, tradusă şi în limba română. 

rându-i la Lausanne. Aristocratul Béat-Louis de Muralt din 
Berna scrie în limba lui Racine Lettres sur les Français et 
les Anglais. Un umil muncitor täran din Elvetia de Sud, pe 
nume Uli Brâker, îl traduce pe Shakespeare în germanä5!. 

Academile reformate continuă să fie modeste, dar progra- 
mul lor e completat acum prin introducerea cursurilor de drept, 
de literatură, de istorie si de ştiinţe naturale. Învăţământul ele- 
mentar avansează ceva mai lent; analfabetismul dispare — la 
Geneva nu mai există practic analfabeți de la finele secolului 
al XVI-lea — dar şcolile sunt frecventate numai în timpul iernii. 
Superstiţiile trăiesc mult; până la mijlocul secolului al XVII-lea, 
vânătoarea de vrăjitoare este practicată cu acelaşi zel de 
catolici şi de protestanți: în 1782, la Glarus, a avut loc ultima 
execuţie a unei femei acuzate de vrăjitorie'62, făcându-se 
mare caz de această poveste. „Amorţeala politică” pe care au 
remarcat-o istoricii clasici se datorează mai puţin unui calm 
general, cât unui „echilibru între tensiuni multiple”. Există însă 
şi unele contestaţii şi revolte. 

În 1653, în zonele rurale din cantoanele Berna şi 
Lucema a izbucnit Războiul ţăranilor, provocat de o criză 
conjuncturală (pacea din 164815 a dus la scăderea prețuri- 
lor şi a chiriilor, precum şi la licențierea mercenarilor) şi de 
unele măsuri inabile (impunerea unor noi taxe, instaurarea 
monopolului asupra sării, o devalorizare a monedei care 


161 Aflat pe undeva la graniţa dintre proletariat şi literatură, el a lăsat 
şi o impresionantă autobiografie. (n.a.) 

162 Este adevărat că, fiind servitoare în casa unui medic, o vinde- 
case pe fetiţa acestuia, pe care tatăl nu ştiuse cum să o trateze. (n.a.) 

163 Este vorba despre Pacea din Westfalia, care a încheiat Războiul 
de treizeci de ani, în care mercenarii elveţieni au participat din plin, înro- 
lati într-o tabără sau alta. Ca întotdeauna în economii vulnerabile ca 
aceea a Europei epocii, trecerea de la economia de război la aceea de 
pace, şi invers, antrenează şocuri în planul preţurilor şi al nivelului de trai. 

sărăceşte populaţia si îi îmbogăţeşte pe câţiva speculanti). 
Din cauza lipsei de experienţă, ţăranii s-au lăsat päcäliti de 
promisiunile conducătorilor şi au fost zdrobiţi. 

În secolul următor, în episcopia de Basel s-a produs o 
mişcare populară pentru restabilirea libertăţilor originare — 
despre care oamenii păstrau, de altfel, amintiri mai 
degrabă vagi —, precum şi împotriva centralizării abso- 
lutiste practicate de printul-episcop; starea de agitaţie a 
durat vreo cincisprezece ani, mai ales din cauză că suve- 
ranul nu dispunea de o armată suficient de puternică. El a 
cerut ajutorul cantoanelor, împăratului şi, în fine, Franţei, a 
cărei intervenţie din 1740 i-a permis să oprească 
insurecția şi să-i execute pe şefii ei. 

Leventina a încercat să se revolte contra cantonului Uri 
(1755), iar Gruyère s-a ridicat împotriva Fribourg-ului 
(1781). În Vaud, maiorul Davel, figură nobilă de idealist 
mistic, care servise vreme îndelungată în armata de la 
Berna, se hotărăşte să-şi elibereze patria. În 1723, el 
porneşte cu o mică armată către Lausanne, dar mesajul 
său nu este înţeles: stupefiat de cuvintele lui Davel, 
Consiliul de la Lausanne îl arestează şi alertează Berna. 
Davel este decapitat, nefiind transformat în erou al li- 
bertätii decât în secolul al XIX-lea. 

Geneva asistă în mai multe rânduri la conflicte politice 
între aristocrați, numiţi şi Negativi, Reprezentanţi si Nativi 
(cei care nu aveau drepturi cetăţeneşti depline); cel din 
urmă, din 1782, reprimat de armatele franceze, sarde şi 
de trupele de la Berna, a dus la exilul fnvinsilor. 

Unele idei de reformă încep să-şi facă apariţia: intelec- 
tualii caută să promoveze, dincolo de frontierele can- 
tonale, un ideal patriotic şi novator, întemeind în 1761 
Societatea Helvetică şi vărsând lacrimi de entuziasm pen- 
tru virtute şi dragostea de ţară. 

Capitolul VII 


DOMINAȚIA FRANCEZĂ 


Fragilitatea Confederaţiei s-a făcut simțită în timpul 
evenimentelor revoluţionare din 1798, la rândul lor, desi- 
gur, efecte ale Revoluţiei franceze. Ne putem pune între- 
barea, pe bună dreptate, cum de s-au scurs totuşi nouă 
ani între căderea Bastiliei şi căderea Bernei. 

Guvernele cantoanelor n-au ştiut să se adapteze şi să 
prevină revoluţia prin adoptarea unor reforme fundamen- 
tale164, În 1789, propunerea lui Carl Müller din Friedberg, 
funcţionar al principelui-abate de Sankt Gallen (el va fi 
întemeietorul cantonului omonim), de a încheia un pact 
care să suspende statutele de aliaţi şi de supuşi nu a avut 
nici un ecou. Singura măsură în acest sens este faptul că, 
între 1790 şi 1794, Berna a acordat dreptul de cetățean 
unui număr de 28 de familii din zona rurală, din Vaud şi 
Murten. Basel îşi demonstrează „intenţiile paterne” 
abolind şerbia în 1790 — de câteva secole, aceasta nu 
mai reprezenta decât o uşoară umilire, consecinţele grave 
ale unui astfel de statut regăsindu-se de fapt în obligaţiile 
financiare, care nu sunt însă abolite. 

Regimurile democratice sunt amenințate din mai multe 
direcţii în acelaşi timp. 

Mai întâi, chiar în interiorul cantoanelor sau pe teritori- 


164 Cu toate acestea, avertismentele nu lipsiseră. Gibbon scrisese 
despre Berna şi Vaud: „Văd două natii distincte prin drepturile lor, prin 
ocupaţii, prin moravuri. Una, formată din trei sute de familii, este 
născută ca să comande; cealaltă, formată dintr-o sută de mii, nu există 
decât ca să se supună.” (n.a.) 

ile suverane situate în zonele periferice ale ţării. La Zürich 
şi la Schaffhausen, zonele rurale suportă tot mai greu 
supremaţia oraşelor; în 1795, autorii unui Memoriu, care 
cer, în termeni foarte respectuosi, autorităţilor de la Zürich 
să acorde egalitate tuturor locuitorilor cantonului, sunt 
condamnaţi la exil. În octombrie 1792, Geneva scapă ca 
prin minune de o invazie franceză, graţie intervenţiei mi- 
litare a aliaţilor săi de la Berna şi Zurich, care duce la 
încheierea unui acord: trupele franceze şi cele elveţiene 
se retrag. Peste numai câteva săptămâni însă, revoluţia 
triumfă: Clubul Egalizatorilor preia puterea, prima sa 
măsură fiind acordarea dreptului de cetăţean tuturor 
locuitorilor. În episcopia de Basel, cei care răspândesc 
noile idei sunt chiar membrii clerului, apropiaţi ai 
principelui — sfetnicul acestuia va fi ales deputat în Stările 
Generale, apoi arhiepiscop constituţional al Parisului şi va 
sfârşi ghilotinat. Ordinea va fi restabilită de un detaşament 
austriac format din numai 500 de persoane. 
Evenimentele continuă în ţinuturile dominate. În 1790, 
Valais-ul Inferior începe să se agite: guvernul răspunde 
prin câteva execuţii. În Vaud, unele voci se ridică pentru 
reînființarea Stărilor din Vaud, veche instituţie savoiardă 
căzută în desuetudine; un pastor care nu era de acord cu 
plata dijmei pentru cartofi (care nu erau cunoscuţi în 
perioada feudală)'65 este arestat şi deţinut o vreme la 
Berna. Manifestările din Vaud, unde locuitorii se asociau 
în felul lor Revoluţiei franceze prin organizarea pe 14 iulie 


165 Anacronism explicabil într-o societate în care structurile 
instituţionale erau mai degrabă conservatoare. Dijma era o obligaţie 
tipic medievală, pe când cartoful fusese adus din Lumea Nouă în se- 
colul al XVIII-lea, deci nu fusese inclus de la început printre produsele 
supuse dijmuirii. 

1791 a unor banchete, unde se pronuntau discursuri si se 
arborau cocarde, sunt reprimate cu o duritate excesivä. 
La fel se petrec lucrurile şi în ceea ce-i priveşte pe 
elvetienii din străinătate. În scrisorile pe care le trimiteau 
familiilor, unii dintre soldaţii mercenari comunică veşti din 
Franţa. Lucru încă şi mai grav, un regiment care nu-şi 
primise soldele s-a revoltat la Nancy, în 1790; dacă 
Adunarea Constituantă de la Paris este mai degrabă 
îngăduitoare, cantoanele reacţionează violent la acest 
eveniment care le păta onoarea. În 1790, câţiva fri- 
bourghezi întemeiază chiar la Paris un Club helvetic, care 
obţine de la Adunarea Constituantă eliberarea a doi 
bărbaţi din Gruyère care se revoltaseră în 1781 şi cărora 
regele Franţei le oferise „ospitalitate” pe galerele sale‘. 
În septembrie 1797, La Harpe, un bărbat din Vaud care 
fusese preceptorul viitorului tar Alexandru 1167, detestat de 
locuitorii Bernei pe care îi detesta la rândul său, îşi incită 
compatrioţii să se răscoale şi cere Directoratului să inter- 
vină. | se alătură Peter Ochs din Basel, înalt magistrat al 
Republicii, pe care îl cuceriseră ideile Revoluţiei. În luna 
decembrie, Directorul Reubel, generalul Bonaparte — 
care tocmai traversase Elveţia şi fusese întâmpinat cu 
entuziasm la Lausanne şi la Basel —, Ochs şi La Harpe 
decid să provoace o revoluţie în Elveţia, determinând ast- 
fel intervenţia franceză. În dorinţa lor sinceră de a-şi eli- 
bera tärisoara, pe de o parte, şi de a pune în practică nişte 
idei în care credeau, pe de altă parte, nici revolutionarul 


166 După aceea clubul vegetează, iar un an mai târziu dispare. (n.a.) 

167 Tar al Rusiei (1801-1825), unul dintre adversarii ireductibili ai lui 
Napoleon, a pus în practică unele din ideile lui La Harpe printr-o serie 
de reforme de nuanţă liberală. Alexandru nu-şi va uita fostul dascăl şi 
va milita pentru ca Elveţiei să i se acorde statutul de neutralitate la 
Congresul de la Viena (1814). 

din Vaud, nici cel din Basel nu se temeau sä facä apel la 
o intervenţie străină. 

Dar elveţienii erau departe de fi cu toţii partizanii 
Revoluţiei. Emigrantii francezi, îndeosebi preoţii „refrac- 
tari”168, aflaţi în număr mare în cantonul Fribourg, catolic şi 
parţial francofon, descriau în culori sumbre evenimentele 
din ţara lor. Masacrarea gărzilor elvetiene'®, pe 10 august 
şi în timpul evenimentelor din septembrie 1792, suscitase 
emoţii puternice'70; acest eveniment sângeros punea 
capăt unei alianţe ce dura de trei secole. Cu toate aces- 
tea, cantoanele nu s-au alăturat Primei coaliții171. Multi din- 
tre intelectuali, cum e cazul lui Benjamin Constant’? la 
Lausanne şi al lui Lavater la Zurich, celebrează zorile li- 
bertätii („înţelepciunea şi curajul luptă, orgoliul zace în 


168 Este vorba despre preoţii catolici care nu acceptaseră măsurile 
impuse de guvernele revoluţionare, în special Constituţia civilă a cleru- 
lui (1790), care îi transformau în simpli funcţionari de stat. 

169 Regimentul de gardă elveţian al regelui Ludovic al XVI-lea a 
apărat cu înverşunare palatul Tuileries, invadat de mulţimea pariziană, 
eveniment care a coincis cu suspendarea prerogativelor regale. 

170 Totuşi, numărul de 786 de morţi consemnat pe monumentul 
Leului de la Lucerna, ridicat în 1821 în memoria acestora, ar trebui 
probabil împărţit la doi; unii dintre cei care au scăpat s-au angajat chiar 
în armatele Republicii... (n.a.) 

171 Alianţa puterilor europene contrarevolutionare împotriva Franţei 
(1792-1797). Initial coaliția a grupat Rusia, Regatul Sardiniei şi Regatul 
celor Două Sicilii, Prusia, Austria şi Anglia, dar componenţa sa a variat 
în funcţie de evenimentele militare şi diplomatice. Pacea finală, în fapt 
doar un armistițiu, s-a semnat la Campoformio. 

172 Om politic şi scriitor francez de origine elveţiană (1767-1830). 
Educat în Germania şi Scoţia, a lăsat posterităţii scrieri în care subtili- 
tatea analizei psihologice se îmbină cu fineţea remarcabilă a stilului. 
Pamfletar redutabil, a oscilat între admiraţia pentru geniul lui Napoleon 
şi ostilitatea faţă de aspectele dictatoriale ale politicii interne duse de 
acesta. 

tărână”), pentru a deplânge câteva luni mai târziu evoluţia 
evenimentelor (,cinismul noilor tirani a învins curajul, 
justiţia zace în tärânä”)'73. 

În cele din urmă, Vechiul Regim va sucomba sub lovi- 
turile guvernului revoluţionar din Franţa. Pe 20 aprilie 
1792, ziua când Ludovic al XVI-lea a citit declaraţia de 
război către „regele Boemiei şi Ungariei”174, partea de nord 
a episcopiei de Basel — care, fiind domeniu imperial'#, nu 
era inclusă în neutralitatea helvetică — era deja invadată, 
fiind instaurată o efemeră Republică „rauraciană” (aceas- 
ta a fost „reunită” cu Franţa câteva luni mai târziu). În 
decembrie 1797, circumscripțiile din sud erau atacate la 
rândul lor, iar mai târziu venea rândul oraşului Biel, unul 
dintre „aliaţii apropiaţi” 

În Vaud însă, apelul lansat de La Harpe şi Ochs nu a 
avut nici un ecou. Pe 24 ianuarie 1798, la Lausanne era 
proclamată „Republica lemanică”, printr-o revoluţie 
paşnică, senesalii de la Berna întorcându-se în linişte la ei 
acasă. Câteva zile mai târziu, trupele franceze masate la 
frontieră au profitat de pretextul unui incident minor pentru 
a pătrunde în Vaud; Berna nu a reacţionat în nici un fel, 
cum se întâmplase şi la invazia din Jura, cu o lună în 
urmă. 

Lovitura decisivă a intervenit la sfârşitul lunii martie. 
Două armate franceze au cucerit Fribourg, respectiv 
Solothurn, înaintând apoi spre Berna; prima s-a izbit de o 
rezistenţă pe care nu a putut să o înfrângă, dar cea de-a 


173 Cenzura de la Ziirich interzice ambele texte: pe primul pentru a 
nu-i răni pe oamenii de bine, pe cel de-al doilea pentru a nu deranja 
Franţa. (n.a.) 

174 Adică împăratul Austriei, care deţinea şi titlurile de rege al 
Boemiei şi Ungariei. 

175 Ca parte a domeniului patrimonial al Casei de Habsburg. 

doua a fost victorioasä: pe 5 martie 1798, Berna cädea si, 
o datä cu ea, si strävechea Confederatie. Nici unul dintre 
celelalte cantoane nu găsise de cuviință să intervină în 
vreun fel. 


O Constituţie redactată la Paris instituia „Republica hel- 
vetică, una şi indivizibilă”, după modelul francez'#. 
Statutele de aliaţi şi supuşi au fost desfiinţate şi s-au 
proclamat libertatea de conştiinţă, libertatea de opinie, li- 
bertatea cultului (cu condiţia „să nu tulbure ordinea publică 
şi să nu ia forma unui drept de dominație sau de pree- 
minenţă”), libertatea presei (care „derivă din dreptul la 
educaţie”). Cantoanele nu mai existau ca state, ci numai 
ca unităţi administrative, aflate sub conducerea unui pre- 
fect. Numărul lor (Uri, Schwyz, Unterwald şi Zug se 
reuneau într-un singur canton, Waldstătten; Berna era, din 
contră, împărţită în patru, Aargau, Vaud şi Oberland fiind 
desprinse din cantonul originar), numele"7” acestora, pre- 
cum şi instituţiile (Landsgemeinde nemaiexistând) erau 
complet răvăşite. Organele noului stat nu aveau nici o 
legătură cu tradiţia: două consilii legislative desemnau un 
directorat executiv compus din cinci membri178. 


176 în înfierbântarea generală a spiritelor, au fost imaginate cele mai 
dezlânate combinaţii; unul dintre generalii francezi învingători pro- 
punea, bunăoară, crearea a trei republici: Rhodania, Helvetia, 
Tellgovia. (n.a.) 

177 După modelul departamentelor franceze, au fost create can- 
toanele Linth şi Sântis, Vaud s-a transformat în cantonul Léman, iar 
Fribourg s-a numit vreo câteva săptămâni Sarine-et-Broye. (n.a.) 

178 Şi aici se urma modelul francez al momentului. Directoratul a fost 
formula de exercitare a puterii executive în statul francez din octombrie 
1795 până la 9 noiembrie 1799 (18 Brumar, după calendarul 
revoluţionar), când Napoleon a instaurat, prin lovitură de stat, 
Consulatul, o formă mascată de dictatură militară personală. 

Eliberatorii nu s-au dat înlături de la câştig, însuşin- 
du-şi tezaurul de la Berna. După ce Bonaparte luase 
Valtellina de la cantonul Graubiinden încă înainte de 1797 
pentru a o anexa Republicii cisalpine, Franţa a anexat 
Mulhouse şi Geneva. În 1802, Elveţiei i-a fost impus un 
schimb dezavantajos: Aargau primea mica vale Fricktal, 
pe care Austria tocmai o cedase, dar Valais era desprins 
de Republica Helvetică şi transformat într-o republică 
aşa-zisă independentă'”*: Primul Consul ţinea să-şi 
păstreze controlul asupra trecătorilor. 

Republica Helvetică a rămas în memoria oamenilor ca 
regimul cel mai dur pe care l-a cunoscut vreodată Elveţia. 
Lucrurile stau astfel atât din cauza naturii sale, cât şi din 
cauza circumstanțelor în care a fost instaurat. Pe de o 
parte, centralizarea nu avea nici o şansă să fie mai bine 
acceptată decât federaţia într-o ţară în care se vorbeau 
patru limbi — fără a pune la socoteală dialectele şi 
graiurile —, se practicau două confesiuni şi exista o infini- 
tate de particularităţi, şi care, pe deasupra, nu era deloc 
pregătită pentru o astfel de schimbare. Pe de altă parte, 
acest regim era impus de un invadator — perceput ca eli- 
berator doar în Vaud, dar locuitorii acestei regiuni nu au 
întârziat să se simtă la rându-le dezamăgiţi de preţul pe 
care-l plăteau în schimbul eliberării. Abuzurile se 
înmulţeau pretutindeni, iar comisarul însărcinat cu 
colectarea contribuţiilor de război, Rapinat, a fost întrucât- 
va victima numelui pe care îl purta'8. În Elveţia centrală, 
soldaţii Republicii erau văzuţi ca un fel de reprezentanţi ai 


179 Chateaubriand a fost numit ministru plenipotenţiar al acestei 
republici, dar nu a ajuns niciodată acolo, stricându-şi între timp relaţiile 
cu Bonaparte. (n.a.) 

180 Joc de cuvinte intraductibil, numele comisarului fiind pus de autor 
în legătură cu verbul rapiner — a fura, a lua prin violenţă. (n.tr.) 

Antihristului; o rezistenţă disperată le-a fost opusă mai 
întâi de către Waldstătten, apoi de Nidwald — un mic can- 
ton singur împotriva Marii Națiuni! —, dar totul s-a sfârşit 
în incendii şi ruine. Nostalgicii Vechiului Regim încercau 
să submineze autoritatea din interior sau din exterior: 
chiar şi în Vaud a existat o „Legiune credincioasă” care 
lupta de partea Aliaților şi a monarhistilor francezi emigraţi; 
la cealaltă extremă, Bourla-Papey, „arzătorii de hârtie” 
(versiune dialectală a sintagmei franceze brûle papier, 
brûler — „a arde”, papier — „hârtie”, n.tr.) voiau să dis- 
trugă titlurile feudale, jefuind castelele". 

Cea mai importantă dintre problemele economice, pro- 
blemă care îi privea în primul rând pe ţărani, era aceea a 
drepturilor feudale, dijmele şi censul'&; s-a decis desființa- 
rea lor, însoţită de plata unei indemnizaţii pentru vechii pro- 
prietari, dar atât rezistentele foştilor beneficiari, cât şi am- 
ploarea cheltuielilor au dus la amânarea acestei măsuri, 
astfel încât dările nu au dispărut decât foarte lent, în vreo 
jumătate de secol. 

Elveţia a fost şi teatrul unor operaţiuni militare 
desfăşurate de puterile europene: sub zidurile Zürich-ului 
s-au dat două bătălii; în iunie 1799, austriecii au obţinut o 
victorie contra francezilor, dar aceştia s-au redresat cu 
repeziciune, luându-şi revanşa patru luni mai târziu, sub 
comanda lui Masssna'8&. Chemată în ajutor, armata rusă 


181 La Lausanne, studenţii teologi apărau noua stare de fapt: „Noi 
am ales cariera ecleziastică ştiind că aceasta ducea în mod sigur la o 
situaţie convenabilă şi la o bătrâneţe scutită de griji...” (n.a.) 

182 Däri plătite în natură (dijma sau decima desemna plata unei ze- 
cimi din recolte) sau în bani (censul), pe care populaţia dependentă le 
datora seniorilor feudali. 

183 André Masséna (1756-1817), maresal al Franţei sub Napoleon, 
din 1814 trecând însă de partea Bourbonilor. S-a ilustrat în campaniile 

condusă de Suvorov, care plecase din Italia şi tocmai tra- 
versase prin Gothard, a ajuns prea târziu, reuşind însă să 
se retragă spre est, prin trecătorile din Glarus şi 
Graubunden acoperite de primele zăpezi ale lui octombrie, 
şi să ajungă până în Tirol. În Elveţia centrală, această 
retragere a rămas înscrisă în memoria populară. 

Federaliştii şi unioniştii căpătau curaj pe rând, în funcţie 
de mersul fluctuant al operaţiunilor militare şi de 
manevrele diplomatice europene; aşa se face că, în cinci 
ani, Elveţia a avut nu mai puţin de cinci constituţii. La 
finele anului 1802, guvernul se retrăsese la Lausanne şi 
nu mai deţinea controlul decât în ţinutul Vaud. 

Cu toate acestea, bilanţul nu e în întregime negativ. 
Printre aspectele pozitive ale acestui regim putem 
menţiona calitatea unora dintre persoanele care l-au slujit, 
provenind din regiuni supuse, cum ar fi Muret şi Monod, 
originari din Vaud, sau Stapfer, din Aargau, singurul mi- 
nistru al Instrucțiunii publice pe care l-a avut vreodată 
Elveţia; proclamarea mai multor principii care, deşi aban- 
donate după aceea, aveau să pătrundă încetul cu încetul 
în mentalități şi să sfârşească prin a se impune, precum 
separarea puterilor, desfiinţarea torturii, libertatea religiei 
şi egalitatea în faţa legii; răspândirea unui sentiment 
naţional destinat să înlocuiască patriotismul cantonal 
îngust; în fine, paradoxal, însuşi eşecul Republicii 
Helvetice a fost o.lecţie, arătând ceea ce nu trebuia făcut. 


din Italia. Victoria sa la Zürich a fost deosebit de importantă pentru 
Franţa, evitând în ultimul moment o invazie a forţelor europene coalizate. 

184 Alexandr Vasilievici Suvorov (1729-1800), ilustru general rus, 
ajuns la gradul de feldmareşal sub țarina Ecaterina a Il-a. A obţinut 
succese împotriva Franţei în campaniile din Italia, dar a eşuat în încer- 
carea de a cuceri Elveţia, aşa cum dorise ţarul. În România există o 
statuie ecvestră a sa, amintind de victoriile obţinute împotriva turcilor în 
războiul din 1787-1791. 

Această lecţie a fost bine înţeleasă de Primul 
Consul'65. Bonaparte a lăsat situaţia să se degradeze, iar 
atunci când dezordinea şi exasperarea au atins apogeul, 
s-a propus, sau mai bine zis s-a impus, ca mediator. 


La sfârşitul anului 1802, a fost convocată la Paris 
Adunarea administrativă (Consulta) helvetică, formată din 
63 de reprezentanţi ai celor două partide, unionist şi fede- 
ralist, pentru a elabora o nouă constituţie, împreună cu 
patru senatori francezi aleşi de Primul Consul. Acesta 
retinuse din Vechiul Regim şi din Revoluţie ceea ce putea 
fi păstrat, scriindu-le delegaților: „Natura v-a făcut stat fe- 
derativ”, dar şi „lată deci care este interesul naţiunii voas- 
tre: egalitatea în drepturi a cantoanelor şi renunţarea sin- 
ceră şi de bunăvoie la privilegii din partea familiilor 
patriciene” Lucrările comisiei şi-au atins scopul: pe 19 
februarie 1803 era proclamat Actul de Mediere. 

Federalismul era astfel restaurat, cele 13 cantoane 
regăsindu-şi identitatea şi vechile Landsgemainden fiind 
restabilite'&. Statutele de aliaţi şi de supuşi rămâneau 
însă în continuare suspendate, fiind astfel create şase noi 
cantoane: Sankt Gallen — constituit ca oraş pe locul fos- 
tei abaţii şi incluzând unele teritorii disparate, care fu- 
seseră în trecut supuse unuia sau mai multor cantoane —, 
Graubiinden, Aargau, Thurgau, Ticino şi Vaud. Frontierele 
lor nu s-au mai modificat de atunci încoace. 

Trebuie reţinut şi un alt fapt caracteristic, şi anume că 


185 Napoleon a deţinut această funcţie începând cu 18 Brumar 1799 
şi până la 2 decembrie 1804, când a fost încoronat împărat chiar de 
papa de la Roma. Sistemul consular, în care exercitarea puterii era 
colegială, era dominat de inegalitatea împărţirii atribuţiilor; în fapt, 
Napoleon guverna singur. 

186 Bonaparte avea o slăbiciune pentru acest regim care „nu trece 
examenul raţiunii”, dar care este „conform cu spiritul locurilor”. (n.a.) 

cele 19 constituţii cantonale au precedat Actul federal. 
Cantoanele, enumerate în ordine alfabetică — desigur, în 
frantuzeste — îşi recăpătau o serie de drepturi; totuşi, 
vămile interne continuau să fie suspendate (nu însă şi 
punctele de plată a taxelor), iar moneda trebuia să fie uni- 
formă. Confederaţia era singura care decidea în pro- 
blemele de politică externă, iar armata era formată din 
contingente cantonale. 

Instituţiile federale erau puţine la număr. Şase mari 
cantoane aveau câte doi reprezentanţi în Dietă, iar cele- 
lalte câte unul singur; deputaţii votau conform indicaţiilor 
guvernelor respective, majoritatea acceptată fiind de două 
treimi din numărul de voturi. Şase dintre vechile cantoane 
deţineau pe rând funcţia de canton directori”; Dieta se 
reunea acolo, iar primul magistrat purta titlul de /an- 
dammann al Elveţiei — este singura situaţie din istoria ţării 
când aceasta a fost condusă de un singur demnitar. 
Acesta era asistat de un secretar sau cancelar, unicul 
funcţionar permanent (nevoit deci să se deplaseze în 
fiecare an dintr-un oraş în altul); funcţia a continuat să 
existe şi sub regimul care a urmat, fiind exercitată vreme 
de douăzeci şi şapte de ani de aceeaşi persoană. 

Unul dintre articolele Actului stipula că „nu mai existau 
nici ţări supuse, nici privilegii legate de loc sau de naştere, 
nici ale vreunei persoane sau familii18” În practică, famili- 
ile aparţinând aristocrației urbane s-au reconstituit, e 


187 Acestea au fost, în ordine: Fribourg, Berna, Solothurn, Basel, 
Zurich şi Lucerna; regimul a durat unsprezece ani, primele cinci numite 
ajungând să deţină de două ori titlul de „canton director”. (n.a.) 

188 Acest articol a fost preluat ca atare în Constituţiile din 1848 şi 
1874; în 1981 i s-a adăugat un alineat cu privire la egalitatea dintre 
sexe. Formularea a fost modernizată în 1999, noţiunea de supus 
devenind în mod evident desuetă. (n.a.) 

— Elveţia în 1812 


adevărat însă că de o manieră mai discretă decât sub 
Vechiul Regim. În noile cantoane, mai egalitare, se operau 
însă o sumă de distincţii între cetăţenii „activi” şi cei 
„pasivi”, instituindu-se şi un modest cens electoral (de 
exemplu, în Vaud). 

Actul de Mediere — în fapt un compromis între multiple 
tendinţe divergente — a dus la o perioadă de zece ani de 
pace şi stabilitate interioară. Principalul lui defect era însă 
acela că încerca să răspundă atât intereselor Franţei, cât 
şi acelora ale Elveţiei. 

Redactat „în numele poporului francez”, el menţionează 
explicit în preambul „interesul Franţei şi al Republicii 
Italiene, care au frontiere comune cu Elveţia” Dependenţa 
reieşea încă şi mai clar dintr-o declaraţie făcută în 
Adunarea administrativă: „Trebuie ca Elveţia, atotputernică 
la ea acasă în toate problemele care o privesc, să nu fie la 
fel de independentă în ceea ce priveşte Franţa.” Instituţia 
landammann-ului consolida influenţa lui Napoleon: este 
totdeauna mult mai uşor să exerciti presiuni asupra unei 
singure persoane decât asupra unui grup. Frontierele exte- 
rioare rămâneau vulnerabile: Jura şi Geneva erau 
franceze, Valais devine francez în 1810, Neuchâtel rămâne 
un principat supus regelui Prusiei până în 1806, când 
Napoleon îl obţine pentru mareşalul Berthier (care nu s-a dus 
niciodată acolo); Elveţia francofonă nu includea deci decât 
Vaud şi o parte din Fribourg. În 1810, trupele italiene — 
Napoleon era şi rege al Italiei — ocupă Ticino sub pretex- 
tul reprimării contrabandei. Franţa avea să mai obţină alte 
două modificări ale frontierelor făcute în avantajul său, la 
Basel şi pe versantul din Vaud al Munţilor Jura. Unele 
zvonuri despre anexarea întregii ţări au circulat de mai 
multe ori, iar în 1811 împăratul a făcut chiar o aluzie 
amenințătoare în acest sens. 

Cele două domenii în care vasalitatea Elveţiei a fost 
cea mai dură şi cea mai păguboasă au fost însă obligaţia 
de a furniza trupe şi supunerea la Blocada continentală. 

O convenţie militară stipula că Elveţia trebuia să pună 
permanent la dispoziţia Franţei 4 regimente, adică 16 000 
de oameni. Cifra a fost modificată la 12 000 în 1811, dar, 
în ciuda primelor de angajare si a amenințărilor cu înro- 
larea forțată, recrutarea se făcea cu dificultate, efectivele 
fiind tot timpul inferioare numeric cifrei stabilite. Aceasta 
nu i-a împiedicat însă pe elveţieni să participe la toate 
campaniile imperiale — soldaţi elveţieni se găseau ade- 
sea şi în rândurile armatelor duşmane lui Napoleon —, 
făcându-se remarcati îndeosebi în timpul retragerii din 
Rusia, prin jertfa de la Berezina: din 1 500 de oameni, 
1 200 şi-au pierdut viaţa în această luptăt89. 

Blocada continentală a lovit mai ales industria textilă a 
ţării, care nu se mai putea aproviziona cu bumbac şi mătase 
şi era lipsită de piese de schimb pentru utilaje'%. Pe plan 
vamal, interesul Elveţiei era subordonat aceluia al Franţei. 


189 Este vorba despre catastrofala incursiune militară a lui Napoleon 
împotriva ţarului Alexandru |, acuzat de a nu fi respectat acordul de la 
Tilsit, prin care se impunea Blocada continentală (vezi nota următoare). 
După ce au cucerit Moscova, părăsită de ruşi, trupele franceze au fost 
decimate de iarna rusească si de härtuielile cavaleriei cazace. În 
retragere, la trecerea râului Berezina (în Bielorusia), la 27—29 noiem- 
brie 1812, Napoleon a suferit pierderi enorme; de atunci, în franceza 
vorbită, numele Berezina a devenit sinonim cu deruta şi dezastrul. 

190 Blocada urmărea distrugerea economiei Angliei (adversarul cel 
mai redutabil al lui Napoleon), lipsind-o de pieţele de desfacere din 
Europa, prin închiderea porturilor europene pentru vasele britanice. Prin 
Acordul de la Tilsit (1807), Rusia se alătura şi ea Blocadei, dând spe- 
rante Franţei la o victorie sigură. Imposibilitatea de a controla întreg 
litoralul european, eşecurile în Spania şi Portugalia şi retragerea Rusiei, 
la 1810 au determinat falimentul acestui tip de război economic. Anglia 
nu a cedat; în schimb, o ţară ca Elveţia, care avea nevoie de materiile 
prime aduse din coloniile engleze, precum şi de utilajele produse de cea 
mai industrializată ţară de pe continent, a avut mult de suferit. 

Perioada Medierii marchează realizarea a două lucrări 
remarcabile: şoseaua din Simplon — la vremea respectivă 
situată în afara Elveţiei —, construită de francezi, şi 
asanarea mlastinii de la Linth; această din urmă lucrare, 
condusă de Escher, originar din Zurich, a durat până în 
1823. Tot în aceeaşi perioadă, ţara a cunoscut şi cea mai 
gravă catastrofă naturală din istoria ei: în 1806, o gigan- 
tică alunecare de teren a distrus satul Goldau din cantonul 
Schwyz, îngropându-l sub 15 milioane de metri cubi de 
pământ şi omorând 457 de persoane. 

Benjamin Constant şi Doamna de Staël% (fiica 
bancherului genevez Necker si a unei doamne din lumea li- 
terară, Suzanne Curchod) se fac remarcati în literatura 
vremii, dar ei sunt mai degrabă europeni decât elveţieni. 
Generalul Jomini, care a servit pe rând împăratului 
francezilor şi ţarului, s-a ilustrat ca teoretician al războaielor; 
însă elvetianul cel mai strălucitor al acestei epoci a fost pe- 
dagogul Pestalozzi'%, originar din Zurich, care, pe lângă 
operele teoretice pe care le-a scris, şi-a desfăşurat în 1798 
activitatea de educator pe lângă ,orfelinatele din Stans”, 
creând un institut în cantonul Berna, cu ajutorul autorităţilor 
Republicii Helvetice, apoi un altul la Yverdon. Metoda peda- 
gogică a lui Pestalozzi, devenită celebră încă din timpul vieții 
sale, este de fapt una foarte simplă: pedagogul trebuie să 
iubească copilul şi să-i preîntâmpine reacţiile... 

191 Germaine Necker, baroană de Staël-Holstein (1766-1812), l-a 
depăşit în notorietate pe tatăl său, bancher şi ministru de finanţe al 
regelui Ludovic al XVI-lea. Este partizana unei „noi literaturi” inspirată 
de sentiment şi imaginaţie. După entuziasmul iniţial pe care i l-a iscat 


Revoluţia, se pronunţă hotărât împotriva regimului autoritar instaurat de 
Napoleon, ceea ce îi atrage exilarea, în 1803. 

192 Johann-Heinrich Pestalozzi (1746-1822) a fost inspirat de ideile 
marelui genevez Jean-Jacques Rousseau. Cea mai cunoscută lucrare a sa 
este romanul Lienhard und Gertrud, în care şi-a expus ideile pedagogice. 

Capitolul VIII 


RESTAURARE ŞI REGENERARE 


După bătălia de la Leipzig (octombrie 1813), armatele 
Aliaților — Austria, Prusia şi Rusia — s-au apropiat de 
graniţele Elveţiei, pregătindu-se să o traverseze pentru 
a-l ataca pe Napoleon la el în ţară. În pofida unei declaraţii 
de neutralitate — destul de tardivă şi puţin convingătoare — 
din partea Dietei, care aliniase, de bine, de rău, o armată 
de 10 000 de oameni de-a lungul Rinului, landammann-ul 
şi comandantul armatei federale nu au opus nici un fel de 
rezistenţă. În ultimele zile ale anului, 130 000 de soldaţi au 
pătruns în zona vestică a ţării, de-a lungul liniei Basel — 
Berna — Lausanne (Austria era cea mai grăbită, în vreme 
ce ţarul manifesta o oarecare rezervă); pe 31 decembrie, 
aceştia au ajuns la Geneva, care n-a întârziat să proclame 
restaurarea republicii locale'%; Berna i-o luase înainte cu 
câteva zile. 

Berna s-a reîntors rapid la vechiul regim aristocratic, 
somându-şi „iubiții şi credincioşii” supuşi din Vaud şi Aargau 
să reintre sub dominaţia sa legitimă. Pe 29 decembrie, 
reprezentanţii celor zece cantoane străvechi — dintre care 
Berna, Solothurn şi Unterwald lipseau de la apel — au decis 
că Actul de Mediere fusese un act viabil, căzând însă de 
acord că „în Elveţia nu trebuie să existe ţinuturi dominate, 
statut incompatibil cu drepturile unui popor liber” În 


193 Generalul austriac Bubna a primit titlul de cetăţean de onoare al 


oraşului, iar o stradă a fost botezată după numele său; e limpede deci 
că în minţile genevezilor era vorba despre o eliberare. (n.a.) 


106 


săptămânile care au urmat, reacţia a căpătat proporţii: 
Solothurn, Fribourg şi Lucerna au restabilit patriciatul; 
împinse de Berna, micile cantoane au formulat la rândul lor 
o serie de revendicări teritoriale, pretinzând despăgubiri pen- 
tru pierderea circumscripţiilor comune; chiar şi principele- 
abate de Sankt Gallen dorea să-şi recapete proprietatea 
secularizată. De fapt, ca toţi reactionarii europeni, guvernele 
recent restaurate au căzut victimă iluziei că cei douăzeci şi 
cinci de ani — pentru Elveţia doar şaisprezece — de istorie 
recentă puteau fi şterşi cu buretele. Congresul de la Viena, 
pe care toată lumea îl vedea ca fiind unul al întoarcerii în tre- 
cut, a marcat de fapt construirea unei noi Europe. Până şi în 
spiritul cuiva ca Metternichi'%, puterea legitimă nu era cea 
instalată la 1789195, ci aceea stabilită prin tratatele încheiate 
atunci, şi care părea sortită să dureze. Nici Elveţia nu a făcut 
excepţie de la această reorganizare. 

În acest context, Cantoanele au dovedit mai ales lipsa lor 
de unitate. Cei care au pus puţină ordine în lucruri au fost 
miniştrii puterilor străine, dintre care cel mai clarvăzător a fost 
Capo d'Istria, un grec aflat în serviciul tarului'%. 


194 Celebru om politic austriac, prinţul Metternich (1773-1859) şi-a 
legat numele de dezideratul echilibrului european şi al contrarevolutiei, 
cu care a devenit sinonim de altfel, şi de Congresul de la Viena al Sfintei 
Alianțe, care grupa marile puteri monarhice din Europa (1814). 

195 La originea unei astfel de iluzii se puteau afla tratatele de la 
Paris, prin care Bourbonii erau repuşi în drepturi şi prin care Franţa se 
revedea aşezată cam între aceleaşi frontiere ca în 1789. (n.a.) 

196 Joan-Anton, conte de Capo d'Istria (Kapodistrias) (1776-1831), 
om politic grec, ministrul de externe al Rusiei (1816-1822). Izbucnirea 
Războiului de independenţă a Greciei (1821), în bună măsură cu con- 
cursul său secret, i-a confruntat spiritul datoriei faţă de tar cu senti- 
mentele pentru națiunea din care făcea parte, ceea ce l-a determinat 
să se retragă la Geneva, de unde a susţinut lupta grecilor. A fost ales 
preşedinte al Greciei în 1827. 

Monod si La Harpe — ultimul regäsindu-si fostul elev în 
timpul campaniei din Franţa — n-au avut nici un fel de 
probleme în a-l convinge pe Alexandru | să păstreze inde- 
pendenţa ţării lor, în timp ce Berna nu a făcut nici un efort 
în acest sens; în schimb, pe tot parcursul anului 1814, 
acest canton a luptat pentru retrocedarea regiunii Aargau, 
care îi aparținuse. La începutul lui 1814, existau simultan 
două diete: cele zece cantoane noi sau „progresiste” îşi 
aveau reşedinţa administrativă la Zurich, iar celelalte opt, 
în care fusese restaurată aristocrația, precum şi micile 
cantoane centrale, rezidau la Lucerna; cât despre 
Graubunden, acesta îşi anunţase intenţia de a se separa 
de Elveţia. Cel care i-a convins pe disidenţi să revină la 
lucrările dietei de la Zurich a fost un diplomat rus. 

În 1815, după o serie întreagă de dificultăţi, s-a ajuns, 
în fine, la semnarea unui nou Pact federal". În şi mai 
mare măsură decât Actul de Mediere, Pactul marca 
întoarcerea la federalism. Cantoanele îşi regăseau 
suveranitatea: fiecare dintre ele dispunea de un reprezen- 
tant în Dietă (în cazul în care exista vreun dezacord, 
voturile semicantoanelor se anulau); nu mai existau decât 
trei cantoane directoare, Zurich, Berna şi Lucerna, care 
găzduiau pe rând Dieta timp de doi ani; instituţia /an- 
dammann-ului era desfiinţată. Confederaţia avea drept 
competenţă unică rezolvarea problemelor legate de politi- 
ca externă, cantoanele furnizându-i contingente militare şi 
sprijin financiar'%. În fine, mai erau inserate şi două dis- 
poziţii ce aveau să constituie o viitoare sursă de conflicte. 


197 Însuşi termenul de Pact este simptomatic. Numele de 
Confederație elveţiană datează din această vreme, păstrându-se ca 
atare, cu toate că Elveţia a devenit un stat federativ. (n.a.) 

198 Este şi motivul pentru care un canton ca Nidwald a găsit Pactul 
prea centralizator... (n.a.) 

Cantoanele nu aveau dreptul să „stabilească între ele 
relaţii ce ar fi putut aduce prejudicii Pactului federal, sau 
drepturilor celorlalte cantoane”, ceea ce presupune că 
alianțele separate nu erau excluse a priori. Al doilea călcâi 
al lui Ahile era garantarea existenţei mănăstirilor. Un alt 
pericol provenea din faptul că Pactul nu prevedea nici o 
clauză de revizuire. Cel puţin frontierele din 1803 nu se 
modificau: Aargau putea respira uşurat. 

La Congresul de la Viena au participat şi câţiva 
reprezentanţi elveţieni, însă după o ordine cu totul aleato- 
rie. Astfel, pe lângă cei trei delegaţi trimişi de 
Confederație, cantoanele şi unele grupări de cantoane 
şi-au trimis propriii reprezentanţi: cei de la Berna apărau 
interesele Waldstătten, delegaţii din Vaud şi Aargau pe 
cele ale cantoanelor Ticino şi Sankt Gallen, în vreme ce 
Graubunden dorea recunoaşterea propriei independente. 
În plus, episcopatul de Basel avea doi deputaţi, Biel un al 
treilea, iar din delegaţie făcea parte şi inevitabilul abate 
Pancratiu de Sankt Gallen. Singura delegaţie care a făcut 
dovada unei viziuni politice care depăşea interesele locale 
a fost aceea a Genevei, condusă de Pictet de Rochemont. 

Întoarcerea lui Napoleon de pe insula Elba a precipitat 
mersul lucrurilor: pe 20 mai 1815, Puterile au recunoscut 
independenţa Elveţiei, proclamând neutralitatea sa „per- 
petuă”1% şi atribuindu-i trei noi cantoane: Valais, 
Neuchâtel, unde fuseseră restabilite drepturile regelui 
Prusiei (Confederaţia compunându-se astfel din 21 de 
republici şi un principat), şi Geneva, căreia i se adăuga- 


199 în ciuda părerii contrare a cantoanelor Vaud, Basel şi Ticino, 
Dieta nu a întârziat să adere la o convenţie împotriva „uzurpatorului”; 
trupele austriece au trecut prin Valais, ceea ce a dus la confruntări, 
după Waterloo, între elveţieni şi francezi, la Basel şi în munţii Jura; 
câteva sate din Franche-Comté au fost ocupate, evenimente ce au 
marcat ultima şi puţin glorioasa manifestare a armatei elveţiene. (n.a.) 

seră câteva comune catolice cedate de Franţa şi Sardinia, 
în scopul de a echilibra raportul confesional2%. Pe lângă 
acestea, fostul episcopat de Basel era desprins de Franţa 
şi atribuit în cea mai mare parte cantonului Berna, cel mai 
puternic din punct de vedere militar şi cel mai conservator 
din punct de vedere politic; Jura devenea astfel un premiu 
de consolare pentru pierderea definitivă a sperantelor 
Bernei de a reprimi Aargau20. Elveţia a rămas însă şi fără 
Mulhouse, la care a renunţat spontan, şi fără Valtellina, pe 
care Aliaţii i-o promiseseră totuşi în 1813. Din cauza 
neîndemânării si a ezitärilor, mai ales ale delegaților din 
Graubunden, Austria a păstrat în cele din urmă pentru ea 
această vale prin care se putea stabili comunicarea între 
posesiunile sale din Lombardia şi Tirol. 


Vreme de treizeci de ani, Elveţia s-a bucurat de pacea 
exterioară, de redresarea economiei, precum şi de o 
administraţie onestă (mai bine spus, de 25 de administrații 
succesive). Dar regimul politic al cantoanelor era extrem 
de conservator. Deşi Pactul afirma că „exercitarea drep- 
turilor politice nu poate fi niciodată privilegiul exclusiv al 
vreunei clase de cetăţeni”, în practică se regăsesc 
aproape aceleaşi guverne ca în vechiul regim. Chiar în 
Vaud, judecat drept foarte „iacobin”202, se manifestau sem- 


200 La Geneva, cei care luptau pentru un „canton mare” erau 
combätuti de conservatorii dornici să păstreze caracterul protestant al 
oraşului lui Calvin. (n.a.) 

201 Mai târziu s-a insistat asupra faptului că populaţia respectivă nu 
a fost consultată, dar o atare atitudine nu făcea parte din spiritul timpu- 
lui; cât despre notabilitäti, părerile lor erau foarte împărţite. (n.a.) 

202 Vocabularul politic al epocii a rămas marcat de spiritul partidei 
iacobine din vremea Revoluţiei franceze, partizana egalitarismului radical, 
ilustrată de personalităţi ca Robespierre şi Saint-Just. În Europa de după 
Congresul de la Viena, iacobinismul era privit cu circumspectie, chiar cu 
ostilitate. 

nele unui conservatorism deosebit de solid: censul a fost 
mărit, deputaţii erau desemnaţi mai ales prin cooptare şi 
primeau un mandat electoral pe doisprezece ani. Fiecare 
canton are serviciu vamal individualizat, monedă proprie, 
poştă şi armată; libertatea religioasă, libertatea presei şi 
posibilitatea ca un membru al Confederaţiei să se sta- 
bilească în alt canton decât în acela din care era originar 
au dispărut; ici şi colo se restabileşte chiar şi „la ques- 
tion”203. 

Slăbiciunea Confederaţiei în raporturile cu celelate ţări 
este evidentă. În 1817, ţara e nevoită să adere la Sfânta 
Alianţă, în urma presiunilor pe care le suporta din partea 
acesteia. Numeroşi refugiaţi politici germani, italieni, 
francezi, mai târziu polonezi24 stârnesc iritarea şi inter- 
venţiile guvernelor străine. În 1823, Dieta e obligată să 
adopte măsuri împotriva refugiaților şi împotriva presei. 
Aceste reglementări restrictive îi şochează pe numeroșii 
intelectuali adepţi ai unei Elveţii primitoare şi generoase, şi 
astfel se naşte mişcarea liberală. Tot atunci îşi face 
apariţia şi noțiunea de partid: originar din Vaud, Muret este 
unul dintre „părinţii patriei”, care din fost revoluţionar a 
devenit membru al guvernului, administrându-şi cantonul 
în mod pragmatic, conform cu ceea ce el considera a fi 
interesul general: adversarii politici aveau să-l califice 
drept conservator. 

Noul spirit se face simţit şi prin mişcarea filoelenă, al 


203 Credem că aici se face trimitere la practica torturii la care erau 
supuşi acuzaţii sau suspecţii pentru a li se smulge declaraţii. Se ştie că 
legislaţia revoluţionară, care, după cum am văzut, avusese şi în Elveţia 
o istorie, abolise aceste practici. În franceză, „questionner” înseamnă şi 
„a lua la întrebări”, „a interoga”. 

204 Poetul Adam Mickiewicz, de exemplu, a predat latina la 
Academia din Lausanne în perioada 1839 — 1840. (n.a.) 

cărei animator este genevezul Eynard, dar care se mani- 
festă peste tot în tarä25. Adepții schimbării se organizează 
într-un mod tipic helvetic, şi anume în societăţi: se creează 
astfel societăţi de utilitate publică, de ştiinţe naturale, stu- 
dentesti, ale carabinierilor, mai târziu de gimnastică si de 
canto; cu ocazia sărbătorilor, mai ales la concursurile fe- 
derale de tir, este slăvită patria comună, iar compatrioţii se 
cunosc între ei. Armata federală, deşi aflată în stadiul de 
embrion, este la rândul ei un mijloc de apropiere şi de fra- 
ternizare: în 1817, Dieta adoptă un „regulament militar 
genera!” şi creează, la Thoune, o şcoală centrală de ofiţeri 
de artilerie. 

În 1830, în urma revoluţiei pariziene2%, în mai toate 
cantoanele se întrunesc adunări populare; prin presiuni, 
acestea obţin o serie de reforme pe care liberalii le con- 
siderau urgente. Aristocraţia iese cu totul din scenă: chiar 
şi vechiul guvern de la Berna se autolichidează fără zgo- 
mot. Această mişcare, cunoscută sub numele de 
Regenerare, a instalat guverne democratice reprezenta- 
tive în 12 cantoane (cele unde se practica sistemul 
Landsgemeinde considerau că nu au nevoie de astfel de 
schimbări), a instituit sufragiul universal, separarea pute- 
rilor, referendumul constituțional — orice modificare a 
Constituţiei era supusă votului poporului —, libertatea pre- 


205 Războiul de eliberare a Greciei de sub dominaţia otomană a 
determinat solidarizarea multor intelectuali occidentali cu cauza 
poporului grec, în numele valorilor pe care elenismul clasic le dăduse 
Europei. Poetul englez Byron, spre exemplu, s-a înrolat în armata 
elenă, murind în bătălia de la Missolonghi. 

206 Revoluţia din iulie 1830 sau a „celor Trei Glorioase” (zilele de 27, 
28, 29 iulie), provocată de politica autoritară a regelui Carol al X-lea, a 
dus la abdicarea acestuia şi la urcarea pe tron a ultimului rege al 
Franţei, Ludovic-Filip (1830-1848). 

sei, a comertului si a industriei. Un nou suflu se fäcea 
simţit în Helvetia. 

Liberalii nu au înregistrat însă numai succese. Ei au 
eşuat la Neuchâtel, unde se constituise un partid republi- 
can, format printre alţii din imigranţi proveniţi din alte can- 
toane. În 1831, acesta a încercat zadarnic să răstoarne 
prin forță autorităţile aristocratice care conduceau princi- 
patul în numele regelui27; sprijinit de majoritatea 
populaţiei din Neuchâtel şi de Dietă, care nu voia să între- 
prindă nimic împotriva suveranului legitim, guvernul a avut 
câştig de cauză. În Basel, oraşul, mai puţin populat decât 
comunele rurale, refuza să le recunoască acestora egali- 
tatea politică, ceea ce a condus la un adevărat război civil, 
trupele federale trebuind să intervină şi teritoriul fiind se- 
parat în două semicantoane în 1832: Basel Urban (Bâle- 
Ville) şi Basel Rural (Bâle-Campagne). Şi în Schwyz au 
existat pentru câteva luni două semicantoane: şi aici, 
partea privilegiată — regiunea „istorică” — a intrat în con- 
flict cu districtele „exterioare”, dar o intervenţie federală a 
sfârşit prin a restabili unitatea cantonului20%8. 

Cel mai răsunător eşec al liberalilor a fost acela legat 
de tentativa de a revizui Pactul federal. Proiectul echilibrat 
propus de un jurist genevez, încurajat la început de cea 
mai mare parte a cantoanelor, a fost strivit în 1832 de osti- 
litatea de nezdruncinat a conservatorilor de toate felurile. 
În afara unui consens — altminteri imposibil de obţinut — 
nu exista nici o soluţie legală. 

Cu toate acestea, s-a căzut de acord asupra unui 


207 Reamintim cititorului că principatul Neuchâtel se afla sub autori- 
tatea nominală a regelui Prusiei. 

208 Câţiva ani mai târziu, în Schwyz a izbucnit o nouă dispută, între 
proprietarii bogaţi de animale mari, cornus, şi ţăranii crescători de ani- 
male de talie mai mică, onglus; cei bogaţi au avut câştig de cauză. (n.a.) 

punct, probabil minor: pe linia unei traditii ale cärei origini 
trebuie cäutate la finele Evului Mediu si care devenise 
literă de lege în 1796, Dieta a decretat oficial că cea de-a 
treia duminică din luna septembrie devenea zi de Post 
federal, „zi de penitentä şi de acţiuni caritabile”, comună 
pentru cele două confesiuni209. 

Liberalii au fost înfrânți pe fiecare dintre cele două 
direcţii politice ale mişcării lor. La dreapta, au fost obligaţi 
să cedeze în mai multe cantoane catolice, cum ar fi, de 
exemplu, Lucerna, în faţa mişcărilor democratice ultra- 
montane2'0, care preluau o parte din programul liberal 
folosindu-se de unele idei pentru a le respinge mai eficient 
pe cele care nu le conveneau; în Valais s-a vorbit chiar 
despre „o dictatură populară şi teocratică”2"1. La stânga, 
le-au luat-o înainte radicalii care propuneau, în mare, 
aceeaşi filosofie politică, dar prin metode diferite: mai 
puţin elitişti, mai apropiaţi de popor, mai puţin constrânşi 
de scrupule juridice212 şi mai autoritari, ei se bucurau de 
sprijinul maselor populare. 

În acest moment, se confruntau două Evanghelii: 


209 A nu se înţelege că în ziua respectivă se ţine post negru! În mai 
multe cantoane există însă obiceiul de a mânca plăcinte cu fructe: 
acestea sunt preparate cu o zi înainte, ceea ce-i permite gospodinei să 
dispună de timp liber pentru slujba religioasă. (n.a.) 

210 în înţelesul său originar, ultramontanismul era o doctrină catolică 
ce privilegia autoritatea papei în detrimentul tradiţiilor ecleziastice 
nationale. În accepțiunea sa franceză, Roma se afla „dincolo de munţi” 
(de la lat. ultramontanus), adică de Alpi. 

211 În 1844, poporul din Valais a respins o lege care i-ar fi obligat pe 
membrii clerului la plata impozitelor. (n.a.) 

212 „Aceasta este tagma oamenilor legii!” spunea despre liberali 
Druey, om politic radical din Vaud. În cantonul pe care îl conducea, el a 
fost un şef autoritar, intrând în conflict cu pastorii, dintre care cei mai 
mulţi au devenit disidenţi, creând o Biserică liberă. (n.a.) 

aceea a traditiei si aceea a progresului, stiinta fmpotrivin- 
du-se dogmei, dezvoltarea stagnării, iar revoluţia contra- 
revoluţiei. „Tânăra Elveţie” este un fragment al „Tinerei 
Europe” a lui Mazzini?'5; este însă creată şi o „Veche 
Elvetie”, pentru apărarea „religiei, ordinii şi libertăţii” Si 
aceasta deoarece în Elveţia centrală libertatea, aspect 
practic trăit de toată lumea, nu este concepută prin prisma 
individualismului şi a egalitarismului, ci depinde de natura 
proprie şi personală, deci inegală, a fiecăruia. „A face orice 
nu înseamnă libertate”, scrie un istoric contemporan din Uri. 

În 1834, guvernele din şapte cantoane din nordul ţării 
adoptă un concordat prin care bulele, scrisorile papale şi 
dispoziţiile administrative ale Bisericii romane erau 
supuse sanctiuni autorităţii civile, cu angajamentul de a 
opera o „reducere considerabilă a numărului de 
sărbători”2'4 (se simte aici presiunea mediilor economice); 
totodată, actul garanta căsătoriile mixte şi plasa seminari- 
ile sub supravegherea statului. Aceste articole au stârnit 
indignarea catolicilor, mai ales în Jura (unde s-a strigat 
cerându-se „separarea cantonului de Berna!”), provocând 
mişcări de trupe şi chiar o intervenţie diplomatică a 
Franţei, care a obligat cantoanele ce semnaseră concor- 
datul să dea înapoi. 


213 Giuseppe Mazzini (1805 sau 1808-1872), om politic italian, 
figură marcantă a curentului revoluţionar european, fondator al mişcării 
„Tânăra Italie” (la aceasta face aluzie autorul), care-şi propunea elibe- 
rarea şi unificarea Italiei. A trecut şi el prin Elveţia, în drumul de refugiu 
spre Londra. 

214 Şi în acest caz se face simțită distanţa uriaşă care separă con- 
ceptia reformată, progresistă, de cea catolică, tradiţională, asupra 
vieţii. În Uri, o Landsgemeinde din secolul al XVII-lea fixase la 75 
numărul de sărbători în timpul cărora nu se lucra; la începutul secolu- 
lui al XIX-lea, guvernul a interzis transportul de mărfuri, chiar şi al celor 
perisabile, în timpul zilelor respective. (n.a.) 

Franţa a mai avut şi alte ocazii să intervină. Printre 
refugiaţi, aflaţi mereu în număr mare într-o ţară care, ca şi 
Anglia şi Belgia, era singura care păstrase un regim libe- 
ral, se număra prinţul Ludovic-Napoleon Bonaparte, sta- 
bilit în Thurgau, unde fusese numit chiar cetăţean de 
onoare. În 1838, când guvernul lui Ludovic-Filip a cerut 
expulzarea sa, cantonul şi Dieta au dat dovadă de o fer- 
mitate neaşteptată; pentru a nu pune această ţară mică 
într-o situaţie delicată, prinţul s-a autoexilat. 


În cantonul Aargau, unde protestanții deţineau o uşoară 
majoritate, cele două confesiuni aveau dreptul la un 
număr egal de reprezentanţi în Marele Consiliu. În 1841, 
paritatea a fost abandonată, fiecare district urmând să fie 
reprezentat de un număr de delegaţi proporţional cu popu- 
latia sa, ceea ce a provocat răscoala ţăranilor din zona 
catolică. Guvernul, condus de un radical feroce, a acuzat 
mănăstirile de a-i fi incitat pe rebeli şi le-a desființat. Ca 
urmare, catolicii au mers să se plângă în faţa Dietei. 

Or, printre puţinele restricţii privitoare la suveranitatea 
cantoanelor se număra şi garantarea existenţei mănăsti- 
rilor; Pactul fusese încălcat, nu încăpea nici o îndoială. 
După îndelungi târguieli, Dieta a rezolvat problema prin- 
tr-un compromis care nu mulțumea pe nimeni: dintre cele 
opt mănăstiri desfiinţate, au fost repuse în drepturi patru, 
şi anume cele de femei, a căror inocentä nu putea fi con- 
testată. 

La Lucerna, partidul catolic democrat aflat la putere — 
şi care era sprijinit de populaţie — a hotărât, în 1844, să 
le fncredinteze iezuiţilor conducerea învăţământului 
secundar. Încă o dată, se lua o măsură legală, numai că 
iezuiţii erau consideraţi de radicali drept vânduți Romei şi 
reacţiunii — în Dietă, unul dintre deputaţi, şi anume 

reprezentantul cantonului Aargau, propusese chiar 
scoaterea ordinului în afara legii. La Fribourg, în Valais şi 
în Schwyz existau colegii iezuite, dar cum Lucerna era 
canton director, hotărârea sa a fost percepută ca o provo- 
care. Radicalii din Lucerna şi aliaţii lor au încercat să 
recurgă la forţă, constituind unităţi armate libere în Berna 
şi Aargau, care au lansat două expediţii asupra Lucernei, 
eşuând însă în mod lamentabil; comandantul lor, 
Ochsenbein, originar din Berna, deşi exclus atunci din 
statul major federal, a fost promovat puţin după aceea la 
gradul de colonel în armata cantonului său. Toate acestea 
vorbesc de la sine despre exasperarea care cuprinsese 
spiritele vremii. 

Simţindu-se amenințate, cele 7 cantoane catolice con- 
servatoare — „nucleul dur” al Elveţiei centrale, la care se 
adăugau Fribourg şi Valais — au încheiat, în 1845, o 
alianţă separată (Sonderbund); la început secretă, ea a 
fost făcută publică un an mai târziu. Un astfel de tratat nu era 
interzis în mod expres de Pactul federal, dar lucrurile s-au 
schimbat atunci când cantoanele respective au început să 
încheie acorduri cu puterile străine, care considerau, pe 
bună dreptate de altfel, că evenimentele din Elveţia consti- 
tuiau o ameninţare la adresa ordinii europene. Austria, 
Prusia şi Rusia au promis Sonderbund-ului sprijin diplo- 
matic, Austria i-a acordat subsidii, iar Franţa protestantului 
Guizot215 şi Sardinia i-au furnizat arme. 

Liberalii dezaprobau Sonderbund-ul, dar nu se simțeau 


215 Omul politic şi istoricul Frangois Guizot (1787-1874), la acea 
dată preşedinte al Consiliului de Stat al Franţei, fusese crescut la 
Geneva şi avea o reputaţie de conservator. Autorul vrea să pună în evi- 
dentä un paradox: deşi protestant, Guizot a acţionat în sprijinul 
Sonderbund-ului catolic, fiind animat de convingerile sale politice şi nu 
de cele religioase. 

în drept să i se opună, în vreme ce radicalii cereau 
dizolvarea sa. Aceştia din urmă au obţinut finalmente 
câştig de cauză: în urma unor mici revoluţii la Lausanne şi 
Geneva, precum şi a jocului electoral din Sankt Gallen, 
Dieta a declarat, în iulie 1847, că Sonderbund-ul era 
incompatibil cu Pactul federal, hotărâre luată cu o majori- 
tate de 12 contra 7216. După o ultimă tentativă de mediere 
a cantonului Basel Urban — conform unei vechi practici 
confederale —, au început pregătirile de război. 

Acesta a avut loc în luna noiembrie, a durat puţin şi nu 
a făcut multe victime (mai puţin de 150 de morţi), lucru ce 
se datorează disproportiei forţelor combatante, dezbinării 
cantoanelor conservatoare şi mai ales personalităţii con- 
ducătorilor. Generalul din fruntea Sonderbund-ului era un 
protestant din Graubunden, care a avut bunul simţ, în 
clipa când şi-a dat seama că partida era pierdută, să nu 
reziste cu înverşunare; cât despre şeful armatei federale, 
genevezul Dufour?" — conservator ca orientare politică —, 
acesta ştia că luptă împotriva unor compatrioți, consi- 
derând că armata sa, care includea numeroşi catolici, era 
adevărata armată a Elveţiei, şi nu aceea a radicalilor. 
Conservatorii sperau că războiul avea să se prelungească 
şi că puterile străine aveau să intervină în favoarea lor, dar 


216 Neuchâtel s-a abținut. La Basel şi Appenzell, regimul conserva- 
tor al unui semicanton opunându-se radicalismului celuilalt, voturile 
s-au anulat. În timpul conflictului, Basel a mers totuşi de partea armatei 
federale, în vreme ce principatul Neuchâtel şi partea catolică din 
Appenzell şi-au păstrat neutralitatea. (n.a.) 

217 Acesta, fost elev al Şcolii politehnice din Paris, era inginer şi a 
coordonat lucrările pentru prima hartă topografică a Elveţiei; tot el s-a 
aflat în fruntea armatei federale şi în timpul crizei din 1856, iar în 1863 
a prezidat conferinţa de fondare a Crucii Roşii, unde experienţa sa a 
servit la temperarea idealismului colegului său Dunant. (n.a.) 

Dufour a acţionat cu repeziciune. Lăsându-i pe soldaţii din 
Uri să pătrundă în Leventina, el a ocupat practic fără luptă 
Fribourg-ul, apoi a atacat Lucerna. În faţa acestui oraş s- 
a purtat şi principala bătălie: capitala Sonderbund-ului a 
căzut, iar Waldstätten şi Valais s-au predat în zilele 
următoare, aşa că războiul s-a sfârşit în trei săptămâni, iar 
intervenţia externă, pe care, de altfel, Anglia o dezavua, a 
devenit lipsită de obiect. 


Capitolul IX 


STATUL FEDERAL 


Înainte chiar de declararea războiului, în august 1847, 
Dieta fnsärcinase cu elaborarea unei noi Constituţii o 
comisie formată din reprezentanţii cantoanelor radicale. În 
momentul capturării Sonderbund-ului, învinşii au fost 
obligaţi prin votul majorităţii să se angajeze la rându-le în 
revizuirea Pactului. Lucrul a început încă din primele 
săptămâni ale anului 1848, cu atât mai mult cu cât re- 
voluţiile care au izbucnit în anul respectiv în toată Europa 
făceau imposibilă o intervenţie străină; în principiu, Elveţia 
îşi trăise propria revoluţie cu câteva luni înaintea celorlalte 
ţări. 

Mai rămânea de rezolvat o problemă preliminară, 
aceea a principatului Neuchâtel. Pe 1 martie 1848, la o 
săptămână după evenimentele de la Paris, o coloană 
armată a coborât munţii către oraş, unde a proclamat 
Republica. Revoluţia care s-a produs la Berlin câteva zile 
mai târziu l-a pus pe regele Frederic Wilhelm al IV-lea în 
imposibilitatea de a acţiona; în acest fel lua sfârşit o 
situaţie hibridă. 

În timpul discuţiilor, radicalii extremişti ar fi vrut să 
înlocuiască Dieta printr-o cameră în care cantoanele să fie 
reprezentate în funcţie de populaţia lor; minoritatea con- 
servatoare dorea în schimb păstrarea vechii instituţii. Cele 
două tendinţe au fost împăcate prin adoptarea sistemului 
bicameral american: s-a constituit astfel Adunarea fede- 
rală, formată din Consiliul naţional — în care poporul era 
reprezentat printr-un deputat la fiecare 20 000 de 

locuitori218 — şi Consiliul statelor, cu câte doi deputaţi 
pentru fiecare canton şi câte unul pentru fiecare semi- 
canton (44 în total), care votau fără instrucţiuni (neavând 
de dat socoteală decât în faţa alegătorilor). Cele două 
camere se reunesc separat, iar pentru intrarea în vigoare 
a unei legi este nevoie ca ea să fie adoptată de fiecare 
dintre cele două Consilii; în cazul în care apar divergențe, 
se procedează la o „navetă” între ele, până când una 
cedează. Camerele se reunesc în şedinţă comună doar 
pentru alegerea Consiliului federal şi a secretarului aces- 
tuia, cancelarul, pentru alegerea membrilor Tribunalului 
federal, a Generalului (în timp de război) şi pentru 
exercitarea dreptului de grațiere — rezervat, într-o 
manieră foarte republicană, organului legislativ şi nu şefu- 
lui statului. 

Contrar modelului american, puterea executivă — în 
buna tradiţie helvetică ce nu agrea puterea personală şi 
de la care derogase numai regimul Actului de Mediere — 
este exercitată de către un colegiu compus din şapte 
membri, Consiliul federal. Pe rând, fiecare dintre cei şapte 
consilieri deţine preşedinţia vreme de un an şi poartă titlul 
de preşedinte al Confederaţiei, dar fără a avea în vreun fel 
întâietate asupra colegilor săi2'9. Consilierii naţionali şi 
federali sunt desemnaţi pentru trei ani220 şi au dreptul de a 


218 La vremea respectivă, numărul lor era de 111. Cota a fost ridicată 
la 22 000, apoi la 24 000; în 1962, numărul de consilieri naţionali a fost 
definitiv fixat la 200. (n.a.) 

219 Şi aceasta într-o asemenea măsură încât foarte mulţi dintre 
elveţieni nici nu ştiu cine este preşedintele pe anul în curs. (n.a.) 

220 începând din 1931, durata unei legislaturi a crescut la patru ani; 
cantoanele sunt libere să-şi aleagă după cum doresc reprezentanţii în 
Consiliul statelor; tot ele sunt şi cele care le plătesc salariile, spre 
deosebire de consilierii naţionali, care sunt retribuiti prin intermediul tre- 
zoreriei federale. (n.a.) 

Harta 6 — Elveţia modernă 


fi realesi. În fapt, cu numai două excepţii, consilierii fede- 
rali au fost de fiecare dată realeşi, ceea ce lor le-a confe- 
rit o mare autoritate morală, iar ţării o stabilitate exceptio- 
nală. 

Constituţia formulează statutul Confederaţiei şi al 
domeniilor care îi sunt atribuite; conform principiului sub- 
sidiarităţii, cantoanele îşi păstrează competenţa generală: 
ele sunt suverane în toate problemele care nu tin de com- 
petenta dreptului federal. În 1848, Confederaţia se ocupă 
de relaţiile cu străinătatea şi de cea mai mare parte a 
problemelor militare; tot ei îi revin monopolul poştelor, al 
vămilor şi al emiterii de monedă22', protecţia libertăţilor 
cetăţenilor (uneori chiar împotriva propriului canton, cum 
se întâmplă, de exemplu, în domeniul religios), ca şi misi- 
unea de a creşte prosperitatea generală, sarcină ce va 
căpăta o importanţă tot mai mare de-a lungul anilor. 

Cantoanele erau suverane în domeniile dreptului, al 
instrucției, al cultelor222, al lucrărilor publice (unele lucrări 
de interes naţional, precum modificarea cursului râurilor 
sau a bazinelor lacurilor de la poalele munţilor Jura, 
puteau fi însă subvenţionate din fonduri federale), al 
comerţului şi industriei. Ele percep impozite directe, în 
vreme ce Confederaţia trăieşte mai ales din taxele 
vamale; din această cauză bugetul ei este mai degrabă 
modest. 

Constituţiile cantonale, care trebuie să fie republicane 
şi democratice, precum şi toate modificările la acestea, 
sunt supuse aprobării Camerelor federale. Aliantele 
politice între cantoane sunt interzise (dar există posibili- 


221 Confederaţia a adoptat sistemul monetar francez. (n.a.) 


222 Sub rezerva libertăţii de conştiinţă a cetăţenilor şi a liberei prac- 
tici a cultelor creştine; israeliţii au obţinut egalitatea în 1866. (n.a.) 

tatea încheierii de concordate administrative), precum si 
activităţile ordinului iezuiţilor, în încercarea de a evita 
repetarea evenimentelor din 1847. 

Capitulațiile militare au fost interzise, iar recrutările sus- 
pendate, dar tratatele încheiate deja rămân în vigoare până 
la expirarea lor. Cu excepţia gărzii pontificale22, apărarea 
oraşului Gaeta de către regele Neapolelui, în 1860224, a fost 
ultima activitate a serviciului de mercenariat. 

În fine, datorită poziţiei sale centrale şi importanţei sale 
istorice, Berna este aleasă ca oraş federal; importanţa 
numerică a latinofonilor i-a dat întâietate în faţa Zurich-ului 
(printre candidate se mai numărau Lucerna, capitală a 
„învinşilor”, precum şi micul oraş Zofing din Aargau). 
Tribunalul federal s-a stabilit la Lausanne în 1875, când a 
căpătat şi statut de instituţie permanentă25, iar Lucerna va 
găzdui Tribunalul federal de asigurări de la crearea sa, în 
1917226, 

Constituţia îi dădea Confederaţiei dreptul de a crea o 
universitate federală, de care însă aceasta nu s-a folosit, 
pentru a nu aduce prejudicii instituţiilor de acest fel deja 
existente2?’; ea a fondat însă la Zurich o Şcoală 


223 Garda pontificală este formată şi astăzi din elveţieni îmbrăcaţi în 
costume de epocă. 

224 Episod din unificarea Italiei în jurul Regatului Piemont. Regatul 
Napoli, condus de o ramură a Bourbonilor, a fost în 1860-1861 integrat 
Piemontului, graţie eforturilor militare ale lui Garibaldi. 

225 Până atunci, cei 11 judecători erau itineranti şi nu lucrau tot tim- 
pul; în zilele noastre, numărul lor este de 30. (n.a.) 

226 în mod curios, acest fapt nu este menţionat în Constituţie. (n.a.) 

227 La începutul secolului, universitatea din Basel era încă singura 
din ţară; Berna şi Ziirich şi-au creat propriile universităţi imediat după 
1830. Academiile de la Geneva, Lausanne şi Neuchâtel s-au transfor- 
mat în universităţi încetul cu încetul. În 1889, la Fribourg a fost fondată 
o universitate catolică, iar Sankt Gallen a devenit sediul unei univer- 
sitäti comerciale. (n.a.) 

politehnică ce avea să devină faimoasă: o vreme, acolo a 
predat Einstein. 

În jurul anului 1870 se face simțită nevoia unei restruc- 
turări în cel puţin trei domenii. Mobilizarea armatei îşi 
dovedise lacunele în privinţa instrucției infanteriei, aflată 
încă în sarcina cantoanelor; pe de altă parte, dezvoltarea 
afacerilor scosese la iveală inconvenientele existenţei a 
26 de regimuri juridice diferite228. În fine, mişcarea demo- 
crată — care se intensificase, mai ales la Zürich, 
acţionând împotriva ,seniorilor” democraţiei reprezenta- 
tive şi militând pentru o participare mai directă a poporului 
la decizia politică — obținuse în acest canton dreptul de a 
desemna magistraţii şi funcţionarii prin alegeri directe, 
precum şi dreptul de iniţiativă legislativă. 

Pe plan federal, un prim proiect a fost respins în 1872 
de o coaliţie formată din conservatori şi federalişti latino- 
foni; aceştia din urmă au propus o a doua versiune, mai 
putin radicală — se renunţa la unificarea dreptului??? —, 
care va fi adoptată în 1874. Această Constituţie a rămas 
actul normativ al ţării până în 1999. 

Domeniul militar a devenit aproape exclusiv federal 
(autoritatea cantoanelor reducându-se la câteva acte de 
satisfacere a amorului propriu), iar drepturile populare 
s-au extins. Deja începând din 1848, toate modificările 
constituţionale trebuiau aprobate de popor şi de cantoane — 
cu obligaţia dublei majorităţi. Acestui referendum obliga- 
toriu i s-a adăugat dreptul la un referendum facultativ. la 
cererea unui număr de 30 000 de cetăţeni, făcută într-un 


228 Fiecare dintre cele 19 cantoane şi cele 6 semicantoane avea 
codul său juridic, iar Jura bernez păstrase Codul Napoleon. (n.a.) 

229 Aceasta a fost introdusă mai târziu: în 1907 pe plan civil, în 1942 
în dreptul penal; cât despre procedură, decizia aparţine în continuare 
cantoanelor. (n.a.) 

interval care să nu depăşească trei luni230, o lege votată de 
cele două Camere putea fi supusă votului poporului suve- 
ran, ea neintrând în vigoare decât dacă acesta o aprobă; 
în acest caz, este acceptată numai majoritatea populară. 

Acest drept a fost completat, în 1891, cu dreptul de 
inițiativă în materie constituţională: 50 000 de cetăţeni pot 
propune fie înscrierea unui nou articol în Constituţie, fie 
modificarea unui articol existent, problema fiind supusă 
dublului vot al poporului şi al cantoanelor. 

Deliberările cele mai pasionate nu au fost în mod obli- 
gatoriu acelea legate de domeniile importante. Prima 
modificare a Constituţiei din 1874, care a avut loc cinci ani 
mai târziu, privea dreptul cantoanelor de a reintroduce 
pedeapsa cu moartea; prima iniţiativă acceptată privea 
interdicţia sacrificiilor animale după ritualul israelit?3. În 
1882, poporul s-a mobilizat împotriva creării unui post de 
secretar general pentru învăţământul public secundar; 
această funcţie apucase chiar să primească un nume, 
„Senegal scolar”22. În 1908, 56% dintre electorii din 20 de 
cantoane s-au pronunţat pentru prohibirea absintului?33, 


230 În 1977, numărul a crescut la 50 000; pentru o iniţiativă legisla- 
tivă, numărul necesar este de 100 000; trebuie menţionat că, prin 
creşterea populaţiei şi adoptarea sufragiului feminin, corpul electoral a 
crescut de patru ori. (n.a.) 

231 Măsura respectivă este în vigoare şi azi, dar a dispărut din 
Constituţie, fiind inserată, mai discret, în Legea pentru protecţia ani- 
malelor. (n.a.) 

232 Probabil în amintirea funcţionarilor delegaţi de ducii de Austria, 
foştii suzerani de altădată, care lăsaseră o amintire nu tocmai plăcută 
în cantoane. 

233 Băutură alcoolică de culoare verzuie, cu efecte halucinogene, 
produsă dintr-o varietate de pelin. Foarte apreciată la finele veacului al 
XIX-lea, a fost ulterior interzisă, din cauza efectelor sale nocive. 


126 


spre marea furie a locuitorilor din Neuchâtel, care îl fabri- 
cau. În general, poporul s-a dovedit a fi mai conservator 
decît autorităţile sale. Nu puţine au fost legile votate în 
Camere şi respinse prin votul popular, de a cărui graţie 
s-a bucurat numai o mică parte dintre iniţiative: două 
propuneri socialiste cu privire la dreptul la muncă (1904) şi 
la un impozit pe proprietate (1922) au fost respinse; 
propunerea privind alegerea Consiliului federal de către 
popor a fost respinsă de două ori, în 1900 şi 1942. 
începând din 1913, chiar şi tratatele internaţionale pot 
constitui obiectul unui referendum: o convenţie franco- 
elveţiană asupra zonelor vamale libere din jurul Genevei, 
create prin tratatele din 1815 şi 1860, deşi ratificată de 
Consiliul federal, a fost respinsă, prin referendum, cu o 
majoritate de 4 contra 1. 

În 1874 s-a încheiat şi lunga istorie a emancipării 
evreilor, sub presiunea puterilor străine, între care Franţa 
şi Olanda, care nu erau de acord cu discriminarea la care 
erau supuşi în Elveţia unii dintre cetăţenii lor; a fost nevoie 
însă şi de înfrângerea unei puternice rezistenţe popu- 
lare23%4. 

Partidul radical a deţinut majoritatea fără întrerupere 
până în 1919; el reprezenta în aceeaşi măsură burghezia 
de afaceri şi țărănimea. Liberalii erau în declin si au sfârşit 
prin a fi absorbiți de către radicali în cele mai multe dintre 
cantoane, în vreme ce opoziţia era reprezentată de dreap- 
ta conservatoare şi de câţiva deputaţi socialişti pe care 
sistemul majoritar îi defavoriza. 

După 1870, Elveţia trece, ca şi Germania, printr-o criză 


234 Existau însă şi unele cantoane, cum ar fi Vaud, care nu adop- 
taseră niciodată legi discriminatorii; o comunitate formată din 250 de 
evrei alsacieni — alcătuind 15% din populaţia totală a târgului — se 
stabilise încă din 1826 la Avenches. (n.a.) 

de  anticlericalism cunoscută sub numele de 
KulturkampfF35, care a prilejuit scene penibile, de exemplu 
în regiunile catolice din Jura, unde guvernul de la Berna 
susţinea disidenţa vechilor catolici sau catolici creştini, 
care respingeau dogma puterii pontificale. În 1848, la ce- 
rerea radicalilor de la Fribourg, episcopul din acest oraş a 
fost întemnițat timp de câteva săptămâni în castelul de la 
Chillon, apoi exilat; în 1873, crearea unui vicariat apostolic 
la Geneva a provocat expulzarea de către Consiliul fede- 
ral a titularului desemnat de papă. Constituţia din 1874 
conţinea mai multe articole ce mergeau în sensul laicizării: 
conducerea şcolilor primare trebuia să fie încredinţată 
autorităţilor civile, şcoala publică nu putea avea un carac- 
ter exclusiv confesional, deschiderea de noi mănăstiri, 
precum şi redeschiderea celor care dispăruseră erau 
interzise, procedurile de stare civilă erau laicizate, la fel ca 
şi cimitirele; membrii clerului nu aveau dreptul să intre în 
Consiliul naţional!23%6. 

Tensiunea a mai scăzut în 1891, atunci când conserva- 
torii au obţinut un loc în Consiliul federal. În unele can- 
toane, conflictele au rămas în continuare destul de vii; aşa 
s-au întâmplat lucrurile în Ticino, unde Confederaţia a tre- 


235 „Lupta pentru civilizaţie / cultură” (în Ib. germană, în original) 
desemnează linia politică iniţiată de cancelarul german Bismarck, care 
viza asigurarea preeminentei statului laic în domeniile instrucției şi al 
activităţii clerului (1871-1878). Amenintat de coalizarea opoziţiei, de la 
socialişti la centrul catolic, cancelarul a încercat mai apoi reconcilierea 
cu Vaticanul. 

236 Catolicii elveţieni, care nu depindeau de nici o arhiepiscopie, ci 
se subordonau direct Sfântului Scaun, ţineau foarte mult la libertăţile 
lor: în 1988, când papa a desemnat un episcop fără a ţine cont de 
părerea capitulului local, în dioceza Chur au avut loc manifestări de 
nemulţumire. Conflictul s-a rezolvat în 1997, când prelatul a fost înălţat 
în rangul nou creat de arhiepiscop... de Liechtenstein. (n.a.) 

buit să impună sistemul proporţional pentru alegerea 
guvernului. În Valais, numeroase comune aveau două fan- 
fare, una conservatoare şi una radicală. 


O maximă care a fost mult timp vehiculată este aceea 
că o mică ţară neutră nu are politică externă. Într-adevăr, 
personalul diplomatic elveţian era foarte restrâns, 
însumând în 1848 doi miniştri plenipotentiari, unul la Viena 
şi altul la Paris; vreme de o sută de ani, elvetienii, cărora 
nu le plăceau titlurile sforăitoare, nu au avut ambasadori. 
Totuşi, cu sau fără voia sa, Elveţia a trebuit să se con- 
frunte cu vicisitudinile situaţiei europene generale. 

Mai întâi, ea a ştiut să evite să răspundă în 1848 soli- 
citărilor patriotilor italieni, care cereau unei ţări ce-şi trăise 
deja propria revoluţie să se alăture forţelor care luptau 
împotriva Austriei ,reactionare”2?7. 

În 1856, Elveţia a fost la 'un pas de a intra în război cu 
Prusia, al cărei rege nu recunostea pierderea principatului 
Neuchâtel. „Regaliştii” din acest canton, rămaşi destul de 
numeroşi, au izbutit o lovitură împotriva castelului unde se 
afla sediul guvernului, dar au fost alungaţi de armata fe- 
derală, iar şefii lor au fost arestaţi. Din considerente de 
onoare, regele a cerut eliberarea acestora, pe care însă 
Consiliul federal a refuzat-o. Cele două părţi au pus mâna 
pe arme cu strigăte de genul ,Veniti pe malurile Rinului şi 
conduceţi-ne în luptä!”, dar raţiunea a avut câştig de 
cauză, Anglia intervenind discret; s-a hotărât ca Neuchâtel 
să rămână republică, iar regele Prusiei să păstreze titlul 
onorific de principe de Neuchâtel. 

În 1860, pe când Sardinia se pregătea să cedeze 


237 Ei se bucurau de susţinători chiar printre cei mai înalţi demnitari; 


Druey afirma că „neutralitatea este ceva imposibil în lupta dintre 
popoare şi principi”. (n.a) 

Savoia Frantei, s-a produs o nouä miscare a locuitorilor 
din nordul acestei provincii, care doreau alipirea la Elvetia, 
în primul rând pentru că economia savoiardă depindea în 
mare măsură de Geneva. În Elveţia, numai locuitorii 
Genevei şi preşedinţii Confederaţiei din anii 1859 şi 
186028 doreau acest lucru23%; după câteva intervenţii 
binevoitoare, Napoleon al Ill-lea a refuzat orice färâmitare 
a provinciei şi s-a raliat savoiarzilor, promitându-le crearea 
unei zone libere. Cuvintele „da” şi „zonă” au reunit o 
imensă majoritate cu ocazia plebiscitului, iar Confederaţia 
nu a mai insistat; genevezii însă, de acum înainte încon- 
jurati de Imperiul Francez?+, aveau de ce să se teamă. 

Oraşul lor avea să primească o nouă vocaţie: crearea 
Crucii Roşii, în 1863, datorată iniţiativei lui Henry Dunant, 
onora Elveţia şi conferea un sens nou neutralității sale. 
Sediul Comitetului internaţional al acestei instituţii a fost 
stabilit la Geneva, iar emblema sa reia, cu culorile inver- 
sate, stema ţării întemeietorului său. 

În 1870, în timpul Războiului franco-prusac, simpatia 
opiniei publice s-a îndreptat într-o primă fază către 
Germania, „pe care Napoleon al Ill-lea o atacase cu mare 


238 Până la Primul Război Mondial, Departamentul Politic (sau al 
Afacerilor Exteme) era condus de preşedintele Confederaţiei, ceea ce 
însemna că deţinătorul funcţiei se schimba în fiecare an. (n.a.) 

239 Locuitorii din Vaud simpatizau cu Bonaparte de pe vremea 
Primului Imperiu; în restul ţării, ideea dominantă era aceea care avea 
să reapară în timpul afacerii Vorarlberg din 1919, şi anume că un stat 
neutru nu caută să se extindă. Pe lângă aceasta, ambele situaţii ar fi 
presupus modificarea echilibrului lingvistic şi a celui religios. (n.a.) 

240 În încercarea de a reînvia vremurile unchiului său, Napoleon |, 
Ludovic-Napoleon, venit la putere prin lovitură de stat, la 2 decembrie 1851 
(exact la 52 de ani de la 18 Brumar, vezi, mai sus, nota 178) s-a proclamat 
împărat la 2 decembrie 1852, sub numele de Napoleon al Ill-lea (Napoleon 
al Il-lea era considerat fiul lui Napoleon, mort tânăr în Austria). 

uşurătate”. După Sedan, nenorocirile îndurate de francezi 
şi o anume solidaritate republicană au modificat însă sen- 
sul acestei simpatii; în martie 1871 a avut loc la Zurich o 
ciocnire între populaţie şi colonia germană care 
sărbătorea zgomotos victoria. Cel mai însemnat val de 
compasiune a fost stârnit de soarta celor 85 000 de soldaţi 
ai Armatei de est, masati la frontiera cu Jura, care au pri- 
mit adăpost peste iarnä241. 

Misiunea de mediator asumată de Elveţia s-a manifes- 
tat încă o dată în 1900: preşedintele Confederaţiei a fost 
desemnat să arbitreze într-un litigiu teritorial dintre Franţa, 
prin colonia sa din Guyana, şi Brazilia; zona respectivă i-a 
fost atribuită Braziliei. 

Prin Convenţia Gothard, încheiată cu Germania şi Italia 
în 1909, după cumpărarea societăţii de căi ferate, pentru 
a obţine de la aceste ţări renunţarea la drepturile lor de 
proprietate, se acorda acestei căi clauza „liniei celei mai 
favorizate”, ceea ce a provocat un protest general, care 
s-a dovedit mai târziu puţin întemeiat. 

Statul federal era, desigur, cel mai bine pregătit pentru 
a rezista presiunilor la care erau supuşi refugiații politici 
aflaţi în continuare în număr mare în Elveţia: republicani 
francezi, precum Gambetta şi Quinet2* sub al Doilea 
Imperiu (unicul organ de opoziţie la adresa regimului de la 
Paris era un mic ziar radical de la Fribourg, redactat de un 

241 Aceştia au fost distribuiţi în toate cantoanele, mai puţin în Ticino: 
înainte de deschiderea tunelului Gothard, intrarea în acest canton pe 
vreme de iamă era imposibilă fără a ieşi din ţară. (n.a.) 

242 Republican radical, Léon Gambetta (1838-1882) devenise 
indezirabil regimului încă din 1868, în vreme ce istoricul Edgar Quinet 
(1803-1875) a fost declarat proscris imediat după 1851 si a locuit în 
Belgia şi Elveţia până în 1870. Acesta din urmă a fost în relaţii strânse 


cu oamenii de cultură români şi a lăsat pagini interesante despre 
Principate. 

emigrant alsacian), apoi proscrisi ai Comunei — pictorul 
Courbet2# a murit pe malurile lacului Léman. Elveţia a 
primit şi revoluționari ruşi, ca Bakunin, Herzen, 
Kropotkin2# — expulzat în 1881 —, Lenin, precum şi 
patrioţi polonezi, printre care pianistul Paderewski; în 
1870, la Rapperswil a fost deschis un muzeu naţional 
polonez. 


243 Ca orice regim politic impus prin forță, Comuna din Paris, instau- 
rată în martie 1871, în vreme ce Parisul era asediat de prusaci, a avut 
indezirabilii săi. Pictorul Gustave Courbet (1819-1877), adept al unei 
arte inspirate din mediile modeste ale societăţii, a participat activ la 
evenimentele revoluţionare, autoexilându-se însă abia în 1874, în urma 
unei afaceri din care ieşise complet ruinat. 

244 Mihail Alexandrovici Bakunin (1814-1876), „părintele anarhismu- 
lui”, a fost unul dintre fondatorii Internaționalei | socialiste, din care a 
fost ulterior îndepărtat de Karl Marx însuşi. A trăit vreme îndelungată în 
Elveţia şi a murit la Berna. Gânditorul şi scriitorul Aleksandr Ivanovici 
Herzen (1812-1870) a zăbovit şi el o vreme la Geneva, unde a condus 
mai multe publicaţii îndreptate împotriva regimului din Rusia. Trăitor pe 
rând la Geneva şi apoi în Savoia, prinţul anarhist Piotr Alekseevici 
Kropotkin (1842-1921) a avut o influenţă considerabilă în mediile 
socialiste internaţionale. 

Capitolul X 


ECONOMIE SI SOCIETATE 
ÎN SECOLUL AL XIX-LEA 


În 1815, Elveţia nu mai este doar o sărmană ţară 
alpestră, dar nici nu se situează încă în rândul ţărilor celor 
mai bogate de pe glob. Faptul că ea şi-a cucerit un loc de 
invidiat pe piaţa mondială se datorează revoluţiei industri- 
ale şi mai ales păcii şi stabilităţii politice. 

Condiţiile sale economice naturale sunt însă departe 
de a fi favorabile. În afară de lemn, sare şi mai ales 
resurse hidroenergetice, Elveţia nu dispune de nici o 
materie primă, nu are deschidere la mare, piaţa de des- 
facere internă este restrânsă, ţara muntoasă şi transpor- 
turile costisitoare. Capitalul — deşi destul de consistent de 
pe urma activităţii bancare — este la început puţin investit 
în industrie, care recurge mai ales la soluţia autofinantärii. 
Aceste inconveniente sunt însă compensate de alte 
aspecte, cum ar fi dorinţa de a munci a populaţiei şi 
prezenţa în vecinătatea Confederaţiei a unor ţări intens 
populate. Astfel, industria elveţiană se specializează în 
producerea unor obiecte de calitate, de dimensiuni 
reduse, cu mare valoare adăugată şi destinate îndeosebi 
exportului. 

Trebuie menţionată, de asemenea, şi creşterea 
demografică. Între 1798 şi 1910, populaţia creşte de la 
1,665 la 3,753 milioane de locuitori. Până în 1880, balanţa 
migraţiei este negativă: mercenariatului îi ia locul migraţia 
dincolo de mări, încurajată adesea de guvernele can- 
tonale, dornice să scape de „sărmanii” lor; astfel, în 

Brazilia ia naştere Nova Friburgo, iar în Statele Unite New 
Bern. Numeroşi locuitori din Ticino se stabilesc în 
California şi în Australia25. La sfârşitul secolului, bilanţul 
migraţiei se inversează: în 1910, străinii, de la zidarul 
piemontez până la profesorul universitar german, sunt 
prezenţi în număr de 550 000, adică 15% din populaţie; la 
Geneva, proporţia lor atinge 40%. 

O anumită dinamică se poate constata şi în interior; în 
prima jumătate a secolului, creşterea demografică cea mai 
puternică se înregistrează la Basel, în Aargau şi la Berna; 
iar cea mai slabă în Appenzell, Uri şi Graubünden (în Inner 
Rhoden se produce chiar o scădere demografică). Între 
1850 şi 1910, creşterea are loc în favoarea cantoanelor 
urbane — Basel Urban, Geneva, Zurich —, în vreme ce 
regiunile industrializate timpuriu, dar lipsite de oraşe 
importante, cum sunt Glarus sau Aargau, stagnează. 
Mixajul confesional este ilustrat prin faptul că, în 1900, în 
oraşul lui Calvin se înregistrau 46% catolici şi 50% protes- 
tanti, în vreme ce la nivelul întregului canton proporţia este 
inversă. 

Per total, oraşele se dezvoltă mai încet decât în alte 
tări. În 1850, opt dintre comune — în frunte cu Geneva — 
depăşesc numărul de 10 000 de locuitori: în 1910, două — 
Zurich şi Basel — au o populaţie de peste 100 000 de 
locuitori. Zidurile lor au fost dărâmate în timpul revoluțiilor 
democratice: la Berna, în 1833, la Geneva, în 1846. 
Oraşele se deschid astfel către periferii şi satele încon- 
jurătoare şi se construiesc poduri peste denivelările 
reliefului accidentat: la Berna, la Lausanne, la Fribourg — 


245 Unul dintre cei ce au plecat din Elveţia este Suter, originar din Basel, 
care, înainte să fi fost deposedat de căutătorii de aur instalaţi pe domeniile 
lui, deţinea o vastă proprietate agricolă în apropiere de San Francisco; este 
cunoscut din biografia romanţată a lui Blaise Cendrars. (n.a.) 

unde se află cel mai mare pod suspendat din Europa. 
În oraşe apar instalaţii de apă curentă transportată 
prin presiune (primul este Zurich, în 1864), instalaţii de 
gaz (Geneva, în 1845), reţele de telefonie (Berna, în 
1877) şi reţele electrice (Lausanne începe cu şase 
abonaţi, în 1882; ultima comună din Elveţia se va conec- 
ta abia la mijlocul secolului al XX-lea). Teama de holeră a 
dus la răspândirea toaletelor cu apă, lupta contra tubercu- 
lozei a permis demolarea caselor şi a cartierelor insalubre; 
însă burgul istoric Gruyère va rămâne multă vreme în 
afara circuitului turistic din cauza completei lipse de 
canalizare, apele menajere şi latrinele vărsându-se de-a 
lungul coastelor promontoriului pe care e construită 
aşezarea. 

„Şomajul tehnologic” creat de trecerea de la munca 
artizanală la mecanizare aduce pe piaţă o mână de lucru 
însemnată şi, la început, ieftină. Dar absenţa industriei 
grele, care antrenează de obicei o scădere a calităţii — în 
Anglia, bunăoară, se căutau în epocă muncitori manuali —, 
precum şi nivelul de instrucţie ridicat, mai ales în regiunile 
protestante245, duc la îmbunătăţirea calificării. 

Elveţia dispunea de o importantă tradiţie industrială 
încă din vremea Vechiului Regim. Cele care se dezvoltă 
cel mai rapid sunt regiunile active din secolul al XVIII-lea, 
ca Aargau, în care râurile acționau un mare număr de 
mori. Micuța comunitate alpestră Glarus este printre cele 
mai active; acolo, bumbacul se lucra la domiciliu încă din 


246 Alte cantoane rămân în urmă, fapt confirmat de uriaşa trecere de 
care s-a bucurat pe lângă o populaţie rurală săracă şi neîncrezătoare 
în autorităţi falsificatorul de bani Farinet, care a făcut ravagii în Valais 
între 1870 şi 1880; un roman, din 1932, al lui Ramuz, apoi un film au 
sfârşit prin a transforma acest personaj — în realitate un răufăcător 
vulgar — într-un bărbat chipes şi cu darul vorbirii, pe scurt un erou 
mitic al libertăţii. (n.a.) 

secolul al XVIII-lea, fiind apoi exportat până în Norvegia şi 
Rusia, graţie spiritului de colaborare familială. Cantoanele 
unde prospera cultura cerealelor, ca Vaud, Fribourg şi 
Berna, rămân în urmă, în parte şi din motive politice, sen- 
timentale sau religioase: câmpurile vesele sunt preferate 
uzinelor triste şi murdare, la care se adaugă teama de 
patronii meschini şi de muncitorii cu moralitate îndoielnică. 

Industria textilă predomină, numărând 158 000 de 
muncitori în 1800 şi 292 000 în 1900, chiar dacă ponderea 
ei economică reală scade de la 86 la 49%. 

Avântul industriei bumbacului începe în plină perioadă 
revoluţionară, în 1801, când Pellis, personaj originar din 
Vaud, deschide o filatură mecanică la Sankt Gallen. Între- 
prinderile se concentrează în Elveţia de nord şi cea orien- 
tală: numărul de brose24’ creşte de la 150 000, în 1814, la 
1 150 000, în 1857. Familia Volkart creeazä un adevärat 
imperiu al bumbacului în Indii. Zürich este centrul tesätori- 
ilor de mätase — cu 23 000 de räzboaie de tesut, la care 
lucrau 58 000 de persoane în 1900 —, Basel se specia- 
lizează în fabricarea panglicilor de mătase, Appenzell se 
consacră mai ales broderiei. Fiind căutată de o clientelă 
foarte pretențioasă, aceasta din urmă — care îmbină 
lucrul la războaiele de ţesut mecanice cu lucrul manual — 
cunoaşte o dezvoltare spectaculoasă: în 1911, ea dădea 
de lucru la 50 000 de muncitori — aproape la fel de mulţi 
ca ceasornicăria şi mai multi decît metalurgia —, 
acoperind 15% din exporturile elveţiene. În schimb, indus- 
tria pânzelor de bumbac şi aceea a tesäturilor de in sunt 
în declin; modesta industrie a împletiturilor din pai ajută 
considerabil la rotunjirea veniturilor unor regiuni rurale din 
Aargau, Ticino şi Fribourg. 


247 Tije de metal care susţin bobinele în filaturi; numărul lor indică 
potenţialul de lucru al unei întreprinderi. 

În Jura predomină ceasornicăria. Munca la domiciliu 
sau în ateliere mici cedează în faţa lucrului în uzină în 
momentul când se face simţit pericolul concurenţei ame- 
ricane: totuşi, la 1900, în localitatea Fleurier din 
Neuchâtel, dintr-un număr total de 3 579 de locuitori, 
629 erau ceasornicari, distribuiţi în 142 de ateliere. 
Calitatea se îmbunătăţeşte, apar şcoli de ceasornicari şi 
un observator cronometric la Neuchâtel. 

Încă şi mai tipică este dezvoltarea metalurgiei. Într-o 
ţară aproape complet lipsită de minereu, industria grea nu 
putea prospera; în 1870 funcționau încă o duzină de fur- 
nale care foloseau cărbune de lemn; construcţia de căi 
ferate a făcut posibil importul de minereu străin de mai 
bună calitate şi la preţuri mai mici; ultimul mare furnal a 
fost închis în 1935. 

Industria de maşini s-a născut în 1806, când o filaturä 
din Zurich, Escher-Wyss, a început să-şi construiască 
propriile războaie de ţesut; curând, ea avea să-şi con- 
sacre activitatea exclusiv acestei noi producţii, construind 
şi alte maşini; această întreprindere este în prezent o 
importantă fabrică de turbine. Materialul feroviar, 
motoarele Diesel, aparatele electrice şi instrumentele de 
precizie de origine elveţiană aveau să se răspândească în 
lumea întreagă. 

Şi-au făcut apariţia şi industriile chimică şi electrochi- 
mică, iar utilizarea resurselor hidroelectrice avea să dea 
un avânt paradoxal industriei prelucrătoare de aluminiu, în 
ciuda lipsei zăcămintelor de bauxită. 

Băncile private tradiţionale continuau să administreze 
averile cu pricepere şi discreţie, dar investeau puţin în 
industrie. Începând din 1805, casele de economii încearcă 
să stimuleze activitatea locală; mai târziu, cantoanele 
creează Băncile cantonale (Berna în 1834, iar Uri abia în 

1915), ale cäror obiective sunt atât economice — dez- 
voltarea creditului funciar şi artizanal —, cât şi politice — 
asigurarea de venituri pentru trezoreria cantonului şi a 
comunelor. Marile bănci de afaceri se nasc ceva mai târ- 
ziu, o dată cu apariţia, în 1856, a Creditului Elvetian, după 
modelul Creditului Mobiliar parizian. Banca Naţională, 
instituţie destinată să emită moneda?% şi să reglementeze 
circulaţia acesteia, va fi creată abia în 1907. 

Încă de la mijlocul secolului, activitatea bancară a 
antrenat dezvoltarea caselor de asigurări de viaţă sau 
împotriva accidentelor — până atunci, singurele asigurări 
încheiate erau acelea împotriva incendiilor —, stârnind în 
cele din urmă şi interesul pentru reasigurare; după un 
început modest în 1863, compania elveţiană cu acest 
nume a devenit una dintre cele mai importante pe plan 
mondial. 

Străinii joacă un rol considerabil. Englezul Brown şi 
germanul Boveri creează o întreprindere metalurgică la 
Baden; în 1866, un alt german, chimistul Nestlé, inven- 
tează la Vevey o pudră lactată aflată la originea prodi- 
gioasei cariere a mărcii cu acelaşi nume. În 1905, aceas- 
ta a fuzionat cu uzina de lapte condensat creată în can- 
tonul Zug de către doi americani, fraţii Page, înainte de a 
absorbi alte fabrici de ciocolată, iar în 1947 fabrica de pre- 
lucrare a leguminoaselor şi de supe pe care o fondase, în 
1885, fiul unui imigrant italian numit Maggi. 

Numeroşi patroni pun în aplicare o etică specific 
burgheză şi protestantă, întemeiată pe muncă, simţul 
economiei, exigenta faţă de sine şi faţă de ceilalţi. Însu- 
fletiti de convingerea că datoria lor era aceea de a-şi mări 


248 Până la data respectivă, erau abilitate să emită monedă treizeci 
de instituţii. (n.a.) 

capitalul, dorinţa lor de îmbogăţire nu era egalată decât 
de rigoarea cu care evitau să cheltuiască; tradiţia orală 
povesteşte că unul dintre aceşti şefi de întreprindere 
căpătase obiceiul de a micşora plata cu ora a angajaţilor 
cu câte două centime pentru fiecare naştere care avea 
loc în familia sa... Cu toate acestea, toţi au în grijă pro- 
priile lor „cutii ale milei” şi adesea joacă rolul de mecena, 
ca familia Reinhart la Winterthur; în altă localitate, propri- 
etarul unei linii de cale ferată a interzis circulaţia trenurilor 
duminica, din respect faţă de ziua Domnului2%. 

Şi agricultura se transformă. Liberul schimb de la 
mijlocul secolului250 şi dezvoltarea căilor ferate, care faci- 
litau importurile, au făcut ca ponderea economică a culturii 
cerealelor şi a viticulturii să scadă în favoarea producţiei 
de lapte. În 1914, Elveţia nu reuşea să-şi acopere con- 
sumul de grâu prin mijloace interne decât pentru cincizeci 
de zile pe an. Încadrarea populaţiei active în agricultură 
scade de la 62% la 26 %, iar venitul naţional se 
micşorează vizibil. Versul lui Hugo ,Elvetianul îşi mulge 
vaca şi trăieşte liniştit” nu mai era de actualitate. 

Sistemul de comunicaţii se îmbunătăţeşte prin constru- 
irea unor drumuri demne de acest nume prin defileele San 
Bernardino şi Splügen, în 1823 (cantonul Graubünden 
profită de rivalitatea dintre Sardinia şi Austria pentru a se 
ocupa de cele două lucrări), prin Gothard, în 1826, şi mai 
târziu în multe alte regiuni. Primul vapor cu aburi, numit, 


249 în familia B... ne exploatau ca pe sclavi, dar am fost întotdeau- 
na recunoscătoare pentru că m-au îngrijit (de tuberculoză) şi nu m-au 
dat afară” povesteşte o fostă slujnică. (n.a.) 

250 începând din 1870, Elveţia, urmând modelul altor state europene 
şi resimtind ameninţarea pe care cauzele economice ale Tratatului de 
la Frankfurt o reprezentau pentru industria sa, a trebuit să devină pro- 
tecţionistă; către 1895, a intrat într-un adevărat război vamal cu Franţa. 
(n.a) 


139 


cum era de aşteptat, Wilhelm Tell, brăzdează apele lacu- 
lui Léman în 1823. 

Construirea de căi ferate începe târziu, relieful muntos 
şi vămile interne constituind multă vreme impedimente 
serioase. Prima linie a fost instalată, în 1844, la Basel, ca 
punct terminus al liniei Alsaciei, iar prima linie „pur 
elveţiană” a fost deschisă, între Zurich şi Baden, în 1847. 
Începând din 1855, reţeaua se dezvoltă rapid, chiar dacă, 
timid, primele căi ferate se limitau la a stabili legătura între 
diversele bazine fluviale şi lacustre: de la Rin la Aar 
(Basel-Olten), de la Léman la lacul Neuchâtel (Morges- 
Yverdon). Dezbateri aprinse urmăreau să lămurească 
dacă această investiţie trebuia să-i revină statului sau 
inițiativei private. Partizanii celei din urmă poziţii au avut 
câştig de cauză, iar până în 1872 au fost concesionate 
toate terenurile, mai întâi de către cantoane, apoi de către 
Confederație. Cu ocazia extinderii reţelei feroviare s-a 
făcut simțită o concurenţă acerbă între cantoane, între 
oraşe şi între diversele grupări economice. În 1856 a 
izbucnit chiar un conflict între guvernul din Vaud şi oraşul 
Lausanne. Cantonul dorea stabilirea unei legături între 
Geneva şi Berna, care să se folosească de un drum cât 
mai drept, prin Yverdon şi Murten. Oraşul administrativ, 
care astfel n-ar fi beneficiat decât de o ramificaţie secun- 
dară, precum şi cantonul Fribourg, ameninţat cu margi- 
nalizarea, avansau proiectul foarte îndrăzneţ al unei linii 
foarte înclinate, care să unească Lausanne, Fribourg şi 
Berna; finalmente, această propunere a avut câştig de 
cauză. Multă vreme luptele cele mai înverşunate din cele 
două Camere nu au fost lupte între partide, ci conflicte de 
interese feroviare; opinia publică reacţiona şi ea, încer- 
când să se opună „regilor căilor ferate”. 

Problema străpungerii Alpilor a aprins multe spirite. 

Gothard, Simplon, Splügen îsi aveau fiecare partizanii säi. 
Gothard a câştigat datorită poziţiei centrale, pentru că per- 
mitea o legătură directă cu Ticino şi datorită sprijinului 
primit din partea Germaniei şi ltaliei251. Străpungerea 
tunelului, între 1872 şi 1882, a fost o operă grandioasă în 
raport cu posibilităţile epocii22. În 1906 a venit rândul 
Simplonului, iar în 1913 al L&tschbergului253. Căile de 
acces au fost şi ele amenajate (este vorba despre digul 
Melide pe lacul Lugano, pentru Gothard, şi de tunelul 
Vallorbe, aflat la frontiera franco-elvetianä, pentru 
Simplon). 

În acest fel, reţeaua elveţiană de căi ferate a devenit 
una dintre cele mai dense din lume. În 1898, poporul 
votează pentru răscumpărarea de către Confederație a 
celor cinci companii care deţineau liniile principale254. Au 
rămas în proprietate privată, printre altele, compania de la 
Lôtschberg, aflată îndeosebi în mâinile oamenilor de afa- 
ceri de la Berna, şi Căile ferate retice, cu care cantonul 
Graubünden se identifica într-atât — datorită extraordi- 
narului său efort tehnic şi financiar —, încât s-a ajuns chiar 
ca pe teritoriul său circulaţia automobilelor să fie interzisă 


251 Finanţarea lucrărilor a fost asigurată, în mare, după cum 
urmează: Italia o jumătate, iar Germania şi Elveţia câte o pătrime. (n.a.) 

252 Strălucirea sa a fost însă întunecată de unele conflicte sociale; în 
1875, armata a deschis focul asupra muncitorilor aflaţi în grevă, bilanţul 
fiind de patru morţi. (n.a.) 

253 Durata călătoriei de la Lausanne la Milano, care era de 61 de ore 
cu diligenta, în 1850, şi de 19 ore şi 35 de minute cu trenul în 1905, fără 
a pune la socoteală drumul prin defileul propriu-zis, se reducea astfel 
la şase ore şi douzeci şi şase de minute. (n.a.) 

254 O a şasea companie, căile ferate ,nationale”, care se voia „po- 
pulară” şi lupta contra liniilor „de lux”, propunându-şi să lege vestul ţării 
de Germania fără a trece prin Zürich, a dat faliment. De pe urma ei au 
rămas câteva fragmente de linii secundare. (n.a.) 

între 1911 şi 1925. Cu începere din anul 1871 (o dată cu 
deschiderea liniei Righi), se înmulţesc căile ferate mon- 
tane, a căror dezvoltare este încurajată de inventarea cre- 
malierei, apoi de tractarea electrică; li se adaugă funicu- 
larele electrice sau acţionate hidraulic. Liniile cele mai 
spectaculoase ajung până la 3 000 de metri la Gornergrat 
(1898), în faţa masivului Cervino?55 sau sub Jungfrau256 
(1912). 

În fine; primii aviatori pornesc spre cerul Elveţiei: pe- 
ruanul Jorge Chăvez traversează Alpii în 1910, de la Brig 
la Domodossola, dar se accidentează mortal la aterizare. 

Calea ferată contribuie la dezvoltarea turismului 
(supranumit industria străinilor). Începând din 1815, conti- 
nentul e străbătut de europenii bogaţi, mai ales englezi, 
care nu mai putuseră să călătorească în ultimii douăzeci 
şi cinci de ani. Se vizitează Italia pentru vestigiile antice, 
cu popasuri minunate în faţa torentelor şi cascadelor 
alpestre, pe care romantismul le-a adus în centrul atenţiei: 
graţie acestei schimbări de gust estetic, Alpii devin din 
înspăimântători sublimi. Nuvelistul şi desenatorul genevez 
Tôpffer face excursii în jurul Mont Blanc-ului cu elevii de la 
institutul său; artiştii fac sejururi îndelungate în Elveţia: 
Nietzsche în Ober Engadin (Graubunden), Wagner la 
Lucerna; Brahms petrece trei veri la Thun. Scriitori ca 
Dumas şi Gautier povestesc, alţii, ca Daudet, imaginează 
călătorii în Elveţia; acolo îşi scrie Michelet La Montagne, 
în care celebrează puterea tutelară a Alpilor. Interesul îi 
priveşte şi pe oamenii muntelui, nu numai munţii în sine: 
doamna Vigee Lebrun pictează Sărbătoarea păstorilor de 
la Unspunnen (în Oberlandul bernez); aşa începe să 


255 Unul din vârfurile principale din Alpii Pennini, situat la frontiera 
dintre Elveţia şi Italia (4 478 m). 
256 Vârf în Alpii Bernezi, (4 158 m). 

capete contur mitul „poporului de păstori liberi pe pămân- 
turile lor”. 

Oamenii muntelui devin gazde de turişti sau ghizi. 
Pionierii întemeiază staţiuni şi dinastii: Seiler la Zermatt, 
Badrutt la St. Moritz (sat romans?’ care se transformă în 
orăşel cosmopolit); în străinătate, un sărman din Haut 
Valais, César Ritz, devine „hotelier al regilor şi rege al 
hotelierilor”. Pe culmi se construiesc cabane, îndeosebi în 
gările terminus. Vârfurile atrag şi ele alpiniştii: prima as- 
censiune pe Cervino, întreprinsă de englezi, datează din 
1865. La sfârşitul secolului îşi fac apariţia sporturile de 
iarnă, la început pe gheaţă, apoi pe zăpadă. În zona de 
câmpie înfloresc oraşele: Interlaken, vizitat pentru 
panoramă, şi Lugano, căutat pentru lac şi climat. Cascada 
pe Rin de la Schaffhausen, castelul de la Chillon, podul 
istoric de la Lucerna devin celebre în toată Europa. 
Montreux — unde se instalează peste iarnă lorzii englezi 
şi prinții ruşi — înregistrează o creştere a populaţiei de la 
3 000 de locuitori, în 1850, la 22 000, în 1912. Turismul la 
pensiuni, băi şi sanatorii este înfloritor: doctorul Spengler, 
la Davos, şi doctorul Rollier, la Leysin, vindecă tubercu- 
loza cu ajutorul aerului curat şi al soarelui. 


Dar prosperitatea nu ajunge chiar la toată lumea. În 
1816, an dezastruos din punct de vedere agricol (la 
jumătatea lunii noiembrie se culeg struguri înghetati şi 
acoperiţi cu zăpadă):5, ţara este cuprinsă de ultima 


257 Grai şi populaţie din grupul retoroman, în uz în regiunea 
Graubiinden. 

258 Doi ani mai târziu, în Valais, un ghețar în creştere formează un 
baraj a cărui rupere revarsă apele lacului de 2 km care se crease şi 
provoacă moartea a 34 de persoane. Din 1860, încălzirea climei duce, 
în schimb, la retragerea ghețarilor. (n.a.) 

foamete; ţarul Rusiei trimite un ajutor de o sută de mii de 
ruble. Pe de altă parte, inaugurarea tunelului Gothard îi 
ruinează pe cäräusii şi pe hangiii care trăiau de pe urma 
traficului prin defileu, iar unificarea vămilor defavorizează 
regiunile a căror economie este deja fragilă, cum se 
întâmplă cu Ticino, spre exemplu. 

Ca peste tot în lumea industrială, situaţia muncitorilor 
este deosebit de precară. 

Deşi Elveţia nu cunoaşte viaţa minerilor aşa cum o 
descria Zola25, în această ţară există în schimb numeroşi 
muncitori-tärani în regiunile de munte, unde iernile sunt 
lungi, iar copiii de 7 sau 8 ani sunt folosiţi ca mână de 
lucru, în pofida regulamentelor cantonale, prea puţin 
respectate de altfel; printre cei care au denunţat 
această realitate se află şi Pestalozzi. În industria bum- 
bacului de la Zurich lucrau, în 1842, 2 400 de copii sub 16 
ani, alături de 1 450 de bărbaţi şi 1 150 de femei. Ziua de 
muncă este lungă — între paisprezece şi cincisprezece 
ore până la mijlocul secolului —, iar salariile mici26. Un 
muncitor cheltuieşte 62% din salariu pentru hrană, 20% 
pentru locuinţă, 14% pentru haine. În Elveţia germanică, 


259 Referinta se face la romanul scriitorului Emile Zola (1840-1902) 
Germinal, care descrie viaţa mizerabilă a muncitorilor din mină. 
Romanul a fost ecranizat de mai multe ori. 

260 Pe de altă parte, există diferenţe însemnate de la un sector de 
activitate la altul, precum şi între cele două sexe. În 1870, un muncitor 
câştigă 1,90 F pe zi (puterea de cumpărare a francului era de zece 
până la douăsprezece ori mai mare decât în prezent) în industria tex- 
tilă, 2,30 F în industria alimentară, 3,60 în metalurgie, 5 în industria 
tipografică. Ceasornicarii par a fi remuneraţi ceva mai bine: în 1850, ei 
primesc între 3 şi 5 F pentru paisprezece ore de lucru pe zi. La 
Lausanne, salariul lunar al unui profesor de colegiu este de 250 F în 
1870, iar acela al unei profesoare atinge doar jumătate din această 
sumă. (n.a.) 

micul dejun este format din cartofi şi „o băutură fără gust, 
conţinând puţină cafea, multă cicoare şi foarte puţin lapte” 
(acesta din urmă fiind rezervat, în principal, fabricării 
brânzeturilor, destinate exportului); la cantinele între- 
prinderilor se servesc plămâni, creier şi chiftele. Printre 
metalurgiştii cu vârste între 20 şi 30 de ani, mortalitatea 
este de patru ori mai ridicată decât în rândul tinerilor de 
aceeaşi vârstă care lucrează în agricultură. Regula- 
mentele fabricilor sunt în acelaşi timp autoritare şi mora- 
lizatoare: tesätorii de la Zürich, spre exemplu, trebuie „să 
se poarte cum se cade pe drumul către fabrică, să-i salute 
pe trecători şi să nu strice copacii”. 

În a treia pătrime a secolului salariile cresc, pau- 
perizarea cunoscând însă o recrudescenţă în timpul crizei 
dintre anii 1873 şi 1895. La începutul secolului al XX-lea, 
situaţia materială se îmbunătăţeşte vizibil, dar utilizarea 
motoarelor accelerează ritmul şi duce la depersonalizarea 
relaţiilor de muncă. Per total, între 1840 şi 1913, preţurile 
cresc în medie de două ori, iar salariile nominale în medie 
de patru ori. 

După o perioadă de confuzie în rândurile muncitorilor, 
ce coincide cu lipsa de înţelegere a patronilor26*, can- 
toanele cele mai industrializate adoptă măsuri legislative 
inspirate de preocuparea pentru protecţia sănătăţii 
lucrătorilor, dezvoltarea armonioasă a copiilor şi securi- 


261 În 1832, în cantonul Zürich, tesätori la domiciliu, ruinati de dez- 
voltarea uzinelor, incendiaseră o fabrică de ţesături din bumbac. În 
1840, Marele Consiliu din Vaud recomanda ca ajutoarele din partea 
asistenţei publice să fie rezervate bătrânilor, infirmilor, bolnavilor şi 
orfanilor, fiind excluşi leneşii şi nesimţitorii, familiile prea numeroase 
sau „al căror cap le abandonase pentru a se deda propriilor pofte”, pre- 
cum şi „femeile necăsătorite care aduc pe lume copii din flori, fructe ale 
desfrâului”. (n.a.) 

tatea în fabrici. În 1848, în Glarus, durata zilei de muncă 
era limitată la treisprezece ore, iar vârsta minimă pentru 
angajare era fixată la 12 ani. Totuşi, dacă doreau să evite 
vreo intervenţie jenantă, industriile se puteau cu uşurinţă 
muta în vreun canton învecinat. Pentru a deveni eficace, 
legislaţia trebuia să fie unitară la nivelul federaţiei. 
Constituţia din 1874 permiţând-o, poporul a votat trei ani 
mai târziu — cu o diferenţă la limită — Legea cu privire la 
munca în fabrici, care instituia ziua de muncă de 
unsprezece ore, interzicea lucrul copiiilor cu vârste mai 
mici de paisprezece ani şi fonda un inspectorat federal al 
fabricilor. Asigurarea de boală, a cărei obligativitate fusese 
respinsă de către alegători în 1900, a fost încurajată şi sub- 
venţionată graţie legii din 1912, care obliga întreprinderile, 
printre altele, să-şi asigure angajaţii împotriva accidentelor. 
Mişcarea muncitorească, puternic inspirată de exem- 
plul german, începea la rându-i să se organizeze. Vreme 
îndelungată, ea a rămas una moderată; Societatea Grütli, 
creată în 1838 în mediile germanofone de la Geneva, 
avea un caracter în acelaşi timp patriotic şi social; ea a 
constituit aripa reformistă a socialismului până în 1925. În 
jurul anului 1870, Federaţia jurasiană începe să răspân- 
dească ideile lui Bakunin în Jura bernez. La Geneva şi 
Lausanne se organizează congrese ale păcii, reuniuni ale 
stângii pacifiste europene; tot în aceste oraşe are loc şi un 
congres al Primei Internationale, în 1867, care avea să 
favorizeze formarea sindicatelor. O primă Uniune munci- 
torească apare în 1873, fiind urmată, în 1880, de Uniunea 
sindicală elvetianä?62. Partidul socialist îşi face apariţia în 


262 în acelaşi moment se formează, de cealaltă parte, Uniunea 
elveţiană pentru comerţ şi industrie, cu sediul la Ziirich (de unde şi numele 
său de Vororț), precum şi Uniunea elveţiană pentru arte şi meserii, cea 
dintâi reprezintă marele patronat, cea de-a doua pe ce! mic. (n.a.) 

Elveţia germană; în zona romanică, el se desprinde ceva 
mai târziu din aripa avansată a radicalilor, evoluând către 
stânga revoluţionară: în 1906, acest partid se pronunţă 
pentru intensificarea luptei de clasă şi îşi afirmă antimili- 
tarismul. 


Elveţia continuă să aibă locul său în viaţa artistică şi 
ştiinţifică europeană. Micile şi tinerele ei universităţi îi 
atrag pe studenţii străini: în 1906, studenţii autohtoni nu 
erau majoritari decât la Basel şi la Neuchâtel. Din 6 000 de 
studenţi (un sfert fiind femei), 1 920 erau ruşi (1 195 femei), 
828 germani şi 169 bulgari, faţă de 2 400 de elveţieni. De 
curând înfiinţată, Facultatea de medicină de la Lausanne 
se face remarcată datorită chirurgului César Roux şi oftal- 
mologului Jules Gonin. Alexandre Yersin descoperă 
bacilul ciumei, Louis Agassiz studiază ghețarii, François 
Forel studiază lacul Léman sub toate aspectele; 
Ferdinand de Saussure reînnoieşte lingvistica, Jakob 
Burckhardt istoria civilizaţiilor, iar J. Ch. Sismondi teo- 
retizează economia liberală. În artele frumoase, Albert 
Anker din Berna ilustrează tradiţia ţărănească; Ferdinand 
Hodler, cu războinicii şi luptătorii săi viguroşi, cu peisajele 
în tuşă groasă, şi Felix Vallotton, care face carieră la Paris 
(portretele sale în culori tari şi cu linii riguroase com- 
pletează gravurile pe lemn în care se face simțită o 
nemiloasă precizie în alb şi negru) sunt pictori de ţinută 
europeană. Arta populară nu e mai puţin dinamică: se 
remarcă decupajele din hârtie realizate în ţinutul Enhaut 
(Alpii din Vaud), reprezentând poyas sau urcarea la munte 
a turmelor, piesele de mobilier pictate din Appenzell şi 
casele decorate din Engadin. În domeniul literelor, îi 
menţionăm pe romancierii de limbă germană Gottfried 
Keller, C-F. Meyer şi mai regionalistul Jeremias Gotthelf, 

precum si pe eseistul de limbä francezä Frédéric Amiel, 
filosoful Charles Secrétan, criticul şi teologul Alexandre 
Vinet. 

În jurul anului 1900, viaţa intelectuală şi artistică din 
Elveţia romanică este foarte intensă. Festivalurile popu- 
lare, de exemplu Sărbătoarea Podgorenilor, care se cele- 
brează la Vevey o dată la douăzeci şi cinci de ani, coexis- 
tă cu revistele elitiste (Cahiers vaudois, de exemplu). 
Într-un sat din Vaud se construieşte un teatru „al poporu- 
lui”, iar trupa Pitoeff26 joacă la Geneva. Scriitorii 
C.F. Ramuz — din a cărui colaborare cu Stravinski se 
naşte, în 1918, Povestea soldatului —, Guy de Pourtalès, 
Blaise Cendrars debutează în această perioadă. 
Pedagogul muzical Emile Jaques-Dalcroze inventează 
gimnastica ritmică, Gustave Doret compune muzica pen- 
tru două Sărbători ale Podgorenilor, iar compozitorul ge- 
nevez Ernest Bloch va face carieră în Statele Unite; în 
1918, Ernest Ansermet înfiinţează orchestra Elveţiei 
romande, într-o Genevă care fusese ridicată la demnitatea 
de sediu al Societăţii Naţiunilor. 


263 Este vorba de trupa lui Georges Pitoeff, actor şi regizor francez 
de origine rusă, care a dat reprezentații la Geneva între 1915-1919. 

Capitolul XI 


RĂZBOAIE MONDIALE SI CRIZE 


Interesul major pe care îl avea Elveţia în a-şi menţine 
statutul de neutralitate a ieşit în evidenţă în timpul războiu- 
lui din 1914-1918. Deşi voinţa de a apăra Confederaţia 
împotriva oricărui eventual atac nu a fost niciodată pusă în 
discuţie, simpatiile elvetienilor erau departe de a se 
îndrepta toate în aceeaşi direcţie. Puterile centrale se 
bucurau de un curent de opinie favorabil în cantoanele 
germanice — curent de la care nu făceau excepţie decât 
unele spirite independente, cum ar fi, de exemplu, poetul 
Carl Spitteler, viitor laureat al Premiului Nobel —, şi care 
fusese întărit de o vizită recentă a lui Wilhelm al Il-lea264. 
Elveţia romanică, din contră, susţinea puternic cauza 
Aliaților, indignându-se că, între Germania şi Belgia, spre 
exemplu, se putea măcar pune problema de a alege neu- 
tralitatea sau de a simpatiza cu agresorulz5. Se vorbea 
despre o adevărată „prăpastie” între cele două regiuni 
lingvistice. Soliditatea alianţei confederale nu a fost serios 
zdruncinată, însă situaţia s-a complicat din cauza unor 
incidente şi a unor stângăcii ale autorităţilor — până în 
1917, Elveţia franceză nu a avut decât un singur 
reprezentant în Consiliul federal. Pe de altă parte, coman- 


264 împăratul Germaniei, Wilhelm al II-lea (1888-1918), unul dintre 
liderii blocului militar al Puterilor Centrale (Germania şi Austro-Ungaria), 
cărora li s-au opus, în Primul Război Mondial, Aliaţii, sau Antanta 
(Franţa, Marea Britanie, Rusia). 

265 Agresorul era Germania, care atacase Franţa prin Belgia, stat 
neutru. 

dantul armatei, generalul Wille, ofiter competent, dar 
cäruia i se reprosa ,prusianismul”, nu se bucura deloc de 
simpatia opiniei publice latinofone. 

Pentru prima dată din 1815, Elveţia era înconjurată de 
state beligerante, drept pentru care armata s-a grupat la 
frontiere, mai ales în Jura — punctul terminus al frontului 
franco-german. Aprovizionarea trupelor a suferit însă 
grave neajunsuri, îndeosebi după intrarea în război a 
Italiei, apoi a Statelor Unite, precum şi în urma intensi- 
ficării războiului submarin. În 1913, valoarea importurilor 
din Statele Aliate şi a celor de la Puterile Centrale erau 
egale. În timpul războiului, echilibrul a fost rupt în favoarea 
Aliaților, care controlau distribuţia tuturor produselor de 
peste mări; Puterile Centrale furnizau însă întreg nece- 
sarul de cărbune. Ţările beligerante doreau ca nici una 
dintre mărfurile importate să nu fie revândută sub nici o 
formă puterilor inamice, exigentä care afecta grav intere- 
sele industriei elveţiene, care era, înainte de orice, o 
industrie bazată pe prelucrare şi pe export şi care, în plus, 
era şi prea puţin pregătită pentru noile condiţii. Produsele 
alimentare au fost rationalizate foarte târziu, în 1917, 
într-un moment în care speculanţii dominau piaţa, iar 
preţurile urcau de mai bine de trei ani. În acelaşi an, lipsa 
cărbunelui a dus la suspendarea trenurilor duminicale. 


Au existat şi câteva „afaceri” În 1916, doi colonei ce aveau 
ca limbă maternă germana au fost convinşi să furnizeze infor- 
maţii atasatilor militari german şi austriac (este vorba îndeosebi 
de nişte depeşe adresate legatiei ruse, care au fost decriptate), 
primind ulterior o pedeapsă disciplinară?, În 1917, un consilier 


266 Nu era vorba de o trădare propriu-zisă, schimburile de informaţii 
între diversele servicii fiind curente, ci de o nesocotire a neutralității. 
(n.a.) 

federal, dornic să contribuie la încheierea unei păci, chiar şi 
parţiale, a transmis propuneri de pace separate Germaniei şi 
Rusiei, fiind după aceea obligat să demisioneze. 


Perioada respectivă a fost marcată şi de unele difi- 
cultäti la nivel social. Trupele erau obligate să efectueze 
marşuri epuizante în schimbul unei solde de 80 de cen- 
time pe zi, ceea ce nu însemna mai mult de trei halbe de 
bere şi un pachet de ţigări. Nu fuseseră, de asemenea, 
prevăzute nici compensaţii pentru pierderile economice pe 
care le sufereau cetăţenii mobilizați. Creşterea salariilor 
nu urma decât cu întârziere creşterea preţurilor, iar intro- 
ducerea unui impozit pe beneficiile de război nu s-a 
dovedit eficientă, căci nu a grevat decât parţial profiturile 
realizate de către cei 11 000 de plătitori267. După organi- 
zarea a două conferinţe internaţionale în regiunea rurală a 
Bernei — ocazie cu care Lenin şi tovarăşii săi şi-au definit 
proiectele de a zdrobi atât democratiile „burgheze”, cât şi 
monarhiile sclerozate26 — partizanii liniei radicale din rân- 
durile Partidului socialist elveţian s-au impus în faţa ele- 
mentelor moderate. În 1917 s-a adoptat o rezoluţie care 
respingea constituirea bugetului militar şi îndeplinirea ser- 
viciului militar obligatoriu. În 1918, conflictul s-a agravat, 
iar în momentul prăbuşirii Germaniei, la Zurich tensiunea 
era în creştere din cauza grevei şi a ocupaţiei militare. Pe 


267 Acest impozit ar fi trebuit să asigure venituri noi pentru buget şi 
să descurajeze afacerile dubioase. Prin însăşi destinaţia sa, el era însă 
limitat, căci privea doar „afacerile de război”; or, Elveţia era prea puţin 
implicată în aşa ceva, dovada fiind chiar numărul infim de plătitori. 

268 În acea perioadă, Lenin şi grupul de bolşevici din jurul lui se aflau 
încă în Occident. Ei vor pleca spre Rusia abia în primăvara lui 1917, se 
pare cu largul concurs al germanilor, interesaţi să sprijine tulburările din 
Rusia pentru a o scoate din război. 

11 noiembrie a fost declarată greva generală, care a durat 
trei zile şi a fost susţinută masiv în regiunea germanică a 
Podişului şi într-o măsură mult mai restrânsă în Elveţia 
latină, care se bucura de armistițiu. Guvernul a avut o 
poziţie foarte fermă, trecând la mobilizarea armatei. Actele 
de violenţă propriu-zisă au fost rare, dar opinia publică a 
atribuit şefilor mişcării responsabilitatea pentru moartea 
celor 3 000 de soldaţi, victime ale epidemiei de gripă ce 
bântuia în perioada respectivă26. Altminteri, cei 250 000 
de grevişti s-au supus fără condiţii, şefii lor au primit 
pedepse relativ uşoare?70, iar unele dintre revendicări — 
cum ar fi creşterea salariilor şi săptămâna de lucru de 48 
de ore — au fost satisfăcute. 

Tratatul de la Versailles a confirmat neutralitatea 
Elveţiei. Ţara abandona formal dreptul de ocupaţie asupra 
Savoiei de Nord, care îi fusese acordat în 1815, la cererea 
Sardiniei, şi pe care nu îl exercitase niciodată. Ea a 
renunţat şi la anexarea Vorarlbergului austriac, în ciuda 
dorinţei populaţiei de a transforma această regiune în al 
douzeci şi treilea canton al Confederaţiei. În schimb, micul 
principat al Liechtensteinului, care îşi păstra indepen- 
denta, a încheiat o uniune vamală, monetară şi poştală cu 
Elveţia. Problema aderării la Societatea Naţiunilor a fost 
una mult mai delicată, din cauza incompatibilităţii dintre 
statutul de neutralitate şi unele dintre obligaţiile statelor 


269 Multi nu i-au iertat niciodată lui Jules Humbert-Droz — fost pas- 
tor pacifist, devenit jurnalist şi viitor secretar al Internaționalei comu- 
niste — titlul unui articol pe care l-a redactat la câteva zile după înfrân- 
gerea grevei, „grăbit şi surmenat”, după cum avea să declare: „Gripa îi 
răzbună pe muncitori” (n.a.) 

270 „Clasa muncitoare a pierdut o bătălie şi a câştigat o victorie”, 
scria unul dintre aceştia, Grimm, care va intra ceva mai târziu în guver- 
nul de la Berna; la Zurich, un altul, pe nume Nobs, va fi primul consi- 
lier federal socialist. (n.a.) 

membre. Seful diplomatiei helvetice, Giuseppe Motta, a 
reuşit să impună recunoaşterea situaţiei speciale a ţării 
sale; neutralitatea militară se justifica prin interesele păcii 
generale, fiind deci compatibilă cu pactul; în schimb, 
Elveţia se angaja să susţină de câte ori ar fi fost cazul 
politica sancţiunilor economice. Proiectul a întâmpinat o 
opoziţie destul de puternică în Elveţia germanică, unde se 
considera că astfel Confederaţia se înfeuda taberei 
învingătoare. Supus votului popular, el a fost însă aprobat, 
graţie sprijinului masiv al cantoanelor romanice, chiar 
dacă majoritatea astfel rezultată a fost mai degrabă slabă: 
416 000 de voturi pentru, faţă de 323 000 contra, respec- 
tiv 11 cantoane şi jumătate contra 10 şi jumătate. 


Majoritatea pe care Partidul radical o deţinea în 
Consiliul Naţional încă din 1848 a luat sfârşit în 1919. Cu 
un an înainte, poporul votase introducerea reprezentării 
proporţionale — o veche revendicare socialistă sprijinită şi 
de catolici. Pe de altă parte, aripa de dreapta a fostului 
partid majoritar se desprinsese de acesta pentru a consti- 
tui o nouă formaţiune, Partidul ţăranilor, meşteşugarilor şi 
burghezilor. De acum înainte, vreme de o jumătate de 
secol, raportul de forte nu avea să mai sufere modificări 
sensibile în camerele federale. În Consiliul Naţional, par- 
tidele conservator-catolic, radical şi socialist deţineau un 
sfert dintre locuri, täränistii a opta parte, iar câteva partide 
mici (liberalii, care se mută de la Geneva la Basel, sau 
Alianţa independenţilor, fondată în 1935 de promotorul 
unui lanţ de magazine alimentare) ceea ce rămânea. 
Sistemul federalist de alegeri pentru Consiliul Statelor îi 
conferea acestei camere o alură mai conservatoare. 

În Consiliul federal, reprezentarea radicală s-a redus 
de la şase la patru mandate prin intrarea în guvern a unui 

al doilea conservator, în 1920, si a unui țărănist în 1929. 
Partidul socialist a rămas în opoziţie, dar a suferit unele 
transformări, devenind din revoluţionar reformist. În 1936, 
el a abandonat formal principiul dictaturii proletariatului şi 
a renunţat la antimilitarism pentru a se ralia principiului 
apărării naţionale. 


Reprezentarea partidelor în Adunarea federală 
după introducerea reprezentării proporţionale 


Consiliul naţional Statele 

1919 1967 1991 1999 1999 
Extrema dreaptă!” 1 15 3 
Catolici — conservatori(?) 41 45 36 35 15 
Liberali 9 6 10 6 
Tärani, mestesugari şi burghezi® 31 21 25 44 7 
Evanghelici® 3 3 3 
Radicali 58 49 4 43 18 
Democrati(5) 5 3 
Alianta independentilor 16 5 1 
Ecologisti 14 9 
Socialisti 41 50 42 51 6 
Extrema stângă) 5 3 3 
Diverse 4 1 3 2 


Total 189 200 200 200 46 


(0 Acţiunea naţională sau Democraţii elveţieni. Liga din Ticino, 
Partidul automobiliştilor sau al Libertăţii. 

(2) Democraţi-creştini începând din 1970. Ordinea partidelor, de la 
dreapta la stânga, este istorică” şi „filosofică” 

(3) Uniunea democratică de centru (UDC) din 1971. 

(4) Acest mic partid protestant nu există decât în Elveţia germanică. 

(5) Prezenţi în câteva cantoane orientale, au fuzionat în 1971 cu 
UDC (Graubünden, Glarus) sau cu radicalii (Zürich). 

(6) Comunişti sau Partid al muncii, Organizaţii progresiste etc. 

În perioada 1930-1935 au apărut în schimb „fronturile” 
de extremă dreaptă; aceste formaţiuni, destul de confuze, 
cuprindeau grupuri diverse, de la creştini antimarxişti până 
la fascişti declaraţi. Deşi nu au avut niciodată mai mult de 
un consilier naţional, ele au înregistrat unele succese 
locale la Zürich şi Schaffhausen, iar felul în care au repus 
în discuţie democraţia a influenţat unele formaţiuni de 
tineret ale partidelor guvernamentale. În anul 1935, 
poporul a respins o iniţiativă privitoare la revizuirea com- 
pletă a Constituţiei, susţinută de întreaga dreaptă. 

Situaţia cea mai tensionată s-a înregistrat la Geneva. 
Un jurnalist şi scriitor nu lipsit de talent, Geo Oltramare, 
era „şeful” (titulatura îi aparţine) Uniunii naţionale; ziarul 
său satiric ataca virulent clasa politică, stânga internatio- 
nalistă şi mai ales evreii, ţinta predilectă fiind proprietarii 
israeliți de mari magazine”. Un incident grav s-a petrecut 
în 1932: guvernul cantonal a făcut apel la trupele federale 
pentru a dispersa o manifestaţie de stânga care îşi pro- 
punea să împiedice o reuniune de extremă dreaptă legală, 
dar provocatoare. Armatele, neexperimentate, au deschis 
focul şi 13 manifestanți şi-au pierdut viaţa. Între 1933 şi 
1936, ca un fel de contralovitură, socialiştii, conduşi şi ei 
de un lider pasionat, pe nume Léon Nicole, au obţinut 
majoritatea în guvernul de la Geneva. 

Economia elveţiană nu a mai reuşit să regăsească 
prosperitatea de dinainte de război. Industria textilă a 
intrat în declin — mai ales broderia, victimă a schimbării 
modei şi a concurenţei reprezentate de Extremul Orient. 
Crizele din 1921 şi din 1930 — 1936 au lovit puternic indus- 


271 În acelaşi sens „populist”, la Lausanne, foaia intitulată Le fas- 
ciste suisse (Fascistul elveţian) denunța în faţa şomerilor cuplurile în 
care atât soţul, cât şi soţia îşi practicau profesiunile. (n.a.) 

triile bazate pe export, îndeosebi ceasornicäria si industria 
hotelieră. 

Între 1929 şi 1933, valoarea exporturilor a scăzut de la 
2,1 miliarde la 750 de milioane de franci. Numărul şome- 
rilor ajunge, în ianuarie 1936, la 124 000; în ceasornicărie 
nu mai sunt încadrate decât 38 000 de persoane, faţă de 
48 000 înaintea crizei. Între 1920 şi 1941, populaţia din 
Appenzell Ausser Rhoden, centru al broderiei, scade cu 
20 %. 

Alte ramuri de activitate, precum industria de maşini 
sau industria chimică, sunt mai puţin afectate şi continuă 
să se dezvolte. Sunt puse în valoare resursele hidroener- 
getice, iar căile ferate sunt electrificate aproape în totali- 
tate, ceea ce reduce simţitor dependenţa Elveţiei faţă de 
străinătate. 

În 1936, francul elveţian, vreme îndelungată credincios 
parităţii faţă de aur, a suferit o devalorizare cu circa 30%, 
pentru a para dificultăţile exportului. Această măsură, pre- 
cum şi reînarmarea, a contribuit la scăderea şomajului. Pe 
de altă parte, criza a determinat autorităţile federale să 
intervină şi mai accentuat în viaţa economică, prin sprijinul 
acordat anumitor bănci aflate în dificultate, prin crearea de 
locuri de muncă şi prin reglementarea oficială a mai mul- 
tor sectoare economice, cum ar fi ceasomicăria, al cărei 
prim statut datează din 1931. Finanţele federale sunt gre- 
vate însă de noi şi noi sarcini, ceea ce face ca vechile taxe 
indirecte — mai cu seamă veniturile vamale — să nu mai 
fie suficiente. Se ia astfel decizia instituirii unui impozit fe- 
deral direct, în marginea Constituţiei şi sub nume diverse. 

Măsurile sociale adoptate sub presiunea crizei, coro- 
borate cu evoluţia Partidului socialist, duc la o apropiere a 
claselor, care se concretizează în 1937 prin încheierea 
unei păci a muncii. organizaţiile muncitoreşti şi patronale 

din metalurgie, urmate curând si de altele, renuntau la 
arma grevei şi a lock out-ului?72, angajându-se să rezolve 
viitoarele conflicte pe calea concilierii şi a arbitrajului, 
înţelegerea fiind dublată de depunerea unei garanţii finan- 
ciare însemnate. În viitor, acelaşi spirit avea să inspire 
redactarea unor numeroase contracte colective de 
muncă. 

Motta a condus Departamentul Politic până la moartea 
sa, în 1940, iar Elveţia a rămas credincioasă principiilor 
Societăţii Naţiunilor, în măsura în care acestea erau com- 
patibile cu statutul său de neutralitate. Ţara a recurs la 
procedura de arbitraj îndeosebi în problema zonelor 
libere, pe care guvernul Poincaré încercase să le suprime 
în mod unilateral?73. Tot ea a furnizat organizaţiei un Înalt 
Comisar la Gdansk?4, în persoana lui Carl Burckhardt din 
Basel?75. În timpul războiului din Etiopia însă, ea a refuzat 
să aplice sancţiunile economice dictate împotriva Italiei, 
limitându-se la interzicerea exportului de arme către cei 
doi beligeranti şi la echilibrarea balanței exporturilor şi 


272 în Ib. engleză, în original. Termenul provine din verbul to lock out, „a 
da (pe cineva) afară”, şi desemnează practica patronilor de a-şi închide pro- 
priile ateliere sau uzine, refuzînd astfel dreptul la muncă al angajaţilor, pen- 
tru a înăbuşi o mişcare grevistă sau o manifestaţie de protest a acestora. 

273 Este vorba de omul politic francez Raymond Poincaré, 
preşedinte al Consiliului de Stat al Franţei şi ministru de Externe, între 
1922-1924. Măsurile respective, luate în timpu! ultimului său mandat 
(1926-1929), aveau ca scop redresarea situaţiei financiare şi comer- 
ciale a Franţei. 

274 Regiunea Gdansk (Danzig în germană) a făcut obiectul 
supravegherii internaţionale, culoarul Danzig fiind zonă de dispută între 
Germania şi Polonia. 

275 Mai târziu, acesta a devenit preşedinte al CICR (Comitetul 
International al Crucii Roşii, n.tr.), iar între 1945 şi 1949 a fost ministru 
la Paris. (n.a.) 

importurilor sale cu ltalia276. Criticile pe care le stârnea 
această politică, dificultatea de a distinge între sancţiunile 
economice şi cele militare, precum şi slăbirea treptată a 
Societăţii Naţiunilor l-au determinat pe Motta să aban- 
doneze, în 1938, neutralitatea diferențială, care stătuse la 
baza politicii elveţiene încă din 1920, şi să revină la neu- 
tralitatea integrală. Decizia sa a fost recunoscută atât de 
Societatea Naţiunilor, cât şi de Germania si Italia. 

Viaţa intelectuală devine mult mai puţin „helvetistă”. 
Dacă aristocratul fribourghez Gonzague de Reynold îşi 
celebra patria în a sa Cités et pays suisses (Oraşe si finu- 
turi elveţiene), scrisă în 1914, alţi cărturari îşi pun întrebări 
(ca Ramuz, în Besoin de grandeur — Nevoia de mărire — 
din 1937) sau o analizează cu un ochi evident critic, ca 
Frisch277 şi Durrenmatt?7 după 1945. Unii creatori, 
simțindu-se fncorsetati în ţară, îşi realizează opera în 
străinătate, cum se întâmplă cu arhitectul Le Corbusier272 
şi compozitorul Honegger — opera Regele David a aces- 
tuia din urmă este însă compusă în ţara sa, la fel ca şi 


276 Deşi regimul hitlerist avea foarte puţini susţinători, Mussolini s-a 
bucurat mult timp de o imagine favorabilă în rândurile unei anumite 
părți a opiniei publice, iar Universitatea din Lausanne, spre exemplu, 
i-a decernat titlul de doctor honoris causa. Anticomunismul era, în 
schimb, foarte răspândit, iar Elveţia nu întreținea nici un fel de relaţii cu 
URSS. În 1923, un tânăr din Graubünden, a cărui familie fusese victi- 
ma bolşevicilor, a asasinat la Lausanne un delegat sovietic, fiind însă 
achitat de către jurati. (n.a.) 

277 Max Frisch (1911-1991), scriitor elveţian de expresie germană, 
cunoscut pentru rigoarea deosebită a construcţiilor sale literare şi pen- 
tru tonul său critic la adresa societăţii. 

278 Friedrich Dürrenmatt (1921-1991), scriitor şi dramaturg elveţian 
de limbă germană, exponent al expresionismului literar. 

279 Pe numele său adevărat Charles-Edouard Jeanneret, marele 
arhitect, urbanist, pictor şi teoretician Le Corbusier (1887-1965) a influ- 
enţat decisiv teoria şi practica arhitecturii contemporane. 

Nicolas de Flue, creată pentru Expoziţia naţională de la 
Zürich din 1939. În sens invers, unii artişti aleg Elveţia 
drept țară de adopţie — Albert Cohen, impresionat de 
Geneva, „unde jandarmii şi poştaşii sunt atât de curati”, 
Hermann Hesse, laureat al Premiului Nobel în 1946 — 
sau de refugiu: Romain Rolland, Rilke, Klee. Mişcarea 
dada2% se naşte la Zurich. La Basel, dirijorul şi mecena 
Paul Sacher îi protejează pe muzicienii persecutați. Frank 
Martin se remarcă în muzică, Karl Barth în teologia protes- 
tantă, Leonhard Ragaz în etică socială, Jean Piaget în psi- 
hologie, C. G. Jung — discipol şi apoi adversar al lui Freud — 
în psihanaliză, fizicianul Auguste Piccard în explorarea 
spaţiului, actorul Michel Simon, clovnul Grock şi 
şansonetistul Jean Villard-Gilles în arta scenică. Principiul 
naţionalităţii pierde însă din importanţă: podul de la San 
Francisco al lui Othmar Ammann, picturile şi sculpturile 
„dinastiei” Giacometti pot fi oare numite ,elvetiene”? 
Micuta Heidi, născută în 1880 sub penita Johannei Spyri, 
va rămâne oare pentru totdeauna cea mai celebră dintre 
elveţiene? 


Războiul din 1939 a găsit Elveţia mult mai bine pregătită 
decât cel din 1914, atât din punct de vedere material, cât şi 
moral. În caz de atac, armata — mică, dar bine antrenată şi 
mai ales motivată — urma să evacueze regiunile cele mai 
populate şi să se retragă în reduta naţională alpină (mereu 
mitul lui Gothard!). O potenţială invazie germană reprezen- 
ta evident pericolul principal, dar în 1944 existau şi unele 


280 Mişcare artistică şi literară ale cărei origini trimit la un cabaret din 
Zurich şi la Tristan Tzara, scriitor de origine română. Mişcarea acuză 
impactul Primului Război Mondial asupra constiintelor artistice şi se 
distinge printr-un nihilism pronunţat, care vizează renunţarea la 
normele estetice acceptate. 

temeri că americanii în ofensivă sau unele trupe germane în 
retragere ar fi putut dori să scurteze drumul traversând 
Podisul281; la momentul respectiv, ideea „redutei” a fost 
abandonată. Dar, în pofida câtorva semnale de alarmă, 
neutralitatea nu a fost violată decât în spaţiul aerian, la înce- 
put mai ales de către germani, apoi de către Aliați. Inci- 
dentul cel mai grav a avut loc în 1944: un bombardament 
american, în regiunea Schaffhausen, a făcut 40 de morţi. 
Unitatea poporului şi a armatei a fost incarnată în per- 
sonalitatea deosebit de populară a generalului Guisan, ori- 
ginar din Vaud. Desigur, acesta nu era un tehnician 
desăvârşit, având la activ şi o serie de imprudente: o con- 
ventie militară încheiată cu Franţa în 1939 a căzut în mâinile 
nemților, în 1940; în 1943, el a acceptat să se întâlnească cu 
un ofiţer SS, pentru a-i „sonda” intenţiile. De asemenea, s-a 
înconjurat de un stat major personal care punea întrucâtva 
în umbră ierarhia oficială. Profund uman însă, el era un con- 
ducător de oameni care a ştiut să-şi transmită mesajul către 
soldaţi şi civili. Astfel, în iulie 1940, i-a reunit pe toţi ofiţerii 
superiori pe pajiştea simbolică Rütli; ştia însă să se ocupe şi 
de problemele personale ale soldaţilor de rând. Şeful 
Departamentului Politic, şi el tot din Vaud, s-a dovedit mai 
autoritar faţă de compatrioți si mai suplu în relaţiile cu 
Reichul282. În sânul armatei, trădătorii erau puţini (17 au fost 
împuşcaţi), dar unii ofiţeri germanofili teseau intrigi împotriva 
lui Guisan; alt ofiţer conducea, sub patronajul unui comitet 
privat, „misiuni medicale” pe Frontul de Est, având desigur 


281 Elveţia putea conta pe prietenia pe care i-o purta generalul 
francez de Lattre de Tassigny. Să spunem totuşi că după război a fost 
găsit, într-un sertar al arhivelor din Berlin, un plan italian de împărţire a 
ţării. (n.a.) 

282 Nuanta care separă cele două atitudini ar putea fi exprimată prin 
formula următoare: pentru unul dintre ei, cuvântul de ordine era „a 
rezista”, pentru celălalt „a dura”. (n.a.) 


160 


un scop umanitar, doar că punctul lor de plecare era tabăra 
germană. În rândurile populaţiei, moralul creştea şi scădea, 
oscilând între defetism şi spirit de rezistenţă. 

Voința de unitate a căpătat un contur si mai ferm după 
intrarea unui socialist în Consiliul federal, în 1943. N-au 
fost luate în seamă nici „bariera” lingvistică — din contră, 
încă din 1938, romanşa fusese ridicată la rangul de a 
patra limbă naţională —, nici conflictul social. Partidele 
extremiste (Mişcarea naţională şi Partidul comunist) au 
fost interzise în 1940 şi s-a instaurat controlul presei („cri- 
tica e permisă cu condiţia ca ea să se facă în mod obiec- 
tiv şi cu măsură”, precizau instrucţiunile). 

Apărarea naţională s-a organizat şi pe plan economic. 
Bazele juridice ale „economiei de război” fuseseră puse 
încă din 1938, astfel încât în momentul deschiderii conflic- 
tului fuseseră deja acumulate rezerve considerabile. După 
capitularea Franţei, în 1940, şi mai ales după ocuparea de 
către Germania a zonei de sud, apoi a ltaliei de Nord, 
Elveţia era complet încercuită de o singură putere. 
Neutralitatea economică a fost şi mai greu de păstrat decât 
fusese în 1914, doar că, de această dată, dezechilibrul era 
în favoarea Germaniei. Au urmat negocieri extrem de deli- 
cate cu Reichul, precum şi altele, încă şi mai delicate, cu 
Marea Britanie: Germania cerea credite mereu mai mari în 
schimbul livrării de fier şi cărbune şi procura valută din vân- 
zarea de aur către Banca Naţională elvetianä28, în vreme 


283 Acest aur fusese în parte luat — „jefuit”, după părerea unora, 
„preluat prin drept de război”, după părerea altora — de la victimele 
regimului nazist sau de la statele ocupate, mai ales Belgia şi Olanda. 
Se poate pune întrebarea dacă Banca Naţională cunoştea proveniența 
respectivului metal. Este sigur însă că politica monetară a fost un ele- 
ment care n-a avut darul de a-i convinge pe Aliați de bunele intenţii ale 
Elveţiei, dimpotrivă chiar. La sfârşitul războiului, Elveţia le-a înapoiat 
Aliaților mai multe sute de milioane. (n.a.) 

ce britanicii se pregăteau să instaureze blocada împotriva 
unei ţări pe care o socoteau „înfeudată” din punct de 
vedere economic Germaniei. În trei rânduri, importurile de 
grâu au fost întrerupte vreme de câteva luni. 

Aşadar, Elveţia se străduia să ajungă la o autarhie cât 
mai completă posibil prin fabricarea unor succedanee şi 
prin creşterea producţiei agricole. 


Una dintre soluţii în această din urmă direcţie a fost planul 
Wahlen (după numele autorului său), care prevedea îndeosebi 
extinderea culturilor prin defrişarea pădurilor, asanarea 
mlaştinilor, folosirea păşunilor şi a parcurilor: suprafaţa cultivată 
cu cereale a crescut astfel de la 126 000 ha în 1938 — adică 3% 
din teritoriu — la 216 000 în 1946. Anii de război au fost pros- 
peri din punctul de vedere al venitului agricol; tot atunci s-a creat 
un serviciu obligatoriu de muncă la câmp, la care participau, 
printre alţii, şi studenţii de ambe sexe. Cumpărarea unei mici 
flote maritime (150 000 t), rationalizarea alimentelor şi instituirea 
unui control al preţurilor completau aceste măsuri. 


Confederaţia a avut parte de un serviciu diplomatic de 
calitate, cu o singură gravă excepţie: ministrul de la Berlin, 
timorat şi uşor de impresionat, înclinat să-i creadă pe 
cuvânt pe interlocutorii lui germani; şeful misiunii de la 
Vichy, în schimb, a reuşit, în august 1944, să asigure în 
acest oraş transferul de putere între ceea ce rămăsese din 
administraţia lui Pétain şi luptătorii din Rezistenţă28. 

Modul în care sunt descrise activităţile umanitare ale 


284 Regimul zis „de la Vichy” reprezenta compromisul dintre Franţa 
înfrântă şi ocupantul nazist. În fruntea lui a fost la început maresalul 
Henri Philippe Pstain (1940-1942), apoi Pierre Laval (1942-1944), 
ambii promotori ai unei politici de extremă dreapta. Rezistenţa franceză — 
organizată clandestin în teritoriul ocupat de Germania — a luptat atât 
împotriva Reichului, cât şi împotriva regimului de la Vichy. 

Elvetiei reflectä subiectivitatea perceptiei asupra istoriei. 
Vreme îndelungată, au fost apreciate mai ales adăpostirea 
răniților şi a refugiaților civili, găzduirea de copii în familiile 
elveţienez5, expedierea de daruri şi ajutoare în regiunile 
devastate de război. Mai târziu, şi-au făcut însă apariţia 
criticile: s-a dovedit că infamanta literă J286, care a apărut 
din 1938 pe paşapoartele evreilor germani, îşi datora exis- 
tenta unui demers al autorităţilor helvetice, preocupate să 
stabilească o distincţie între turişti şi persoanele care 
cereau azil politic. După anexarea Austriei la Reich, un 
ofiţer de poliţie din Sankt Gallen, care şi-a depăşit 
atribuţiile deschizând prea mult frontiera, a fost suspendat 
din funcţie, memoria sa fiind reabilitată abia de curând. 


Începând din 1996, atacurile provenite mai ales din partea 
Statelor Unite şi a Congresului mondial al evreilor s-au înmulţit. 
Pe lângă chestiunea aurului de la Reichsbank, ele se referă şi 
la atitudinea generală în timpul conflictului — neutralitatea 
elveţiană a contribuit sau nu la „prelungirea războiului”? — la 
politica privitoare la acordarea azilului, la problema averilor 
evreieşti şi a lipsei de succesiune. S-a creat o comisie 
internaţională de istorici, prezidată de un elveţian; raportul său, 
predat în anul 2000, a pus la fel de multe probleme pe cât a 
rezolvat. Cât despre bunurile atinse de lipsa de succesiune, 
băncile, amenințate cu boicotul, au încheiat în 1998 un acord 
global cu reprezentanţii celor în drept şi au plătit despăgubiri în 
valoare de 1,25 miliarde de dolari. 


Elveţia a găzduit totuşi un număr de 23 000 de evrei — 
dintre care aproape 3 000 salvaţi din lagărele naziste de 


285 Numărul acestor persoane varia între 10 000 şi 40 000; în 1940, ele 
erau îndeosebi francezi şi polonezi; la sfârşitul războiului, numărul refu- 
giatilor civili era de 55 000; 150 000 de copii, dintre care 67 000 provenind 
din Franţa, au primit găzduire, în general pentru perioade de trei luni. (n.a.) 

286 De la cuvîntul francez Juif — ,evreu” (nir.) 

la Bergen-Belsen si Theresienstadt —, în vreme ce 
Suedia, prin comparaţie, nu a primit decât 12 000. Cât 
despre numărul de cereri respinse, care, conform datelor 
oficiale, a fost multă vreme estimat la 10 000, acesta se 
ridică, conform aceleiaşi comisii, la 24 000. 

În limitele pe care i le impuneau Convenţiile interna- 
tionale, refuzul adesea inflexibil al naziştilor şi propriile 
concepţii asupra ajutorului acordat ţărilor beligerante şi 
populațiilor civile, Comitetul International al Crucii Roşii a 
desfăşurat o activitate impresionantă şi dezamăgitoare 
totodată, dovedindu-se aproape neputincios în privinţa 
victimelor din lagărele de concentrare. 


Capitolul XII 


ELVETIA DUPÀ 1945 


După sfârşitul războiului, Elveţia a traversat o perioadă 
de treizeci de ani caracterizată de o prosperitate remarca- 
bilă. Industria, printre foarte puţinele din Europa care nu 
avuseseră de suferit din cauza conflictului, s-a dezvoltat 
într-o manieră uluitoare, accentuată de abundența capi- 
talurilor, de datorii sociale şi de o fiscalitate moderate, de 
posibilitatea de a procura mână de lucru din ţările mai puţin 
favorizate şi de un sistem bancar bine pus la punct”. 
Soldul balanței comerciale — în general pasiv — era com- 
pensat în mare măsură de veniturile provenite din capi- 
talurile plasate în străinătate, din turism şi transportul de 
mărfuri în regim de tranzit. În timp, valoarea exporturilor de 
maşini, de produse chimice şi farmaceutice a depăşit-o pe 
aceea a exportului de ceasuri. Concentrarea economică 
s-a accentuat, iar câteva întreprinderi, cum ar fi Nestlé, au 
căpătat dimensiuni multinationale: la un moment dat, 
această societate atingea o cifră de afaceri superioară 
bugetului federal, încadrând, în 1999, 230 000 de per- 
soane peste tot în lume, dintre care numai 6 375 în Elveţia. 


287 Imaginea băncilor elveţiene, manipulate de „gnomii de la Zürich” 
şi loc de refugiu al miliardelor adunate de dictatorii din lumea întreagă, 
are aspecte de mit; „poporul de bancheri” nu e cu nimic mai real decât 
acela de păstori. Secretul bancar şi conturile numerice au fost intro- 
duse în 1933, în scopul protecţiei clienţilor faţă de spionajul practicat de 
regimurile totalitare. Nu este însă mai puţin adevărat că se simţea şi 
nevoia unei legislații mai severe care să împiedice „spălarea banilor” 
(n.a.) 

În urma fuziunilor, numărul intreprinderilor din industria 
chimică de la Basel s-a redus la două fabrici gigant. 

Efortul în direcţia echipării cu utilaj hidroelectric s-a 
intensificat; producţia, de 5 miliarde de kilowati-orä în 
1938, a urcat la 40,6 miliarde în 1999. Construirea de 
baraje, dintre care cel mai grandios este acela de la 
Grande-Dixence, al cărui lac de acumulare măsoară 400 
de milioane de metri cubi şi permite producerea a 1 600 
de milioane de kilowati-orä, a avut drept consecinţă dez- 
voltarea regiunilor alpine, precum Valais. Dar cărbunele 
alb nu mai era de ajuns; Elveţia a început să construiască 
rafinării de petrol, orientându-se simultan către energiile 
termoelectrică (2,5 miliarde de kilowati-orä) şi atomică 
(23,5 miliarde). Producerea acesteia din urmă a stârnit va- 
luri de proteste şi de manifestații, cum a fost cazul în 1975, 
când manifestanţii au ocupat locul prevăzut pentru 
amplasarea celei de-a cincea centrale, al cărei proiect a 
fost abandonat ceva mai târziu. În 1990, poporul a votat 
un „moratoriu nuclear”: timp de zece ani nu va mai fi acor- 
dată nici o nouă autorizaţie. 

Căile de comunicaţie constituie un alt aspect al acestei 
mutații: în transportul petrolului, portul Basel, ,plämânul” 
Elveţiei, este concurat acum de oleoducte; construirea de 
autostrăzi, mult timp amânată din raţiuni economice 
(aşteptarea unei conjuncturi mai favorabile) şi politice 
(suveranitatea cantoanelor), a început în 1959 prin linia 
Geneva-Lausanne; au fost deschise tunelele rutiere din 
Marele Saint Bernard, San Bernardino şi Gothard. Căile 
ferate federale s-au modernizat, iar în 1987 a fost adoptat 
un proiect numit Rail 2000, a cărui realizare s-a izbit însă 
de nenumărate opoziții locale şi de o explozie a costurilor; 
s-a hotărât, de asemenea, şi construirea de noi tuneluri 
feroviare „de bază” în Gothard şi Lôtschberg. 

Ţăranii, care nu mai reprezintă decât 5% din populaţie, 
au obţinut garantarea legală a unui venit echitabil şi, o 
dată cu aceasta, a unei protectii din partea statului, prin 
susţinerea preţurilor, restricţii la import şi acordarea unor 
diverse subvenţii; productivitatea agriculturii a crescut vi- 
zibil, astfel încât uneori se ajunge chiar la crize de 
supraproducţie. Scăderea preţurilor, datorată acordurilor 
încheiate cu Organizaţia Mondială a Comerţului, este 
compensată prin „plăţi directe” destinate unor agricultori în 
parte transformați în „grădinari peisagişti” Puternica 
Uniune elveţiană a ţăranilor, interlocutoare numită de 
guvern pentru relaţia cu asociaţiile sindicale şi patronale, 
este adeseori depăşită în dinamism de către asociaţii mai 
mici şi mai combative. 

Începând din 1959, expansiunea economică s-a accen- 
tuat, fiind calificată drept o „supraîncălzire”, caracterizată 
printr-o lipsă generalizată de mână de lucru şi tendinţe 
inflationiste. Din 1971, creşterea preţurilor a devenit îngri- 
jorătoare: Consiliul federal a recurs la măsuri de urgenţă, 
printre care o reevaluare pozitivă a francului cu 7%, li- 
mitarea cumpărării de bunuri imobile de către străini, 
restricţii de construire în anumite regiuni. 

Ca şi în restul lumii industrializate, anul 1974 a adus 
schimbări radicale în situaţia economică generală: criza 
petrolului s-a aflat la originea unei recesiuni agravate şi de 
creşterea incontrolabilă a monedei — francul elveţian, 
„plutind” liber, devine o monedă-refugiu. Numeroşi munci- 
tori sezonieri italieni sau spanioli nu au mai fost reangajaţi. 
Anii următori înregistrează o creştere economică, între- 
ruptă apoi de o nouă recesiune, în anii 1991-1999, mar- 
cată de numeroase falimente şi de reaparitia unui 
fenomen pe care numai cei bătrâni şi-l mai aduceau 
aminte, şi anume şomajul: la finele anului 1993, numărul 

şomerilor era de 185 000, adică 5,1% din numărul munci- 
torilor, cu vârfuri de 8% în cantoanele romanice. Recenta 
îmbunătăţire a situaţiei a redus rata şomajului la 2%, dar 
restructurările şi „mondializarea” duc la pierderi constante 
de locuri de muncă, costurile de producţie sunt prea 
mari88, unele drepturi sociale sunt amenințate prin aban- 
donarea statutului de funcţionar, munca pe bază de ofertă, 
şi salariul de merit. 

Deşi a provocat o creştere fără precedent a nivelului de 
trai, dezvoltarea economică a adus şi unele inconve- 
niente: apariţia unei „societăţi de consum” atestate de 
semnele vizibile pe care le constituie centrele comerciale 
aflate în vecinătatea oraşelor, urâţirea peisajului, poluarea 
aerului şi a lacurilor. Prin 1970 începe să se manifeste un 
interes particular pentru problemele ecologice?®; amena- 
jarea teritoriului antrenează o colaborare mai strânsă între 
Confederație, cantoane şi comune. 

Conflictul politic cel mai serios a fost provocat de pro- 
blema jurasiană. Asimilarea vechii episcopii de Basel de 
către cantonul Berna nu se realizase niciodată pe deplin. 
În 1947, problema devine spinoasă: ca urmare a unei 
intervenţii neinspirate a unui deputat de la Berna, cantonul 
Jura este cuprins de un val de furie, creându-se chiar o 


288 În prezent are loc o delocalizare a industriei: o întreprindere de 
textile a închis două uzine în Elveţia pentru a-şi deschide altele în 
Ungaria şi Portugalia; compania Swissair îşi stabileşte serviciile de con- 
tabilitate la Bombay. (n.a.) 

289 Deşi Legea federală privind protecţia pădurilor datează din 1910. 
Se poate constata însă o modificare a raportului cu natura, a cărei 
fragilitate începe să fie altfel percepută: dacă ultimul lup a fost ucis în 
1848 şi ultimul urs în 1904, au fost, în schimb, reintroduse specii ca 
muflonul, râsul, pisica sălbatică şi zăganul. Reapariţia spontană a lupu- 
lui duce însă la creşterea tensiunilor dintre iubitorii neconditionati ai 
naturii şi crescătorii de oi. (n.a) 

mişcare numită Reunificarea Jurasiană, care milita pentru 
desprinderea de Berna. Alţi jurasieni s-au opus, în vreme 
ce un al treilea partid încerca să obţină un statut de 
autonomie în interiorul cantonului. În ciuda câtorva conce- 
sii, guvernul de la Berna a negat multă vreme existenţa 
problemei, refugiindu-se în spatele principiului intangi- 
bilităţii frontierelor cantonale. În 1956, cantonul „istoric” — 
de o manieră clară — şi Jura — la limită — au refuzat 
organizarea unei consultări populare, dar în urma scruti- 
nului s-a dovedit că nordul cantonului Jura, catolic, 
pasionat şi „exterior” din punct de vedere geografic, era 
net separatist, pe când văile ceasornicarilor din sud, 
protestante, aşezate şi legate istoric de Berna şi economic 
de Biel, cuprinzând şi un oarecare număr de imigranţi de 
origine germanică, erau pentru păstrarea statu quo-ului. 

Spiritele au evoluat încetul cu încetul. În 1970, ansam- 
blul cantonului a admis principiul autodeterminării pentru 
Jura. Între 1974 şi 1975 au avut loc trei referendumuri, 
organizate la nivelul întregului canton (care de data 
aceasta s-a pronunţat cu o slabă majoritate pentru sepa- 
rare), la nivelul districtelor şi la acela al comunelor, con- 
ducând în cele din urmă la împărţire. Nordul a format un 
nou canton, admis oficial în Confederație în 1978. Sudul 
s-a reorganizat în interiorul cantonului Berna, dar minori- 
tatea separatistă încă mai speră să se realipească într-o 
bună zi la Jura. Tensiunea a scăzut în 1994, graţie deciziei 
de a deschide un dialog în cadrul unei adunări intra- 
jurasiene la care au participat deputaţii din cele două 
regiuni. În fine, Valea Laufon, de limbă germană şi de con- 
fesiune catolică, este legată, din 1994, la Basel Rural 
(Baselland). 

În sens invers, reunificarea celor două cantoane Basel 
a eşuat de două ori, în 1948 în faţa opoziţiei federale, iar 


169 


în 1969 din cauza refuzului semicantonului Baselland2%. 
În anul 1973, şi-a găsit în fine rezolvarea o veche pro- 
blemă confesională, populaţia pronuntându-se prin vot 
pentru abrogarea „articolelor de excepţie” din Constituţie 
(privitoare la interzicerea activităţii iezuiţilor şi a întemeierii 
de noi mănăstiri). Numărul catolicilor l-a depăşit pe acela 
al protestanților, dar nici una dintre cele două confesiuni 
nu este clar majoritară: migrațiile au adus un mare număr 
de ortodocşi şi de musulmani (150 000), iar la recensă- 
mintele recente multi dintre cetăţeni se declară „fără con- 
fesiune” Practicarea religiei a slăbit simţitor în rândurile 
celor 7,1 milioane de locuitori, dintre care 1,4 milioane 
sunt străini (19,3 %). În ceea ce priveşte regimul eclezias- 
tic, el variază de la un canton la altul, de la unire — cultul 
Bisericii sau al Bisericilor recunoscute oficial este 
întreţinut de către stat — la separare (aşa stau lucrurile la 
Geneva şi Neuchâtel), trecând prin impozitul ecleziastic 
pe care contribuabilii îl plătesc comunităţilor respective. 
În perioada de după război s-a trecut la lichidarea 
regimului „puterilor depline”, iar controlul asupra chiriilor a 
fost suspendat treptat. Este asigurată protecţia chiriaşilor 
împotriva creşterii preţurilor şi a abuzurilor proprietarilor, 
iar din 1972 s-a reintrodus supravegherea preţurilor. 
Dreptul de intervenţie a Confederaţiei în viaţa economică 
a fost sancţionat prin introducerea în Constituţie, în anul 
1947, a unor noi articole economice, menite să restrângă 
într-o oarecare măsură libertatea comerţului şi a industriei. 


290 De atunci, cele două Basel şi-ar dori mai degrabă, deşi fără suc- 
ces deocamdată, să obţină statutul de canton de sine stătător; ele cola- 
borează într-un regim numit regio basiliensis (în Ib. latină, în original. 
Basilea era numele antic al oraşului Basel; sintagma s-ar traduce, deci, 
prin „lege, regulament din Basel” — nitr.), care cuprinde şi unele 
comune din Baden şi Alsacia. (n.a) 

În acelaşi an a fost instituită asigurarea de bătrânețe si de 
urmaş, completată în 1960 prin asigurarea pentru invali- 
ditate; asigurarea pentru maternitate nu există încă decât 
pe hârtie, dar aceea pentru boală a devenit obligatorie din 
anul 1994, cu prime de bază egale pentru toţi asiguraţii, 
indiferent de sex şi de vârstă. 

Pacea socială a fost păstrată, deşi este adesea repusă 
în discuţie de câţiva ani încoace, iar sindicatele au 
tendinţa să o considere drept o platformă de negocieri şi 
nu drept un bun definitiv dobândit; din când în când au loc 
greveZ1. Cât despre patronat, el preferă adesea discuţiile 
directe cu personalul, evitând sindicatele. 

Sufragiul feminin a fost introdus foarte greu în Elveţia. 
Crutatä de război, această ţară a fost mai putin sensibilă 
decât altele la răsturnările lumii contemporane; pe de altă 
parte, o astfel de inovaţie era mai dificil de acceptat 
într-un stat cu veche tradiţie democratică decât în regiu- 
nile în care sufragiul universal fusese introdus recent. În 
1959, corpul electoral s-a pronunţat net împotriva votului 
feminin, dar, în aceeaşi zi, acesta a fost acceptat în Vaud 
pentru problemele cantonale. Au urmat alte state, iar în 
1971 Confederaţia a adoptat sufragiul feminin, cu o 
majoritate inversă aceleia din 1959. Câteva cantoane i-au 
urmat exemplul, iar cele din urmă „bastioane” masculine, 
cele două Appenzell, au sfârşit prin a ceda: Ausser 
Rhoden la Landsgemeinde din 1989, iar Inner Rhoden 
printr-o hotărâre a Tribunalului federal din 1990. 

Poziţia femeilor în dreptul federal şi în realitatea socială 
evoluează continuu: în 1981, s-a adoptat prin referendum 
principiul egalităţii dintre cele două sexe, concretizat ulte- 


291 În deceniul 1980-1989, „orele pierdute” din cauza mişcărilor 


revendicative au fost, proporţional, de 170 de ori mai puţine decât în 
Statele Unite şi de 800 de ori mai puţine decât în Italia. (n.a.) 

rior prin modificarea dreptului familiei, la care ar mai trebui 
însă să se adauge şi egalizarea completă a salariilor. 
Numărul femeilor alese în instituţiile politice de stat începe 
şi el să crească. 

În 1984, Elisabeth Kopp, politiciană radicală din Zürich, 
a devenit prima femeie consilier federal; ea a fost însă 
nevoită să demisioneze patru ani mai târziu, în urma unei 
erori politice, fiind chiar chemată în faţa Tribunalului fede- 
ral, care a achitat-o. O altă femeie a intrat în guvern în 
1993, iar o a treia în 1999. 

Cea mai gravă dintre problemele sociale este aceea a 
drogurilor, Zürich fiind unul dintre centrele europene de 
trafic şi de „turism” în domeniu. Atitudinea „liberală” care 
predomină în Elveţia germanică — unde autorităţile con- 
federale au făcut unele încercări de a distribui heroina sub 
control medical — este contrabalansată de politica mai 
represivă din cantoanele romanice. Elveţia s-a confruntat, 
de asemenea, cu mişcări contestatare ale tinerilor, după 
1968 şi în anii '80, mai ales la Zurich. Modificarea vârstei 
pentru majorat de la 20 la 18 ani s-a făcut treptat: mai întâi 
politic, în mai multe cantoane, din 1991 pe plan federal, iar 
din 1996 în dreptul civil. 

Se observă un puternic contrast între o oarecare toro- 
peală politică — Constituţia adoptată în 1999 nu repre- 
zintă, de fapt, decât o actualizare a legii în funcţie de 
evoluţia societăţii şi o clarificare a unora dintre articole, 
care deveniseră extrem de prolixe în urma trecerii timpu- 
lui şi a revizuirilor parţiale — şi o inflaţie de iniţiative şi de 
cereri de referendum. Aşa se face că poporul suveran 
votează pentru crearea de către Confederație a unei 
reţele de poteci pietonale, pentru portul obligatoriu al cen- 
turii de siguranţă, pentru introducerea orei de vară etc. 
Calendarul scrutinurilor a devenit din ce în ce mai 

încărcat, dar participarea la vot depăşeşte rareori cote de 
50%; în Elveţia romanică, ea este adesea inferioară pro- 
centului de 25%. Se remarcă, de asemenea, şi un oare- 
care clivaj între societatea „legală” (aşa cum e conturată 
ea de legile federale) şi realitatea socială: în 1970, initiati- 
va destinată să limiteze numărul de străini la 10% din 
populaţia fiecărui canton nu s-a bucurat în Parlament de 
nici un vot, în afara aceluia al promotorului său, deputatul 
de Zurich, Schwarzenbach, dar poporul nu a respins-o 
decât cu o majoritate de 54%, şi asta după o campanie 
foarte animată. „Xenofobii” au mai avut şi alte initiative, 
toate respinse. 

În anii '80, acentul problemei s-a deplasat: xenofobia 
nu-i mai viza pe imigranții din sudul Europei, ci pe cei din 
fosta lugoslavie, pe turci si pe africani, pe refugiații politici 
sau „economici” şi pe cei care cereau azil; politica federală 
pe această temă este puţin generoasă în privinţa unora 
dintre aceştia, dar destul de laxă în privinţa altora. Din loc 
în loc apar incidente cu tentă rasistă. 


Votul federal: proporţia voturilor favorabile, pe cantoane 
(cifrele îngroşate marchează votul favorabil) 


1920 19702 199213 2000% 
70 


Zurich 40 44 48 

Bema 53 52 48 69 
Lucerna 55 55 39 63 
Uri 23 63 25 52 
Schwyz 23 52 25 49,8 
Obwald 60 54 28 56 
Nidwald 58 56 34 56 
Glarus 33 46 32 57 
Zug 47 48 44 69 
Fribourg 76 50,3 65 75 
Solothum 39 51 43 67 
Basel Urban 47 47 55 72 


Basel Rural (Baselland) 37 39 53 71 


Schaffhausen 43 40 38 61 
Appenzell Ausser Rhoden 51 43 37 62 
Appenzell Inner Rhoden 49 49,7 29 52 
Sankt Gallen 47 46 38 63 
Graubünden 53 40 32 59 
Aargau 34 47 40 62 
Thurgau 58 40 36 57 
Ticino 85 36 38 43 
Vaud 93 41 78 80 
Valais 76 46 56 66 
Neuchâtel 84 39 80 79 
Geneva 81 40 78 79 
Jura (5 77 77 
Elveţia (total) 56,3 46 49,7 67,2 
Cantoane favorabile 11,5 7 7 21 


(1) Aderarea la Societatea Naţiunilor. 

(2) Prima iniţiativă privitoare la excesul de populaţie străină. 

(3 Aderarea la Spaţiul economic european. 

(4) Acordurile bilaterale cu Uniunea Europeană. 

(5) Aparţinând cantonului Berna; în 1920, votul din Jura a înclinat 
balanţa la Berna, şi deci în toată Elveţia, pentru „da”. 


Centralizarea a continuat să avanseze, iar competenţa 
guvernului federal s-a extins la noi şi noi domenii: dru- 
murile naţionale, energia atomică, reproducerea asistată 
medical. Pentru îndeplinirea funcţiei lor de cercetare, uni- 
versitätile au la rându-le nevoie de sprijin din partea puterii 
centrale; a doua şcoală politehnică din ţară, cea de la 
Lausanne, a fost cumpărată de către Confederație de la 
cantonul Vaud, în 1968; un nou institut universitar s-a 
deschis în Ticino, în 1996, iar proiectul pentru un altul, la 
Lucerna, este deocamdată în fază de studiu. 

Problemele financiare şi militare rămân mereu în cen- 
trul dezbaterilor. În prima chestiune, stânga şi pacifiştii au 

lansat — fără succes — mai multe initiative privind redu- 
cerea bugetului militar (1954-1956), interzicerea armelor 
atomice sau măcar instituirea controlului popular asupra 
eventualelor achiziţii (1962-1963), interzicerea exportului 
de armament (1972) şi chiar desfiinţarea pur şi simplu a 
armatei (1989). Urmând evoluţia generală a Europei, 
armata tinde să devină mai puţin numeroasă şi mai mo- 
dernă, instruindu-se, de exemplu, pe baza simulărilor 
strategice realizate pe computer. După mai multe refuzuri, 
în 1992 s-a decis, prin referendum, introducerea unui ser- 
viciu civil care să substituie serviciul miltar. 

În ceea ce priveşte problemele financiare, conflictul 
dintre federalişti, care resping principiul impozitului federal 
direct, şi centralişti a dus la legalizarea celor două princi- 
pale impozite, direct şi indirect; cel din urmă s-a transfor- 
mat, în 1995, în TVA, acceptat prin vot popular la a patra 
încercare. 

Cheltuielile publice au crescut mult. Dacă anii de după 
război creaseră excedente ce permiteau rambursarea 
unei părţi din datoriile contractate în timpul mobilizării, 
situaţia s-a răsturnat în 1971. Au fost instituite noi 
impozite, privitoare în special la circulaţia automobilelor: 
creşterea prețurilor carburanţilor, vinieta pentru 
autostradă, taxa pentru transporturile de gabarit depăşit. 
Recesiunea din anii '90 a agravat şi mai mult situaţia: 45,6 
miliarde de franci cheltuiţi contra 43 de miliarde încasaţi în 
1999; în prezent, deficitul bugetar se ridică la 72 de mi- 
liarde. Profitul rezultat din diverse privatizări, cum ar fi 
aceea a reţelei de telecomunicaţii, reprezintă o promisiune 
de redresare; de asemenea, este în discuţie vânzarea 
unei părţi a rezervei de aur a Băncii naţionale, a cărei va- 
loare este subevaluată în buget. 

Reprezentantul socialist din Consiliul federal s-a retras 

din guvern în 1953, în urma esecului proiectului financiar 
pe care îl propusese, Consiliul federal devenind astfel 
complet „burghez” vreme de câţiva ani. Socialiştii, care 
revendicau o reprezentare dublă, au avut câştig de cauză 
la alegerile din 1959, în urma cărora fiecare dintre cele trei 
partide principale, precum şi acela al ,täranilor”, a obţinut 
câte două locuri; astfel, în sânul guvernului a fost intro- 
dusă reprezentarea proporţională — numită adesea „for- 
mula magică” Din când în când, ea este repusă în discu- 
tie, iar proverbiala colegialitate din Consiliul federal — ai 
cărui membri trebuie adesea să apere proiecte cu care 
personal nu sunt de acord — are câteva fisuri. Democrația 
consensului, în care fiecare este consultat în toate pro- 
blemele (societăţile corale în problema imnului naţional, 
de exemplu), ceea ce face ca deciziile să fie luate mai 
lent, dar duce la diminuarea antagonismelor, rămâne 
totuşi puternic ancorată în mentalități. Au apărut noi par- 
tide — ecologişti şi mişcări de extremă dreaptă, ultimele în 
declin astăzi —, în vreme ce Alianţa independentilor s-a 
dizolvat în 1999. Grupările politice tradiţionale şi-au 
schimbat adesea numele şi înfăţişarea: conservatorii 
catolici au adoptat eticheta democrat-creştină, operând 
prin 1970 o evoluţie spre centru, pe plan economic şi 
social; foştii ţărănişti se numesc acum Uniunea democra- 
tică de centru şi au o aripă „populistă” antieuropeană, 
chiar xenofobă. Profitând de tensiunile datorate temerii de 
schimbare, acest partid a făcut un salt important la 
alegerile din 1999. Socialiştii sunt pentru o economie de 
piaţă ale cărei inegalităţi să fie corectate prin legi sociale; 
adesea, ei sunt întrecuţi în intransigentä de mici formaţiuni 
care refuză complet colaborarea cu „capitalul”. Rămânând 
în primul rând regională, presa este în acelaşi timp mai 
puţin politizată — de exemplu, nu există nici un mare ziar 

de stânga — şi mai agresivă, prin practicarea jurnalismu- 
lui „de investigare”; numărul de titluri a scăzut însă vizibil. 

În politica externă, Confederaţia a rămas fidelă tradiţiei 
sale de prudenţă. Nu a intrat în ONU, care nu admitea 
statutul său de neutralitate integrală şi care, de altfel, în 
momentul creării sale, nici nu a invitat statele care 
rămăseseră în afara conflictului mondial. Încetul cu înce- 
tul, Consiliul federal şi clasa politică au adoptat cauza 
aderării la această instituţie, făcând eforturi pentru a 
convinge corpul electoral; dar, la votul popular din 1986, 
au întâmpinat un refuz masiv. În 1994 a fost respinsă, în 
aceeaşi manieră, prezenţa elvetienilor printre „căştile 
albastre” internaţionale. Cu toate acestea, Elveţia este 
membră a organizaţiilor cu caracter tehnic şi umanitar 
(Organizaţia Internaţională a Muncii, UNESCO etc.). În 
1990, ea a participat la embargoul, economic declarat de 
ONU împotriva Irakului, dar a refuzat, în momentul în care 
conflictul s-a ascuţit, să permită survolarea teritoriului său 
de către avioanele americane. Elveţia îşi asumă adesea 
reprezentarea ca ţară mediatoare pe lângă state care au 
rupt relaţiile diplomatice, cum e cazul Statelor Unite şi al 
Iranului, iar la Geneva se derulează nenumărate con- 
ferinte internationale. 

În fine, integrarea europeană a pus Elveţia într-o 
situaţie cu totul inedită. Încă de la început, Confederaţia a 
fost membră a instituţiilor cu caracter pur economic; din 
1963, ea este reprezentată în Consiliul Europei; a ratificat 
Convenţia europeană pentru drepturile omului şi a fost 
adesea nevoită să adopte hotărârile Curţii de la 
Strasbourg. Totuşi, ţara nu a aderat la Piaţa Comună, 
fiind, în 1959, unul dintre membrii fondatori ai Asociaţiei 
Europene a Liberului Schimb, mai puţin constrângătoare. 
În aceste condiţii, părea să se contureze o evoluţie clară: 

în 1992, Elvetia a depus o cerere de negociere în vederea 
unei eventuale aderări la Uniunea Europeană; au fost adop- 
tate reglementări în sensul racordării la legislaţia euro- 
peană; s-a găsit chiar o soluţie de tranzitare a Spaţiului eco- 
nomic european. Lovitura de teatru s-a produs în decem- 
brie 1992: acordul a fost respins cu o majoritate infimă de 
către popor şi cu o majoritate largă în cantoane; votul a scos 
la suprafaţă o „prăpastie” între romanici, favorabili aderării 
în proporţie de 80%, şi germanici, dintre care se opuneau 
60%, precum şi între oraşe şi Elveţia „profundă”22. Foarte 
izolată (partenerii săi din Asociaţia Europeană a Liberului 
Schimb sunt Norvegia, Islanda şi Liechstenstein, care au 
acceptat însă aderarea la UE), ţara a întreprins dificile 
negocieri bilaterale, care au dus la încheierea unei serii de 
acorduri privind libera circulaţie a persoanelor, liberalizarea 
traficului de camioane şi a transporturilor aeriene, coope- 
rarea ştiinţifică, recunoaşterea diplomelor. Prevăzute cu 
„măsuri suplimentare”, destinate să faciliteze tranziţia, 
acestea au fost ratificate, în mai 2000, de către 67% dintre 
persoanele cu drept de vot, în 21 de cantoane2%. Să fie 
acesta semnul că negocierile pentru aderarea la Uniunea 
Europeană trebuie „reactivate” sau, pur şi simplu — aşa 
cum crede majoritatea Parlamentului — că, ,da”-ul popular 
nu priveşte decât acordurile bilaterale şi nimic altceva? 


292 „Generozităţii politice” a majorităţii germanice — cu trei consilieri 
federali latinofoni, minoritățile sunt întotdeauna reprezentate — i se 
opune supremaţia economică a „triunghiului de aur”, Zürich — Basel — 
Bema, care este adesea percepută ca o manifestare arogantă de către 
regiunile amenințate cu marginalizarea. (n.a.) 

2933 Ticino a fost singurul canton care s-a opus net, de teama con- 
curentei din partea unor întreprinderi italiene, a presiunii asupra salari- 
ilor şi a infiltrării crimei organizate. Geneva şi Basel au câte o periferie 
în Franţa şi în Germania; Ticino nu doreşte să devină o periferie a 
Milanului. (n.a.) 

Istorie universală 


Istoria Elveţiei este povestea unui experiment îndrăzneţ, 
al cărui proiect s-a construit în timp, prin efortul şi încrede- 
rea multor generaţii. Nimic nu a fost premeditat — poate 
doar dorința de libertate —, nimic nu a fost primit fără trudă; 
fie şi numai din acest punct de vedere, tenacitatea munte- 
nilor făuritori de ceasornice de înaltă precizie este de admi- 
rat. Dar Elveția nu este numai atât; ea reprezintă exemplul 
viu al unui permanent şi remarcabil exerciţiu de convietuire 
între oameni care vorbesc patru limbi oficiale (franceza, ger- 
mana, italiana şi retoromana) şi care practică două mari 
confesiuni (catolică şi protestantă), pentru a nu mai vorbi de 
o sumă întreagă de particularităţi regionale şi locale de care 
locuitorii „Ţării cantoanelor” se simt încă şi azi deosebit de 
atasati. 

